
Prefaţă 

Halofitologia este o ştiinţă relativ nouă, care a luat naştere de puţin 
timp în străinătate, acolo unde eforturile tuturor celor care studiază plantele 
de sărătură se articulează pentru găsirea unor soluţii la problemele globale 
ale omenirii, în special la cele legate de salinizarea ce ameninţă agricultura. 

In literatura de specialitate din România, cu excepţia unor lucrări 
izolate şi sporadice, nu a existat până acum o lucrare sintetică, integratoare, 
care să reunească cunoştinţele complexe referitoare, în special, la anatomia 
plantelor de sărătură. Mai mult decât atât, nici în străinătate nu a fost 
redactată o asemenea lucrare, axată strict pe aspecte de anatomie, deşi 
există monografii despre biologia halofitelor, însă şi acestea, puţine la 
număr. 

In acest context, suntem încântaţi să salutăm pozitiv prima încercare 
de acest gen, din literatura românească de specialitate. Lucrarea are, înainte 
de toate, meritul de a promova în România conceptul de Halofitologie, 
dovadă a faptului că autorul lucrării este conectat la tendinţele actuale şi are 
intenţia de a se alinia preocupărilor mondiale în domeniul anatomiei 
plantelor. 

Lucrarea este bine documentată, iar autorul a reuşit să treacă în 
revistă o vastă şi diversificată literatură de specialitate, la care a adăugat, 
armonios şi logic, rezultatele propriilor cercetări în ceea ce priveşte 
anatomia halofitelor. Toate acestea, pentru a rezulta o lucrare în care 
halofitele sunt tratate integrativ, mărturie în acest sens stând corelaţiile de 
natură ecologică, funcţională, evolutivă, pe care autorul încearcă să le facă 
în repetate rânduri. 

Textul, dens, bine scris, abundând în referinţe bibliografice, este 
ilustrat de 141 figuri, micro fotografii, scheme, parte dintre acestea fiind 
originale. Autorul a abordat câteva probleme spinoase în ceea ce priveşte 
anatomia halofitelor, cum ar fi: suculenta, fenomenul de policambie, 
formaţiunile secretoare de săruri, aranjamente foliare cu implicaţii diverse şi 
complexe în istoria halofitelor. 

Dintre acestea, reţine atenţia în mod deosebit ipoteza referitoare la 
semnificaţia ecologică-adaptativă a policambiei, printre puţinele emise în 
literatura de specialitate, pusă pe hârtie aproximativ în acelaşi timp cu alţi 
autori, dar independent de aceştia; trebuie spus că autorii străini au explicat 
fenomenul, dar nu în contextul adaptărilor specifice halofitelor. 

In altă ordine de idei, se încearcă aducerea şi adaptarea unui limbaj 
de specialitate relativ nou în literatura anatomică românească, dacă ne 



referim la cel care pune accent pe tipurile de structuri foliare, mai ales la 
reprezentanţi ai familiei Chenopodiaceae. 

Daca ne gândim la impactul salinităţii asupra prezentului şi viitorului 
omenirii, şi la interesul uriaş pe care plantele de sărătură îl ridică 
cercetătorilor din întreaga lume, putem să înţelegem foarte uşor utilitatea, 
locul şi importanţa unei asemenea lucrări, mai ales în România. 

Atâta vreme cât Halofitologia este o ştiinţă complexă şi 
interdisciplinară, nu este greu de intuit gradul de adresabilitate a lucrării; ea 
se adresează tuturor celor care înţeleg că rezolvarea unor probleme 
complexe nu se poate face decât printr-o abordare complexă. Anatomia, şi 
încă una înţeleasă de autor într-o manieră integrativă, reprezintă o mică 
parte, dar totdeauna indispensabilă, atunci când vrem să aducem contribuţii 
la înţelegerea unui întreg. 

Prin forma şi conţinutul ei, lucrarea la care ne referim este o bogată 
sursă de informaţii, menită să familiarizeze cel puţin pe cei interesaţi de 
problematica subiectului abordat şi cu unele dintre cele mai interesante 
adaptări ale halofitelor. 

Lucrarea reprezintă, în egală măsură, dovada maturizării ştiinţifice a 
autorului, care nu-şi refuză nicidecum dreptul de a propune o viziune asupra 
halofitelor, în sens integrativ şi dincolo de tiparele pur descriptive ale 
anatomiei „clasice". 

Sperăm, în final, să nu greşim când afirmăm că această carte, prin 
intenţie, construcţie, abordare şi viziune, ar putea constitui, de fapt, „actul de 
naştere" al Halofitologiei în România. Ar fi o mult aşteptată şi frumoasă 
aliniere la tendinţele actuale mondiale. 



Prof. univ. dr. CONSTANTIN TOMA 
Membru al Academiei Române 

Introducere 

Halofitologia este ştiinţa care studiază plantele din habitatele saline. 
Definiţia pare simplă, dar numai la prima vedere. Complexitatea ei rezultă 
însă din dificultăţile legate de definirea exactă a halofîtelor, precum şi a 
habitatelor saline. Dacă nu se precizează exact din ce punct de vedere se 
studiază halofitele, înţelegem, firesc, că este vorba de un studiu 
interdisciplinar, reunind contribuţii şi abordări din mai multe domenii ale 
Biologiei Vegetale. 

Această ştiinţă este nouă, deşi problema salinităţii este destul de 
veche, atât ca factor universal, cosmogonic, reflectat în unele civilizaţii, cât 
şi ca factor fizic concret, actual, care ameninţă agricultura zilelor noastre, 
înfiinţarea acestei noi ştiinţe este legată, probabil, şi de „anxietatea" omului 
modern, care a început să înţeleagă faptul că nu poate rămâne indiferent în 
faţa dezechilibrului produs de explozia demografică, pe de o parte, şi 
limitarea resurselor de hrană, pe de altă parte. într-adevăr, salinitatea, şi în 
special cea antropogenă, rezultat al gestionării defectuoase a irigaţiilor, 
rămâne principalul factor care pune sub semnul întrebării viitorul 
agriculturii. 

Fireşte, probleme complexe cer abordări complexe; deşi cercetătorii 
studiază segmente diferite şi aparent izolate în ceea ce priveşte halofitele, 
realitatea este că rezultatele pe baza cărora ar putea să se propună scenarii 
pentru viitorul agriculturii, trebuie să fie, în final reunite. Acesta este, 
credem, scopul halofitologiei: să reunească, pentru a putea înţelege; a 
înţelege, pentru a putea rezolva. Este vorba, deci, de o abordare holistică a 
halofîtelor, ceea ce poate părea paradoxal în biologie, mai ales în zilele 
noastre. 

Caracterul introductiv al lucrării nu are o valoare metaforică, ci una 
cât se poate de realistă. Niciodată nu vom avea în minte pretenţii exhaustive, 
atunci când abordăm probleme atât de delicate, deşi aceasta poate constitui o 
intenţie lăudabilă. Prima parte a titlului lucrării sugerează dorinţa de a 
introduce pe cei interesaţi în universul halofîtelor şi de a delimita cadrul 
general al lucrării. 

„Elementele" din a doua parte a titlului au scopul de a întări ceea ce 
am afirma mai sus. Ne-am propus să abordăm doar unele aspecte legate de 
anatomia halofîtelor, deşi, trebuie spus, există mai multe aspecte care ar 
mai putea reţine atenţia. 

Anatomia integrativă, ca mod de abordare propus, este de asemeni, 
expresia unei tendinţe de a privi totul ca pe un întreg, de a corela structuri 

1 



anatomice cu funcţii, implicaţii ecologice, funcţionale, adaptative, 
filogenetice. Vrem să fie înţeleasă atât în sens etimologic, care caută să 
integreze, cât şi ca intenţie de a trece dincolo de tiparele anatomiei pur 
descriptive. O anatomie integrativă bazată, desigur, pe cea descriptivă, dar 
dincolo de graniţele acesteia. 

Acest nou tip de abordare îşi propune să integreze structura cu 
funcţia şi caută, prin mijloace diferite, să ofere explicaţii (acolo unde şi cât 
este posibil), interpretări ecologice, funcţionale sau de altă natură, plecând 
de la o structură histologică bine precizată. 

Putem afirma că anatomia descriptivă are rolul de a evidenţia 
structuri care servesc ca material interpretativ anatomiei integrative; 
niciodată o structură nu trebuie privită static, ci ca un suport pe baza căruia 
se desfăşoară nenumărate şi complicate fenomene. Structura trebuie să aibă 
un rol, o funcţie, o semnificaţie, o valoare şi o importanţă în viaţa plantei. 
Acestea trebuie identificate şi discutate. Acesta este rolul anatomiei 
integrative. 



Definiţia halofitelor 

Nu putem vorbi deocamdată de o definiţie unică a halofitelor. Acest 
lucru este sugerat, înainte de toate, de multitudinea interpretărilor făcute de 
diverşi autori asupra termenului. Astfel, Chapman (1960) descrie halofitele 
ca „plante tolerante la săruri", Fernald (1950) le priveşte ca plante care 
„cresc pe soluri saline". Dansereau (1957) le defineşte ca fiind „plantele 
care cresc exclusiv pe soluri sărate, de exemplu speciile de Salicomia". 
Printre alte definiţii, mai amintim: plante de soluri sărate sau alcaline (Coreii 
şi Johnston, 1970), plante care pot tolera concentraţiile de săruri ce se găsesc 
în solurile sărate (Oosting, 1956), plante care tolerează diferitele săruri 
minerale din soluţia solului, de obicei clorură de sodiu (Lawrence, 1951). 
Waisel (1972) defineşte halofitele ca „plante care cresc şi îşi desăvârşesc 
întregul ciclu de viaţă în habitate în care conţinutul de săruri este ridicat." 
De obicei, însă, termenul în sine este rezervat doar pentru plantele care apar 
în săraturi în mod constant. Autorul sus-citat introduce un alt termen, cel de 
pseudohalofite (halofite „false") pentru a desemna plantele care ocupă doar 
nişe ecologice nesărate în cadrul unor medii saline, sau acelea care apar în 
astfel de medii doar pentru perioade scurte, de exemplu pe parcursul 
sezonului ploios. Duncan (in Reimold şi Queen, 1974), realizând o listă cu 
halofitele care vegetează pe coastele Atlanticului şi în golfurile nordice ale 
Americii de Nord şi ale Mexicului, le consideră ca fiind acele plante care 
pot tolera apa de mare, pură sau diluată. 

Dincolo de această bogăţie de definiţii atribuite halofitelor, de 
neconcordanţa dintre ele, trebuie precizat de la început că şi multitudinea de 
habitate saline, în general, ridică anumite probleme prin terminologia lor, 
aşa cum vom vedea în alt capitol al lucrării. Definirea halofitelor, 
clasificarea şi taxonomia lor, precum şi adaptările pe care le-au dobândit 
trebuie corelate cu aceste habitate saline, cu efectele sărurilor asupra lor. 
Insă, determinarea exactă a acestor efecte şi modul în care acţionează 
sărurile asupra plantelor nu sunt încă deplin înţelese. Asta din cauză faptului 
că există diferenţe între concentraţia şi compoziţia sărurilor de la un habitat 
la altul, iar termenul de salinitate pare să se refere mai curând la concentraţie 
decât la compoziţia soluţiei solului. 

La prima vedere, din analiza definiţiilor amintite mai sus putem 
observa că accentul se poate muta de la percepţia lor în sensul cel mai larg şi 
până la considerarea lor cât mai strict, punct de vedere care s-ar putea 
suprapune peste definiţia halofitelor obligatorii. Această ultimă perspectivă 
credem că ar putea da naştere unei posibile confuzii, în sensul că, lăsând în 



definiţia halofitelor în general pe acelea care corespund celor obligatorii, 
există riscul ca celelalte categorii de halofite să rămână în afara definiţiei şi, 
prin urmare, logic, ar însemna că nu sunt halofite. De aceea, credem că o 
definiţie mai largă, care să fie susţinută şi de datele din teren, care să 
privească aceste plante în sensul cel mai larg al termenului, ar fi poate mai 
potrivită. Plantele care cresc pe săraturi (şi folosim acest termen pentru a 
desemna toate tipurile de soluri sărate) trebuie considerate halofite, deoarece 
atestă dependenţa lor faţă de sol, de salinitatea acestuia, chiar dacă, firesc, în 
grade diferite şi în mod inegal. Catalogarea „a priori" a unor specii de plante 
drept halofite fără considerarea altora, mai puţin „clasice" pentru o percepţie 
generală, ar fi poate un risc. Halofitele preferante, suportante, sau 
accidentale, deşi mai puţin „consacrate", sunt totuşi ancorate de o 
perspectivă ecologică, iar apariţia lor pe o sărătură nu este lipsită de 
semnificaţie adaptativă, fitosociologică chiar. Cauzele apariţiei sau 
dispariţiei unei specii sunt în legătură cu mecanisme de adaptare, 
concurenţă, eliminare, luptă pentru supravieţuire. 

Trebuie să avem în vedere că salinitatea solului, şi ne referim, desigur, 
la o salinitate excesivă, pe care multe plante, aşa-numitele glicofite, nu o pot 
suporta, reprezintă factorul principal care coordonează distribuţia 
halofitelor. Numai aşa ne putem explica larga repartiţie a halofitelor în 
regiuni ecologice şi climatice diferite, precum şi diversitatea lor taxonomică. 
Astfel, anumite genuri, şi chiar specii (Atriplex halimus, Salicornia 
herbacea şi Juncus maritimus) apar în săraturi din zona temperată până în 
zona tropicală şi subtropicală (Waisel, 1972). Este uimitor cum plante atât 
de diferite din punct de vedere sistematic, evolutiv şi geografic s-au adaptat 
unor condiţii edafice extreme, exprimate printr-o salinitate semnificativă. 
Este vorba, credem, de o convergenţă, modelată de acţiunea dominantă a 
unui factor, fireşte, însoţită de susţinerea altor factori, cum ar fi umiditatea şi 
temperatura. 

Halofite şi glicofite 

In limbajul comun se face o distincţie clară între halofite şi glicofite. 
Lingvistic şi grosso modo, aceşti doi termeni sunt consideraţi ca fiind 
antonime. Etimologic, halofitele, desemnează „plantele iubitoare de săruri" 
(hals- sare; phyton - plantă; philein - a iubi), în timp ce glicofitele sunt 
plante care preferă substratele „dulci". In realitate însă există un spectru de 
toleranţă la săruri foarte larg, de la cele mai sensibile plante, care sunt 
afectate sever chiar de o concentraţie mai mică de 50 mol" 3 NaCl 



(aproximativ a zecea parte din concentraţia apei de mare), până la cele 
capabile să-şi desăvârşească ciclul lor de viaţă în condiţiile unei concentraţii 
de 500 mol" 3 NaCl (concentraţia apei de mare) (Sharma şi Gupta, 1986). 
Adesea, în literatura anglo-americană se foloseşte termenul de „salt plant", o 
traducere ad literam a termenului de halofită, folosit îndeosebi pentru 
plantele care pot creşte în prezenţa unor concentraţii ridicate de săruri de 
sodiu. Jennings (1976) oferă o definiţie ecologică a halofitelor: acestea sunt 
reprezentate de „flora nativă a mediilor saline". Uneori, definirea acestor 
habitate ridică anumite probleme, legate şi de faptul că salinitatea variază 
spaţial şi temporal, determinând, implicit, statutul unor plante şi gradul lor 
de halofilie. 

O altă definiţie cu tentă ecologică reduce halofitele doar la acele 
plante care pot creşte satisfăcător şi pot concura cu alte specii în acelaşi 
habitat, definitivându-şi astfel ciclul de viaţă (Waisel, 1972). Scopul suprem 
şi ultim al plantei ar fi, deci, supravieţuirea şi asigurarea perpetuării speciei, 
deşi, cum vom vedea mai departe, halofitele deţin mecanisme adaptative 
care le permit în anumite situaţii să se sustragă acţiunii salinităţii nocive. 
Atâta timp cât definirea exactă şi adecvată a mediilor saline nu va constitui 
o problemă majoră, credem că definirea halofitelor ca specii care apar în 
aceste medii este cea mai potrivită. De altfel, Frey şi Basan (1985) privesc 
prezenţa halofitelor ca o parte necesară a definiţiei săraturilor. Poate că ar fi 
mai corect, din punct de vedere ecologic şi cauzal a considera drept halofite 
plantele care cresc în aceste habitate şi trădează în esenţă strânsa lor 
dependenţă cu factorii de mediu locali, decât a enumera specii cărora să li 
se caute ulterior un mediu de viaţă. Această accepţiune ecologică, mai largă 
şi mai flexibilă, pare să fie cea mai recomandată atunci când vorbim de acest 
grup ecologic, heterogen de plante. Din acest punct de vedere, halofitele 
sunt acele specii pentru care sărătura este habitatul principal şi, în multe 
cazuri, singurul; glicofitele din flora săraturilor maritime subordonează 
acele specii percepute ca apărând în habitate nesaline de interior (o astfel de 
abordare propune o definiţie externă, nebiologică a săraturilor maritime, 
contrazicând uneori sugestia oferită de Frey şi Basan, 1985) (cf. Adam, 
1990). 

Adam (1990) sugerează ca termenul de „halofită" să fie aplicat 
speciilor mai mult sau mai puţin limitate la săraturi maritime sau alte 
habitate saline; folosirea termenului ar trebui făcută în sensul cel mai larg 
pentru toate speciile ce ocupă medii saline. 

Termenul de glicofită se foloseşte în sens „tradiţional" pentru a 
desemna speciile mai larg răspândite în habitate nesaline decât în cele 



saline. Asta nu înseamnă, fireşte, că unele glicofite nu sunt tolerante la 
săruri într-o oarecare măsură; mai mult, în mod frecvent populaţiile de 
sărătură ale speciilor glicofile sunt genetic adaptate habitatelor sărate 
(Adam, 1990). 

Aproape toate plantele de cultură sunt glicofite. Ele au un avantaj 
selectiv pe solurile nesaline faţă de halofite, deoarece au o rată de creştere 
mai mare (Sharma şi Gupta, 1986). 

Halofitele (uneori numite în engleză „ salt tolerant plants"), incluzând 
plantele de săraturi maritime şi cele de mangrove, sunt organisme bine 
dezvoltate şi specializate, având trăsături morfologice şi fiziologice care le 
permit să se reproducă pe soluri cu mari concentraţii de săruri (Khan şi 
Duke, 2001). 

Poljakoff- Mayber şi Gale (1975) definesc halofitele ca fiind plantele 
care cresc în mod normal pe săraturi maritime, în apă de mare sau pe soluri 
saline. 

Din punct de vedere fiziologic, halofitele sunt recunoscute ca fiind 
plantele care pot supravieţui unor concentraţii ridicate de electroliţi în 
mediul lor (Flowers, Troke, Yeo, 1977); ceste medii sunt în mod normal 
dominate de NaCl, dar pot conţine diferite alte săruri, cum ar fi: Na2So4, Mg 
S0 4 , CaS0 4 , MgCl 2 , KC1 şi NazCOs. 

Flowers, Hajibagheri şi Clipson (1986) definesc halofitele ca fiind 
speciile care cresc în medii ce depăşesc 100 mol m" 3 . 

Clasificarea halofitelor 

Acesta este un capitol complex, divers şi nu lipsit de controverse şi 
discuţii practic interminabile. De-a lungul vremii au fost propuse mai multe 
clasificări, însă nici una nu pare să fie pe deplin satisfăcătoare, pentru că nu 
există un criteriu unificator, ci mai multe criterii, în funcţie de care halofitele 
au fost categorisite în consecinţă. încercările de clasificare au ţinut cont, în 
principal, de trei criterii majore. Astfel, unii autori au ţinut seama de 
conţinutul de săruri din solul habitatelor native. Alţii au avut tendinţa să 
accentueze importanţa originii sărurilor şi au catalogat halofitele 
corespunzător. In fine, unii au pus accent pe răspunsul plantelor la salinitate 
(Waisel, 1972). Deşi pot să pară reducţioniste şi unilaterale, credem că 
fiecare clasificare propusă, aşa cum vom vedea mai jos, îşi are meritul ei. 

In continuare, vom trece în revistă aceste clasificări, într-o ordine 
cronologică. 



Contejean (1881) (cf. Vilbouchevitch, 1892) se referă la 3 clase mari 
de halofite: 

1. Specii exclusiv sau aproape exclusiv maritime (în număr de 
aproximativ 60); 

2. Specii maritime mai puţin exclusiviste, care se propagă adesea pe 
solurile mai puţin sărate şi chiar lipsite complet de săruri (circa 40 specii); 

3. Specii maritime aproape indiferente, întâlnindu-se adesea mai mult 
în zonele continentale, decât în regiunile litorale; dintre acestea, cea mai 
mare parte par fixate în vecinătatea mării datorită influenţei condiţiilor 
climatice şi staţionale, mai puţin din cauza unei necesităţi reale de săruri 
marine (cam 40 specii). 

Putem vedea, aşadar, că la baza acestei clasificări stă salinitatea 
(marină), în funcţie de care plantele cele mai îndepărtate de mare (ca 
„rezervor salin") sunt mai puţin tolerante faţă de săruri, decât cele aflate 
aproape de ţărmul marin, unde concentraţia sărurilor este mai mare. 

Chermezon (1910), referindu-se la flora litorală (pe care o împarte în 
xerofilă şi halofilă), împarte halofitele în trei categorii: 

1. Flora plajelor, care ocupă o zonă foarte restrânsă, în care se găsesc 
foarte puţine specii continentale sau aproape deloc; multe specii pot 
avansa mai mult sau mai puţin în zona dunelor şi invers. 

Cele mai caracteristice specii sunt: Cakile maritima, Eryngium 
maritimum, Statice bellidifolia , Polygonum maritimum etc. 

Multe specii de plaje par să fie puţin exigente din punct de vedere al 
sărăturării, care este puţin considerabilă, cel puţin în regiunea mai 
îndepărtată de mare. Ea este, însă, suficientă pentru a elimina speciile 
continentale. Plantele de plajă stabilesc tranziţia între psamofite şi alte 
halofite. 

2. Flora stâncăriilor ocupă şi ea o zonă restrânsă, formată de galete şi 
stânci situate în vecinătatea mării şi expuse stropilor aduşi de valuri. 

Acţiunea apei marine este aici mai puternică decât pe plaje şi 
caracterele plantelor sunt net de halofilie. 

Din această zonă sunt citate: Crambe maritima, Silene maritima, 
Plantago macrorhiza, Statice dodartii etc. 



Pe parcursul acestui capitol, ca de altfel pe parcursul întregii lucrări, am păstrat denumirile 
native ale taxonilor, aşa cum apar în lucrările pe care le-am consultat şi pe care le cităm; nu 
este scopul nostru să le sinonimizăm sau actualizăm. Pentru detalii în acest sens, cel puţin 
pentru genurile româneşti, a se vedea lucrarea ,Jlalofitotaxonomia. Lista plantelor de 
sărătură din România" (Grigore, 2008). 



Aceste plante, la fel ca şi cele din zona precedentă, prezintă anumite 
trăsături adaptative, asupra cărora nu insistăm aici. 

3. Flora mlaştinilor sărate este singura dintre florele halofile, care 
ocupă uneori întinderi considerabile; ea formează pe ţărmurile joase şi în 
lungul estuarelor o bandă a cărei lărgime variază cu profilul terenului şi 
prezintă un număr mare de specii caracteristice: Frankenia pulverulenta, 
Spergularia marginata, Aster tripolium, Plantago maritima, Atriplex 
littoralis, Salsola soda, Triglochin maritimum etc. 

Este flora cea mai bine individualizată a regiunii litorale şi este de 
asemenea, cea mai halofilă. Aici, sărăturarea este destul de considerabilă, 
ceea ce explică raritatea speciilor continentale. Caracterele plantelor de 
aici sunt halofile, atingând în acest sector maximul de expresie. 

Prodan (1922) sugerează o clasificare interesantă, oarecum pe relaţia 
efect-cauză şi nu invers, în sensul că „săraturile naturale, care, după gradul 
umidităţii şi, în parte, după plantele caracteristice se împart în: săraturi 
uscate, mlaştini sărate şi lacuri sărate". Deci, el împarte halofitele după 
mediile lor de viaţă. Este o clasificare ecologică, ce ţine seama de anumiţi 
factori de mediu. Rezultă, în acest sens, că se disting halofite de săraturi 
uscate, de mlaştini sărate şi de lacuri sărate; aceste trei categorii de halofte 
aşa cum vom vedea în alt capitol, prezintă trăsături histo-anatomice 
diferite. 

Acelaşi autor mai propune o clasificare a florei de sărătură: flora de 
primăvară, care cuprinde plante ce înfloresc în timpul primăverii şi ţin 
până vara; floră de toamnă, cu plante ce înfloresc în timpul verii şi ţin 
până toamna târziu. Fiecare din aceste două categorii de floră este descrisă 
şi analizată separat. 

Alte clasificări ţin cont de un alt criteriu, şi anume contactul dintre 
săruri şi ţesuturile diferitelor organe ale plantei expuse acţiunii salinităţii. 
Astfel, în habitatele terestre, contactul apare între rădăcini şi salinitatea 
solului (halofite terestre). La habitatele marine, sau în săraturi maritime, 
sărurile vin în contact fie cu rădăcinile plantei (halofite emerse sau 
higrohalofite), fie cu întregul corp al plantei (halofite submerse sau 
hidrohalofite). Plantele de coastă sau deşertice, cele ale căror organe sunt 
afectate de particulele de sare sau de stropii săraţi, se numesc aerohalofite 
(Waisel, 1972). Totodată, trebuie ţinut seama şi de conţinutul total de 
săruri sau de umiditatea solului. In acest sens, sunt halofite care preferă 
locuri nedrenate, constant umede (higrohalofite şi hidrohalofite), în vreme 
ce altele rezistă doar în medii sărate, dar relativ uscate (xerohalofite). 

Stocker (1928) clasifică habitatele saline în: 

1 . Acvatic-haline 

2. Terestro-haline: 

- higrohaline; 

- mezohaline; 

- xerohaline; 

3. Aero-haline 

- habitate afectate de pulverizarea cu picături de apă sărată 
(maritime); 

- habitate afectate de uscăciunea sărată (deserturi sărate). 
După cum putem vedea, este o clasificare bazată pe originea sărurilor şi pe 
organele plantelor care sunt afectate de sare. Plantele sunt clasificate în 
consecinţă, în conformitate cu aceste habitate. In toate cazurile, salinitatea 
este definită ca fiind conţinutul de săruri al solului, în jur de 0,5 % NaCl, 
calculată pe baza greutăţii uscate a acestuia. 

Guşuleac (1933), studiind vegetaţia halofilă din Bucovina şi 
vizând colonizarea naturală a săraturilor cu plante, stabileşte 3 grupe de 
plante: 

1. normale, nehalofite, care ocolesc săraturile, deoarece 
concentraţia prea mare în săruri stânjeneşte aprovizionarea lor 
cu apă; 

2. halofite facultative, care suportă un grad mai mare sau mai mic 
de salinitate şi care cresc pe locuri sărate mai mult din cauza 
concurenţei prea mari care domneşte pe locuri nesărate; 

3. halofite obligatorii, care au nevoie pentru dezvoltarea lor 
normală de o cantitate abundentă de sare. 

Cu acest prilej, ne îngăduim o paranteză. în ceea ce priveşte 
anumite clasificări, în special ale unor autori români de până la al Doilea 
Război Mondial, să spunem, nu ştim exact considerentele care i-au condus 
la asemenea sisteme de clasificare. Chiar dacă ar fi fost preluate din 
literatura de specialitate străină a vremii, un lucru trebuie întărit totuşi: sunt 
clasificări rezultate în urma unei îndelungate activităţi de teren, şi nu a unei 
activitatăţi rigide, ci uneia aşezate, însoţită de numeroase şi logice observaţii 
ecologice, integratoare. Valoarea lor, dintr-o asemenea perspectivă, rămâne 
una importantă, şi nu (numai) istorică, trebuie spus clar. Având o vastă 
experienţă ca botanişti, autorii menţionaţi au putut trasa, deşi subconştient, 
şi coordonate statistice, în sensul că specii apărând relativ constant, în 
habitate relativ constante, au putut fi extrapolate şi în alte direcţii; ele 
capătă, deci, sens şi valoare prin repetabilitate şi stabilitate; nu sunt 



clasificări fiziologice, sau rezultate experimental, şi nici nu puteau fi altfel, 
din motive evidente. 

Clasificarea lui Iversen (1936) se bazează în principal pe 
conţinutul de săruri al habitatului. Autorul a distins un număr de intervale de 
salinitate şi a presupus că acestea se suprapun peste intervalele de toleranţă a 
plantelor la săruri. El propus următoarea clasificare a habitatelor: 

1 . oligohaline, conţinând 0,01-0,1 % NaCl; 

2. mezohaline, conţinând 0,1-1,0 % NaCl; 

3. polihaline, conţinând 1% NaCl şi mai mult. 

Plantele ce populează astfel de medii sunt numite în concordanţă cu această 
terminologie. Mai mult, au fost sugerate diferite combinaţii pentru plantele 
care ocupă habitate cu intervale de salinitate largi (de exemplu, 
oligomezohalofite). Plantele care vieţuiesc în toate aceste trei habitate au 
fost categorisite ca eurihalofite, iar cele specifice habitatelor polihaline au 
fost numite euhalofite. Cum vom vedea mai departe termenul de eurihalofite 
s-a încetăţenit treptat în terminologia generală şi exprimă halofitele cu un 
interval larg de salinitate; cel de euhalofite este înţeles de unii autori ca 
halofite „adevărate", sau halofite obligatorii. 

O încercare de a clasifica halofitele în conformitate cu răspunsul lor 
la conţinutul intern (celular) de săruri a fost făcută de Steiner (1935): 

1. halofite suculente: plante care pot tolera concentraţii ridicate de 
clor în sucul celular datorită dezvoltării ţesutului lor acvifer (Salicornia 
herbacea); 

2. halofite nesuculente: plante care rezistă sărurilor prin 
desalinizarea ţesuturilor lor şi prin secreţia excesului de săruri prin glandele 
salifere (Spartina alterniflora); 

3. tipul acumulator: plante care nu au mecanisme speciale pentru 
îndepărtarea sărurilor; concentraţia sărurilor în ţesuturile unor asemenea 
plante creşte până ce planta moare (Juncus gerardi, Suaeda fruticosa). 

Prodan (1939) împarte plantele de sărătură în trei categorii „după 
felul cum pot suporta sarea ": 

1. Prima categorie cuprinde plante care cresc exclusiv în săraturi sau 
în ape sărate şi numai excepţional în alte locuri: Zostera marina, Ruppia 
rostellata, Juncus gerardi, Atriplex hastata, Aster tripolium, Artemisia 
salina etc. 

2. A doua categorie cuprinde plante care, în afară de săraturi şi ape 
sărate, pot trăi şi în alte locuri (ape, mlaştini, nisip etc): Najas minor, 
Beckmannia eruciformis, Carex distans, Spergularia marginata etc. 

3. A treia categorie reuneşte plante care trăiesc în alte terenuri şi 
numai rar sau întâmplător trec şi pe terenuri sărate; unele trădează un 
început de halofilie: Triglochin palustris, Andropogon ischaemum, 
Pofygonum aviculare, Tamarix pallasii (potrivită pentru plantarea 
locurilor sărate). Trebuie spus că şi aceasta este o clasificare mai curând 
ecologică, întărită de observaţii expediţionare. 

Van Eijk (1939), folosind o clasificare bazată pe distribuţia 
plantelor, ca şi pe anumite răspunsuri ale acestora, împarte halofitele în: 

1. plante care tolerează sărurile, dar al căror optim de dezvoltare 
este în habitate nesaline; 

2. plante care au un optim de dezvoltare în medii saline. 
Fiecare din aceste două categorii a fost subîmpărţită în : 

a. plante care apar doar în habitate saline; 

b. plante care apar şi în habitate nesaline. 

Chapman (1942) urmăreşte în general clasificare lui Iversen (1936), 
dar adoptă limita de salinitate de 0,5 % (stabilită de Stocker). Conform lui 
Chapman, halofitele se împart în: 

1. miohalofite - plante care cresc în habitate cu salinitate redusă 
(sub 0,5 % NaCl); 

2. euhalofite, plante care cresc în habitate puternic saline. Acestea 
au fost împărţite în trei subcategorii: 

a. mezohalofite - plante care cresc în habitate cu un interval de 
salinitate de 0,5-1%; 

b. mezoeuhalofite, plante care cresc în habitate cu o salinitate de 
0,5 % şi mai mult; 

c. eueuhalofite, plante ce vegetează în medii cu cel puţin 1% 
salinitate; 

Aşa cum vom putea vedea mai departe, termenul generic de euhalofite se 
suprapune oarecum peste cel de halofite obligatorii. 

O clasificare a halofitelor pe baza capacităţii de reglare a presiunii 
osmotice a fost propusă de Henkel şi Shakhov (1945): 

1. euhalofite - plante care acumulează cantităţi mari de săruri în 
organele lor, cresc pe soluri cu conţinut foarte mare de săruri: Salicornia 
europaea, Suaeda maritima, Salsola soda; 

2. crinohalofite - sunt plante care secretă săruri, dezvoltându-se pe 
solurile puternic pînă la slab sărăturate (Statice gmelinii, Tamarix gallica); 
secreţia sărurilor la suprafaţa organelor este realizată de glande speciale; 

3. glicohalofite - nepermeabile pentru săruri: Artemisia maritima, 
Artemisia salina, respectiv plantele mediilor dulci, cu capacitate limitată 
de adaptare la salinitate; 

4. halofîte cu acumulări locale de săruri - Atriplex tatarica; sărurile 
traversează protoplasma şi se acumulează în aglomerări speciale pe frunze. 
Genkel şi Shakone (1946) (cf. Walsh, 1975) clasifică halofitele în: 

1 . euhalofite (acumuloatore de săruri); 

2. crinohalofite (secretoare de săruri); 

3. glicohalofite (impermeabile pentru săruri); 

4. specii la care sărurile sunt localizate în structuri speciale. 
Keller (cf. Maximov, 1951; cf. Milică, 1982) împarte halofitele în: 

■ euhalofite - (Suaeda, Salsola, Salicornia) plante ce se 
caracterizează printr-o foarte mare rezistenţă la săruri, pe care le 
acumulează în celule fără a fi toxice; sucul celular ajunge la o presiune 
osmotică de peste 100 atmosfere, asigurând astfel absorbţia unor noi 
cantităţi de apă şi săruri minerale, îndeosebi NaCl. Principala 
caracteristică a acestora este suculenta frunzelor şi a tulpinilor. 

■ crinohalofite - {Statice gmelini, Tamarix gallica şi alte specii 
răspândite în stepe şi deserturi) plante ce absorb mari cantităţi de săruri 
din sol, dar le elimină pe frunze datorită prezenţei unui mare număr de 
glande excretoare. Pe vreme secetoasă, la suprafaţa frunzelor se observă 
un strat de săruri uscate, suflate de vânt sau spălate de ploaie. 

■ glicofite - ( Artemisia maritima, Artemisia salina), sunt plante 
adaptate a trăi pe soluri cu un conţinut nu prea ridicat de săruri; 
acumularea acestora în celule este toxică; aprovizionarea cu apă se face cu 
ajutorul unor substanţe osmotic active (precum glucidele solubile şi acizii 
organici), înmagazinate în cantităţi ridicate în sucul celular. 

Harmer et al. (1953) împarte speciile agricole glicofile şi halofile în 
patru categorii, în funcţie de răspunsul lor la salinitate: 

1 . plante care nu manifestă nici un răspuns faţă de sodiu în 
condiţiile unei deficienţe de potasiu; 

2. plante care răspund pozitiv la sodiu în condiţiile unei 
deficienţe de potasiu; 

3. plante care arată un răspuns uşor pozitiv faţă de sodiu 
atunci când potasiul este abundent; 

4. plante care arată un răspuns de creştere pozitiv important 
faţă de sodiu atunci când potasiul este abundent. 

Această clasificare a avut ca scop să determine mai mult efectele 
salinităţii asupra speciilor nehalofitice decât asupra celor halofîtice. 

Ţopa (1954) împarte plantele de pe terenurile sărate mai întâi în 
stenohaline, cu un diapazon îngust de salinitate (Halocnemum 
strobilaceum, Frankenia pulverulenta) şi eurihaline, cu un interval mai 
larg de salinitate (Limonium gmelinii, Aster tripolium etc), ulterior le 
clasifică în: 

1. halofite obligatorii - specii proprii săraturilor, care au nevoie 
pentru dezvoltarea lor de o cantitate considerabilă de săruri uşor solubile: 
Camphorosma annua, Halocnemum strobilaceum, Salicornia herbacea, 
Suaeda maritima etc; 

2. preferante - specii care „preferă" săraturile unde-şi află condiţii 
optime de trai: Atriplex tataricum, Lotus tenuifolius, Tamarix 
ramosissima; 

3. suportante - suportă sărurile fără a putea concura cu vegetaţia 
autohtonă, locală: Rumex maritimus, Polygonum aviculare, Atriplex 
hastata etc; 

4. accidentale - specii care ajung în mod accidental pe săraturi, 
unde nu se pot menţine: Rumex hydrolapathum, Poa annua, Molinia 
coerulea etc. 

în 1956, Kovda (cf. Sandu, 1984), în funcţie de cerinţele lor ecologice, 
fiziologice şi biogeochimice, împarte plantele de pe solurile sărăturate în: 

1. halofite suculente (cărnoase), reprezentate de: Salicornia europaea, 
Halocnemum strobilaceum, Petrosimonia brachiata. Ele se dezvoltă pe 
solurile umede, cu ape freatice puternic mineralizate, situate la mică 
adâncime (0,5 - 1,2 m - solonceacuri); 

2. halofite semisuculente, care se dezvoltă în zona semipustiurilor şi 
pustiurilor; 

3. halofite xerofile, reprezentate de Heleocharis, Copparis herbacea, 
Salsola dendroides. Acestea favorizează procesele de dezalcalizare şi 
desalinizare a solului; 

4. plantele din stepele uscate şi semipustiuri - sunt reprezentate prin 
pelinuri, graminee, leguminoase şi specii efemere. 

Bucur şi colab. (1957) împarte halofitele în următoarele grupe: 

• halofite obligate (halofite stricte sau, simplu, halofite); sunt 
plantele care nu trăiesc decât pe săraturi: Salicornia herbacea, 
Salsola soda, Atriplex hastata, Plantago schwarzenbergiana, 
Petrosimonia triandra etc. 

• halofite facultative (halofite adaptabile sau, simplu, plante 
adaptabile la salinitate), adică specii de plante care se dezvoltă atât pe 
săraturi, cât şi pe soluri normale, însă pe sărătură se dezvoltă mai 

pipernicit şi se usucă mai repede, când vine perioada uscată sau la secete 
mari: Lepidium ruderale, Poa bulbosa, Matricaria chamomilla; 

♦ halofobe, plante, la care masa vegetală scade o dată cu creşterea 
gradului de salinitate. 

Acelaşi autor, folosind un alt criteriu, şi anume acela bioecologic, 
pentru plantele întâlnite pe soluri cu strate sărate în profilul solului, le 
împarte în: 
I. Halofite (plante care trăiesc pe medii salinizate) 

1) Euhalofite - halofite strict adaptate la salinitate. Plante halofil 
stricte (strict obligate la salinitate) sunt exclusiv preferante şi nu trăiesc 
decât pe medii salinizate cu tot sistemul radicular, sau numai cu o parte 
din el, atât ca plantule, cât şi ca plante mature. 

2) Neohalofite - plante adaptate la salinitate. Plante în curs de 
adaptare la mediul sărăturat. Sunt suportante şi preferante facultativ, ce 
pot trăi atât pe medii nesalinizate cât şi pe medii salinizate, cu o parte sau 
cu tot sistemul lor radicular. 

II. Nehalofite (plante care nu trăiesc pe medii salinizate) 

Sunt plante neadaptate la medii salinizate, netolerante faţă de 
concentraţii mari de săruri. Faţă de concentraţii ceva peste 30 - 40 mg 
s.s.% pot să fie tolerante şi preferante. Se întâlnesc pe soluri cu stratul 
salinizat în profilul solului, situat în adâncime, încât sistemul radicular nu 
atinge stratul salinizat; de aceea pot fi observate, pe unele săraturi, alături 
de halofite cu rădăcină adâncă. 

Euhalofitele pot fi euhalofile: foarte slabe, slabe, potrivite, puternice, 
foarte puternice; respectiv neohalofitele pot fi neohalofile: foarte slabe, 
slabe, potrivite, puternice şi foarte puternice. 

Ţinând cont de umiditate ca factor secundar, Bucur şi colab. (1957) 
împarte halofitele în xerohalofite şi higrohalofite . 

♦ xerohalofite le sunt strict adaptate la salinitate şi la uscăciune în 
perioada de maximă dezvoltare vegetativă; 

♦ higrohalofitele sunt adaptate la salinitate şi la umiditate 
permanentă în sol; 



2 prin sol salinizat şi uscat se înţelege acela până la apa higroscopică în perioada de 
vegetaţie; solul salinizat şi umed este cel care în timpul perioadei de vegetaţie, are apa 
necesară plantelor. 

♦ mezohalofitele sunt adaptabile la salinitate şi la umiditate 
intermediară în sol. 

In clasificarea sa, Bucur şine seama şi de alţi factori ai mediului, care 
ne dau o imagine mai amplă asupra halofitelor. 

Aşadar, faţă de căldura aerului şi cea din sol, euhalofitele, respectiv 
neohalofitele pot fi: megaterme, mezoterme şi de trecere spre microterme. 

Faţă de lumină, majoritatea euhalofitelor sunt heliofile, mai puţine 
sciafile . 

La rândul lor, faţă de acelaşi factor, neohalofitele sunt în majoritate 
sunt heliofile şi mai puţine sciafile sau umbrofile. 

Faţă de reacţia chimică a soluţiei solului, majoritatea euhalofitelor sunt 
alcalinofile; foarte puţine sunt şi neutrofile în primele stadii ale vieţii; 
alcalinofilele sunt: slabe, puternice şi foarte puternice, stricte sau 
facultative. 

Neohalofitele, la rândul lor sunt alcalino-tolerante: foarte puternice, 
puternice şi slabe; multe sunt neutrofile şi alcalinofile. 

în ceea ce priveşte ecotipul, euhalofilele se încadrează în diferite 
edafo tipuri şi anume: cenotipuri de păşune, de fâneţe, pioniere, 
premergătoare sau de echilibru şi relativ puţine de lanuri cultivate; iar 
neohalofilele sunt şi ele: cenotipuri de păşune, fâneţe, cu frecvenţă de 
pioniere, de premergătoare sau de echilibru pedoclimatic, şi câteva sunt 
cenotipuri de lanuri cultivate. 

Această clasificare ni se pare deosebit de interesantă şi de consistentă. 
Autorul, studiind halofitele din păşunile şi fâneţele de sărătură din 
depresiunea Jijia-Bahlui, stabileşte metode riguroase pentru determinarea 
gradului de halofilie la aceste plante, metode bazate, printre altele, pe 
măsurarea salinităţii în stratul rizosferic al speciilor luate în studiu şi pe 
dezvoltarea masei vegetale. S-au putut face, în cele din urmă, corelaţii 
cuantificabile între concentraţia de săruri din profilul solului şi apariţia şi 
dezvoltarea unei anumite specii, corelaţii exprimate şi prin metode grafice. 

Din clasificarea lui Bucur şi colab. (1957) se mai pot desprinde şi alte 
idei, cum ar fi: 

- fiecare specie spontană, care vegetează pe slouri cu strate salinizate în profilul 
solului, se dezvoltă între un minim şi un maxim de salinitate, care reprezintă intervalul 
de toleranţă sau intervalul de preferanţă al plantei spontane la o anumită salinitate în 
stratul cu rădăcini. 

- atât minimul, cât şi maximul de salinitate se pot exprima printr-un interval de 
salinitate, ceea ce înseamnă, de fapt, că fiecare specie spontană care se găseşte pe soluri 
cu straturi salinizate în profilul acestuia, poate să germineze la o salinitate minimă, iar 
spre maturitate planta se adaptează imediat la o salinitate mai mare; planta găseşte 

salinitatea minimă în stratele de la suprafaţă, care sunt totdeauna mai puţin salinizate, în 
vreme ce salinitatea maximă o găseşte la vârful rădăcinilor, unde salinitatea este în 
general mai mare. 

Faţă de cele prezentate mai sus, ne permitem unele precizări 
suplimentare. Clasificarea făcută de Bucur şi colab. este strâns legată de 
gradul de halofilie al plantelor de sărătură, adică al afinităţii unei specii 
(exprimată de regulă prin creşterea masei vegetale, cuantificată de autori) 
pentru un interval de salinitate, în limitele căruia ea staţionează. 

Aplicând metode diferite de stabilire a gradului de halofilie a plantelor se pot detaşa 
câteva concluzii: 

1. La unele specii, masa vegetală creşte o dată cu creşterea salinităţii solului în 
stratul cu rădăcini. Aici se pot subscrie două subgrupe: 

a. unele, la care creşterea masei vegetale are loc la concentraţii mari de 
săruri solubile în stratul cu rădăcini (peste 100 mg %); ceasta observaţie se suprapune 
peste definiţia halofitelor obligatorii. în tabelul 1 redăm intervalele de toleranţă pentru 
c âteva astfel de specii. 



Nr. 
crt 


Specia 


Limitele dezvoltării 
masei vegetale (în 
% sau indivizi/m 2 ) 


Intervalul de 
preferanţă în mg. 

s. s. % 


1 


Salicornia herbacea 


0-13 i/m 2 


810-980 


2 


Salsola soda 


0-3 


1460-1680 


3 


Atriplex hastata 


0-95 % 


750-1600 


4 


Plantago tenuiflora 


0-85 i/m 2 


140-520 


5 


Lepidium latifolium 


0-45 


230-600 


6 


Scorzonera austriaca 


5-30 % 


1850-2150 


7 


Plantago schwarzenbergiana 


0-42 i/m 2 


400-625 


8 


Lepidium cartilagineum 


5-18 i/m 2 


680-1045 


9 J 


Atriplex littoralis 


5-45 % 


1230-1900 


10 


Heleochloa schenoides 


0-25 i/m 2 


142-178 


11 


Podospermum canum 


1-45 % 


208-245 


12 


Crypsis aculeata 


1-40% 


410-430 


13 


Aster tripolium 


0-65 % 


720-920 


14 


Petrosimonia triandra 


1-70% 


220-870 


15 


Leuzea salina 


1-125 i/m 2 


130-358 


16 


Peucedanum latifolium 


1-60 


93=159 


17 


Ranunculus sardous 


2-65 % 


87-127 


18 


Camphorosma ovata 


0-80 % 


920-1780 


19 


Aster cinereus 


1-60 % 


60-260 


20 


Artemisia maritima 


0-60 % 


70-580 


21 


Petrosimonia triandra 


1-35 % 


230-3230 


22 


Puccinellia distans 


1-95 % 


319-750 


23 


Kochia prostrata 


1-30 % 


740-1790 


24 


Limonium gmelinii 


20-60 % 


1050-1660 



Tabelul 1 (după Bucur şi colab., 1957) 

b. altele, a căror masă vegetală creşte o dată cu salinitatea solului în 
stratul cu rădăcini, dar la salinităţi mici, şi în general sub 100 mg %. 
în tabelul 2, prezentăm câteva astfel de specii, cu intervalele de 
toleranţă corespunzătoare. 



Nr. 
crt. 


Specia 


Intervalul de variaţie 

a masei vegetale 

exprimată în 

procente sau 

indivizi/m 2 


Intervalul de 

salinitate 

corespunţător, mg 

s.s. % 


1 


Trifolium hybridum 


2-30 % 


60-67 


2 


Lythrum virgatum 


21-70 i/m 2 


46-67 


3 


Oenanthe silaifolia 


0-50 % 


54-62 


4 


Gratiola officinalis 


0-90 % 


65-80 


5 


Medicago lupulina 


5-60 % 


60-74 


6 


Festuca pratensis 


0-10 % 


75-110 


7 


Phalaris arundinacea 


1-95% 


75-100 


8 


Glyceria aquatica 


4-60% 


88-96 


9 


Beckmannia erucaeformis 


4-90% 


67-105 


10 


Plantago lanceolata 


1-30% 


27-49 


11 


Taraxacum officinale 


1-55% 


82-100 


12 


Lolium perenne 


5-25% 


70-90 


13 


Potentilla reptans 


1-80% 


63-78 


14 


Lathyrus tuberosus 


1-45% 


73-104 



Tabelul 2 (după Bucur şi colab., 1957) 

2. La alte specii, masa vegetală scade o dată cu creşterea salinităţii în stratul cu 
rădăcini; şi aici putem vorbi de două subgrupe: 

a. unele, la care se observă scăderea masei vegetale o dată cu creşterea 
salinităţii în stratul cu rădăcini la concentraţii mari de săruri; descrierea aceasta 
corespunde definiţiei halofitelor facultative sau adaptabile la salinitate. în tabelul 3 
prezentăm câteva astfel de specii, cu intervalele de toleranţă corespunzătoare. 



Nr. 
crt 


Specia 


Intervalul de 
dezvoltare a masei 
vegetale în % sau 

indivizi pe m 2 


Intervalul de 

suportanţă sau 

toleranţă în mg s.s. 

' % 


1 


Matricaria inodora 


5-65% 


235-144 


2 


Lepidium ruderale 


10-60% 


235-144 


3 


Iris halophila 


1-120 i/m 2 


1930-97 


4 


Achillea setacea 


1-50 % 


37-604 


5 


Achillea collina 


5-65% 


48-432 


6 


Rumex crispus 


1-20 i/m 2 


1378-720 


7 


Melilotus officinalis 


1-45% 


695-115 


8 


Heleocharis palustris 


1-60% 


1100-150 

9 


Lotus corniculatus 


1-40% 


1240-96 


10 


Inula britannica 


1-80% 


350-85 


11 


Schoenoplectus lacustris 


1-65% 


1560-680 


12 


Butomus umbellatus 


15-60% 


224-180 


13 


Atriplex tatarica 


1-15% 


100-96 


14 


Alopecurus pratensis 


1-25% 


582-92 


15 


Artemisia austriaca 


1-60% 


1680-102 


16 


Agropyron repens 


1-65% 


1754-790 


17 


Bromus arvensis 


1-75% 


410-81 


18 


Festuca arundinacea 


1-85% 


300-185 


19 


Bolboschoenus maritimus 


1-755 


510-320 


20 


Poa bulbosa 


10-80% 


1430-130 


21 


Agrostis stolonifera 


1-90% 


480-292 


22 


Bromus commutatus 


1-60% 


900-120 


23 


Vicia tetrasperma 


1-35% 


960-240% 


24 


Carex nutans 


1-55% 


660-560 


25 


Matricaria chamomilla 


10-45% 


130-120 


26 


Matricaria inodora 


19-60% 


545-155 


27 


Bromus inermis 


5-80% 


180-148 


28 


Gypsophila muralis 


7-140% 


690-225 



Tabelul 3 (după Bucur şi colab., 1957) 

b. altele, la care scăderea masei vegetale are loc la concentraţii mici de 
săruri; acestea sunt suportante, sau tolerante la salinitate. Sunt plante foarte sensibile 
la săruri şi foarte puţin adaptate la salinitate. în tabelul 4 prezentăm câteva astfel de 
specii, cu intervalele de toleranţă aferente. 



Nr. 
crt 


Specia 


Variaţia masei 

vegetale (în % sau 

indivizi pe m 2 ) 


Intervalul de 

suportanţă sau 

respectiv toleranţă în 

mg s.s % 


1 


Erysimum repandum 


1-35 i/m 2 


265-56 


2 


Festuca pseudovina 


1-75% 


65-45 


3 


Agropyron cristatum 


0-40 % 


690-90 


4 


Plantago cornuţi 


1-20% 


270-91 


5 


Trifolium hybridum 


0-60% 


127-82 


6 


Daucus carota 


1-90% 


55-30 


7 


Trigonella coerulea 


5-85% 


70-52 


8 


Agrostis stolonifera 


5-60% 


144-88 


9 


Festuca pseudovina 


5-805 


77-54 



Tabelul 4 (după Bucur şi colab., 1957) 

O clasificare ce ţine cont de preferinţele unor specii pentru anumite 
elemente chimice predominante din sol este cea a lui Şerbănescu (1965) 
care, studiind asociaţiile de halofite din Câmpia Română, le clasifică în: 

1 . asociaţii de săraturi clorurice, în care include asociaţiile edificate de 
specii ca: Bassia hirsuta, Salicornia herbacea, Suaeda maritima, Salsola 
soda, Halimione pedunculata, H. verrucifera, Aeluropus littoralis, 
Puccinellia distans, Agropyron elongatum, Taraxacum bessarabicum, 
Aster tripolium, Cyperus pannonicus, Spergularia marginata, Crypsis 
aculeata, Petrosimonia triandra, Cerastium anomalum, Juncus gerardii, 
Beckmaniia erucaeformis, Trifolium angulatum, Iris halophila, Pholiurus 
pannonicus, Leuzea salina, Atriplex littoralis, Erysimum repandum, 
Tamarix ramossisima. 

2. asociaţii de săraturi sodice, în care introduce asociaţiile edificate de 
specii precum: Carex divisa, Camphorosma annua, C. monspeliaca, 
Plantago maritima, Lepidium crassifolium, Hordeum maritimum. 

3. asociaţii de săraturi sulfatice, edificate de: Artemisia maritima, 
Limonium gmelinii. 

Greenway (1973, cf. Adam, 1990), Greenway şi Munns (1980) au 
sugerat că, pe baza răspunsului de creştere, este posibil să se distingă 4 
grupe de plante: 

1. non-halofite foarte sensibile la săruri, cu o scădere abruptă a 
creşterii o dată cu mărirea gradului de salinitate; 

2. halofite şi non-halofite cu o scădere în creştere o dată cu mărirea 
gradului de salinitate şi cu o creştere mică la o concentraţie mai mare de 
200-300 mol m" 3 de clor extern. 

3. halofite care nu prezintă o stimulare a creşterii, dar au o uşoară 
scădere a creşterii o dată cu mărirea gradului de salinitate mai mult de 
300-500 mol m" 3 de clor extern, atunci când apare o scădere abruptă a 
creşterii; 

4. halofite care trădează o stimulare a creşterii până la aproximativ 200 
mol m" 3 , urmată de un declin al creşterii la salinităţi ridicate. 

O astfel de clasificare, deşi utilă, este oarecum arbitrară atâta vreme 
cât există o multitudine de răspunsuri ale plantei. In plus, diferite 
genotipuri ale aceleiaşi specii pot să manifeste răspunsuri diferite, iar 
răspunsurile la mărirea salinităţii pot fi mediate de alţi factori, cum ar fi: 
disponibilitatea azotului (Smart şi Barko, 1980), umiditatea şi intensitatea 
luminoasă (Longstreth şi Nobel, 1979), temperatura (Kemp şi 
Cunningham, 1981). Dincolo de toate acestea, se cunoaşte că este practic 
imposibil să se reunească şi să se simuleze experimental factorii naturali 

de mediu; din aceste motive, asemenea categorii de plante nu se regăsesc 
ca atare în natură, ci anumite comunităţi de plante pot conţine diferite 
tipuri, precum şi numeroase intermediare ale lor. 

Atanasiu (1984) împarte plantele în halofite, cele care cresc pe soluri 
sărate (cu un conţinut ridicat de NaCl) şi glicofite, adică plante care cresc 
pe soluri normale. 

Mai mult, plantele care absorb mai cu seamă CP prezintă suculenta 
organelor (halosuculenţa), şi se numesc clorohalofite; altele acumulează 
mai mult sulf, prezentând în consecinţă adaptări xeromorfe 
(haloxeromorfe); acestea se numesc sulfato-halofite (Atanasiu, 1984). 

Acatrinei (1991), referindu-se la diferitele adaptări ale plantelor în 
raport cu salinitatea, clasifică halofitele în: 

• halofite obligatorii: Salicornia herbacea, Salicornia rubra, Suaeda 
maritima, Halocnemum strobilaceum; ele sunt halofite tipice, cu limb 
foliar redus, cu tulpini suculente conţinând cantităţi mari de săruri; 

• halofite preferante (facultative): Puccinellia distans, Atriplex 
tatarica, Atriplex littorales, Distichlis stricta. 

Neamţu (1995), folosind drept criteriu rezistenţa la acţiunea NaCl din 
sol, împarte plantele în: 

1. halofite, care cresc pe soluri saline şi alcaline, în mlaştini 
sărăturoase, deserturi sărate, pe coastele mărilor şi oceanelor, unde 
conţinutul de săruri este mai mare de 0,1% şi ajungând până la 3 - 4% în 
cazul solonceacurilor (Armeria maritima, Plantago maritima, 
Zannichellia, Avicennia (în mangrove); în deserturile sărate se întâlnesc: 
Atriplex halimus, Atriplex spongiosa, Suaeda fruticosa; 

2. glicofite, plante sensibile la acţiunea sărurilor, în special la NaCl; 
iar acestea, după potenţialul de toleranţă la săruri, pot fi: 

- sensibile: tomate, mazăre, fasole, morcov, porumb etc. ; 

- semirezistente: grâu, orz, secară, floarea soarelui, soia; 
rezistente: sorg, sfeclă de zahăr, dovleac. 

Marschner (2002) clasifică plantele, în funcţie de diferenţele 
manifestate în procesul de creştere, ca răspuns la salinitatea mediului în: 

1. halofite: care au o creştere optimă la un nivel relativ ridicat de 
NaCl; lucru explicabil prin faptul că ele pot utiliza măcar parţial elementul 
Na ca nutrient mineral; 

2. specii de cultură (puţine la număr), slab stimulate de nivelurile 
scăzute de salinitate; 

3. nonhalofite (glicofite), care manifestă o toleranţă relativ redusă la 
săruri; 

4. specii a căror creştere este puternic inhibată, chiar la niveluri reduse 
de săruri în substrat. 

Ştefan (2005) împarte plantele în funcţie de gradul de adaptare a 
plantelor la salinitate, în: 

a. halofite obligate ce cresc numai pe terenuri sărăturate: Salicornia 
europaea, Suaeda maritima, Aster tripolium, Limonium gmelinii etc. ; 

b. halofite preferante, care-şi au optimul ecologic pe terenuri sărăturate, 
însă se pot dezvolta şi în afara acestora: Puccinellia distans, Halimione 
verrucifera, Spergularia marina, Bassia sedoides etc. ; 

c. halofite facultative (suportante) cu optimul ecologic pe alte categorii de 
soluri, însă pot trăi şi pe săraturi: Cynodon dactylon, Rumex maritimus, 
Lepidium ruderale etc. ; 

d. halofite accidentale, care, în cazul în care ajung întâmplător pe o 
sărătură, sunt totuşi capabile să realizeze tot ciclul biologic: Poa annua, 
Iris pseudacorus, Potentilla argentea, Inula britannica etc. 



Pe măsură ce s-a dezvoltat o mai bună înţelegere a toleranţei la săruri, 
s-a încercat treptat să se introducă şi alte criterii de clasificare a 
halofitelor, precum şi introducerea unor noi concepte tangenţiale. Un 
astfel de concept, pus în relaţie cu o posibilă clasificare, este cel de 
fiziotip. Prefigurat de cercetările lui Albert (1975), Albert şi Popp (1977, 
1978), care au descris grupe de halofite pe baza compoziţiei chimice a 
frunzelor, termenul a primit o definiţie precisă odată cu interesul lui 
Gorham, Hughes, Wyn Jones (1980), care au sugerat şi faptul că acest 
concept implică existenţa „unui spectru bine definit de trăsături fiziologice 
asociate unui taxon specific în legătură cu toleranţa membrilor acelui 
taxon faţă de mediul specific". Storey şi Wyn Jones (1977) şi Gorham, 
Hughes şi Wyn Jones (1980, 1981) au examinat relaţiile dintre distribuţia 
osmoliţilor organici citoplasmici şi modelele compoziţiei ionice la diverse 
specii de săraturi maritime şi de coastă. Există diferenţe între rezultatele 
obţinute de Albert (1975) şi cele obţinute de Storey, Ahmad şi Wyn Jones 
(1977); primul a calificat specia Plantago maritima ca aparţinând 
fiziotipului acumulator de SO4 ", iar cei din urmă au găsit CI" ca anion 
anorganic major. Astfel de diferenţe pot indica, însă, diferenţe ecotipice la 
specii depărtate geografic, sau pot reflecta variaţii în disponibilitatea 

sulfului în substratele habitatelor de unde s-au făcut recoltările. Iată de ce 
o plantă poate fi o bună specie indicatoare de soluri numai însoţită de o 
analiză chimică detaliată, care în fond nu spune altceva decât despre 
compoziţia chimică a solului. 

Monocotiledonatele corespund, în general, unui fiziotip cu o 
concentraţie ridicată de potasiu, cu un raport K + / Na + mai mare decât 
unitatea (Gorham et al., 1980). In plus, acest fiziotip este asociat cu 
zaharuri solubile (libere) ca osmoliţi organici majori (Albert şi Popp, 
1978; Gorham et al, 1980 ). Oricum, nu toate monocotiledonatele se 
supun acestui model. La Spartina anglica şi Triglochin maritima raportul 
K / Na este sub 0,5; Triglochin maritima şi Puccinellia maritima 
acumulează prolină, în vreme ce Spartina acumulează glicinbetaină 
(Gorham et al, 1980). Se pare, deci, că natura acestor compuşi 
(„compatible solutes") intervine în adaptarea osmotică la diferite grupe 
taxonomice (Marschner, 2002) (tabelul 5) 



Compus 


Distribuţie 


D-Sorbitol 


Rosaceae, Plantaginaceae 


D-Pinitol 


Fabaceae, Caryophyllaceae 


Glicinbetaină 


Chenopodiaceae, Poaceae, Solanaceae 


Prolină 


Asteraceae, Poaceae 


3-dimetilsulfoniopropionat 


Asteraceae, Poaceae 



Tabelul 5. (după Marschner, 2002) 

Dintre toţi aceşti compuşi, glicinbetaină a fost cel mai bine studiată în 
legătură cu adaptarea plantelor la salinitate. D-pinitolul este, probabil, un 
compus important la Mesembryanthemum crystallinum, la care este 
lcalizat de obicei în citosol sau în cloroplaste (Paul şi Cockburn, 1989) (cf. 
Merschner, 2002), în vreme ce la Viscum album poate contribui, de 
asemeni, la potenţialul osmotic în vacuole (Richter şi Popp, 1992) (cf. 
Marschner, 2002). Acumularea prolinei este un răspuns binecunoscut la 
deficitul hidric şi la stresul salin, având un rol protectiv asupra germinării 
seminţelor în medii saline (Bar-Nun şi Poljakoff- Mayber, 1977) (cf. 
Marscher, 2002). 

S-ar putea, în principiu, realiza un „profil" biochimic relativ al 
răspunsului halofîtelor la stresul salin. 

Chenopodiaceele, care sunt poate cele mai reprezentative plante 
halofîle, se caracterizează prin acumularea sodiului şi a unor niveluri 
ridicate de glicinbetaină (Gorham et al, 1980). In anumite specii se 
acumulează mari cantităţi de oxalaţi de calciu în frunze (Osmond, 1963; 
Karimi şi Ungar, 1986). Această acumulare a oxalaţilor poate fi rezultatul 

necesităţii menţinerii pH-ului celular; reducerea azotului în frunze 
generează ioni de hidroxil, care sunt îndepărtaţi în procesul de sinteză a 
oxalaţilor (Raven, 1985). Sunt şi alte betaine care par să fie caracteristice 
unor anumite familii (Wyn Jones şi Storey, 1981), dar nu sunt asociate în 
mod necesar cu toleranţa la săruri. 

In cazul speciilor de dicotiledonate, concordanţa între fiziotipurile 
ionice şi taxonomie, pe de o parte, şi între compoziţia ionică şi osmoliţii 
organici majori, pe de altă parte, pare să fie mai puţin clară (Gorham et al., 
1980). 

Dacă fiziotipurile sunt limitate la anumite grupe taxonomice, atunci 
ele pot releva susţinerea unor caractere care au fost fixate şi modelate de 
evoluţie. Ele atestă deplina concordanţă cu factorii concreţi de mediu şi 
dependenţa faţă de aceştia, de-a lungul periplului evolutiv. Chiar dacă nu 
pot fi generalizate, în primul rând din cauza nemărginitei plasticităţi a 
habitatelor, ele au sens şi valoare de expresie. Astfel, fiziotipurile ar putea 
fi folosite în indicarea înrudirii taxonilor, dar prevăd o mică valoare în 
estimarea adaptărilor la mediu. 



Mai facem câteva precizări suplimentare la această parte a lucrării. 
S-a discutat relativ mult despre caracterul „obligatoriu" al halofitelor, 
adică ce specii sunt obligatorii, când capătă acest caracter şi când sau dacă 
îl pot pierde. De altfel, care este „graniţa" dintre caracterul obligatoriu şi 
cel „neobligatoriu" al unei halofite? Chapman (in. Poljakoff-Mayber şi 
Gale, 1975) oferă o notă de subsol, explicând că halofitele obligatorii sunt 
acele specii care-şi ating creşterea optimă în condiţiile unei salinităţi ce 
depăşeşte 0,5 % NaCl. Aceasta pare să fie definiţia „clasică" ce s-a 
încetăţenit în limbajul curent atunci când vorbim de halofite în general. 
Discutând însă despre tipurile de halofite, frecvent se înţelege implicit, şi 
uneori explicit (Waisel, 1972) că anumite specii-cele obligatorii-au nevoie 
de niveluri ridicate de săruri pentru creştere. Barbour (1970) ( cf. Adam, 
1990) sugerează că o halofită obligatorie ar fi o specie cu un optim de 
creştere la o salinitate moderată sau ridicată, şi incapabilă de creştere la o 
salinitate scăzută (salinitate joasă însemnând în acest caz mai puţin de 2 % 
sare). Deşi Chapman (1960) şi Waisel (1972) sugerează că anumite specii 
(îndeosebi chenopodiaceele suculente) sunt halofite obligatorii, Barbour 
argumentează că nu există nici o dovadă pentru ca vreo specie de săraturi 
maritime sau mangrove să fie conformă cu definiţia sa pentru halofite 

obligatorii; într-adevăr, se cunosc situaţii în care atât specii de săraturi 
maritime sau mangrove pot să crească satisfăcător în condiţii normale. 
Autorul remarcă şi faptul că speciile care reclamă sodiu ca micronutrient, 
necesită cantităţi aşa de mici de sodiu, încât cu greu ar putea fi numite 
halofîte „obligate". Barbour mai subliniază că toleranţa la săruri a 
plantelor este destul de variabilă, iar speciile limitate strict la solurile 
saline sunt destul de rare. Mai mult, chiar toleranţa la săruri adesea pare să 
reflecte condiţiile experimentale la fel de bine ca şi salinitatea autoimpusă. 
Gale, Naaman şi Poljakoff- Mayber (1970) (cf. Caldwell, in Reimold and 
Queen, 1974) au demonstrat aceasta, pentru Atriplex halimus. în condiţii 
de umiditate scăzută, creşterea şi productţia au fost maxime la concentraţii 
joase ale salinităţii, de aproximativ -5 atm. Oricum, în condiţii ambientale 
de umiditate ridicată, creşterea optimă apare în soluţia de control nesalină. 
Aceasta subliniază, în plus, natura echivocă, alunecoasă a definiţiilor ce se 
pot da halofîtelor. Din punct de vedere ecologic, însă, ar fi necesar să se 
demonstreze că aceste specii îşi pot definitiva ciclul de viaţă cu succes în 
condiţii nesaline. De fapt, toleranţa ecologică la săruri ar trebui definită 
drept abilitatea plantelor de concura şi de a se reproduce în medii 
particulare. Din nefericire, aceasta nu s-a realizat decât pentru unele 
specii, şi ar trebui urmărit comportamentul germinativ al seminţelor de 
halofîte în condiţii nesaline. Schimper (1903) şi Warming (1909) au 
depăşit percepţia conform căreia halofîtele ar implica reclamarea 
obligatorie a sării. Schimper (1903) a recunoscut că cele mai multe 
halofîte pot să crească destul de bine şi în condiţii nesaline. In acest 
context, pare puţin probabil ca să apară la angiosperme un necesar 
obligatoriu de niveluri ridicate de săruri, deşi la anumite bacterii extrem 
halofîle s-au atestat concentraţii ridicate de săruri, ca o necesitate pentru 
acestea. Deci, nu ne putem permite puncte de vedere radicale şi extreme în 
nici o direcţie. Salinitatea solului sau a apei este doar un factor din 
constelaţia care acţionează asupra plantei. In disertaţia lui A. Gedenberg 
(C. Linnaeus, Amoenitates academicae, IV, 1574), scrisă sub conducerea 
lui C. Linne, acesta exemplifică totuşi importanţa unui element ambiental 
în viaţa plantei. Nitraria schoberi (prezentă şi în flora ţării noastre, în 
vulcanii noroioşi - Buzău) a crescut timp de 20 de ani în condiţiile 
mediului din Upsala (Suedia), fără să înflorească, rămânând sterilă, dar a 
înflorit şi fructificat pentru prima dată când Linne a îngrăşat-o, ca pe o 
plantă de săraturi, cu sare de bucătărie (NaCl). 

Nu sunt excluse nici anumite nuanţe referitoare la această 
terminologie. Astfel, Weissenbock (1969) consideră că noţiunile de 

„halofită obligatorie" şi cea de „halofită facultativă" ar trebui 
reconsiderate, propunându-se folosirea altora, mai precise din punct de 
vedere fiziologic. Autorul sugerează că termenul de „facultativă" ar trebui 
aplicat plantelor a căror creştere este afcectată favorabil de NaCl, dar la 
care Na să poată fi înlocuit de K (de exemplu, Aster tripolium, Artemisia 
maritima, Plantago matritima, Suaeda maritima). Tot în acest sens, 
halofitele obligatorii ar fi cele care sunt afectate pozitiv de NaCl şi de de 
CI (de exemplu, Salicornia herbacea şi Atriplex vesicaria). Ungar et 
al. (1969) (cf. Sharma and Gupta, 1986) sugerează că multe halofite sunt 
capabile să crească perfect normal în medii cu o salinitate redusă, sau 
chiar nesaline, şi se numesc halofite facultative. 

Uneori, însă, cînd se foloseşte termenul de halofită, pur şi simplu i se 
atribuie, implicit nuanţa de halofită „obligatorie". Astfel, Bucur şi colab. 
(1957), luând în discuţie halofitele, face următoarea remarcă: „[...] spre a 
le deosebi de acelea care trăiesc numai pe soluri salinizate şi pe care le-am 
denumit halofite stricte sau halofite obligate, sau simplu halofite" (subl. 
n.). Există, deci, tendinţa de a reduce termenul de halofită la caracterul de 
„obligativitate". 

O clasificare sintetică a plantelor de pe habitatele saline este prezentată 
de Waisel (1972), preluată şi de Sharma şi Gupta (1986), pe care o 
prezentăm şi noi în tabelul 6. Autorul a încercat să reunească într- o 
singură schemă relaţiile plantă-săruri şi să pună mai mult accent pe 
mecanismele rezistenţei la săruri şi pe raporturile interne cu sarea, mai 
degrabă decât pe cele externe. Pentru această încercare de clasificare, 
habitatul salin este definit ca fiind acela în care conţinutul minim de NaCl 
al extractului saturat de sol este de 100 mEq (conductivitate de 
aproximativ 10 mmhos/cm la 25° C; potenţialul osmotic este de -4 bari) la 
un pH mai mic de 8,5. Această definiţie este strâns apropiată de cea oferită 
de U.S. Salinity Laboratory, Riverside, California (Richards, 1954). 
Aceasta se pare că este limita de salinitate la care se raportează cel mai 
bine distribuţia şi comportamentul celor mai multe halofite native. 

Trebuie să avem, însă, în vedere caracterul relativ al oricărei 
clasificări; în multe cazuri, plantele pot să dispună de mai multe 
mecanisme de rezistenţă la săruri şi astfel să fie dificil de inclus într-o 
singură clasă de halofite. In plus, o plantă poate fi plasată într-un grup 
anume pe durata unui anumit stadiu al dezvoltării, şi într-o altă clasă în alt 
stadiu de dezvoltare. 

Trebuie, deci, mare prudenţă şi flexibilitate, atunci când încercăm să 
clasificăm halofitele. Fiecare clasificare îşi are, fără îndoială, meritele sale, 

dar nu trebuie să scăpăm din vedere şi caracterul limitat, unilateral al unei 
clasificări. In mare parte, speciile plasate în diferite categorii de autori 
diferiţi se suprapun. Am încercat, în tabelul 7, să redăm, prin câteva 
exemple, posibile echivalenţe între aceleaşi specii, clasificate de diverşi 
autori. Spuneam, în rândurile de mai sus, că şi alţi factori contribuie la 
caracterizarea unei halofite, în afară de salinitate, de exemplu şi umiditatea 
(a se vedea în tabel observaţiile lui Ciocârlan, care a inventariat halofitele 
din Delta Dunării). Lista putea fi mai lungă, dar am ales doar câteva 
specii, cu valoare de exemplu. S-au folosit abrevierile: 



as. - asociaţie 

mezohigrohal. - mezohigrohalofită 

xeromez. - xeromezofită 

hal. fac. - halofită facultativă 

higrohal. - higrohalofită 

mezohal. - mezohalofită 

xeromezohal. - xeromezohalofită 

Halofitele şi mediul lor de viaţă. Scurte consideraţii pedologice. 

Salinitatea este un fenomen comun şi una din trăsăturile 
fundamentale din zonele aride şi semiaride. Practic, există o strânsă corelaţie 
între fenomenele de aridizare şi cele de salinizare. Regimul evaporaţiilor 
favorizează de fapt, în linii mari, concentrarea sărurilor mobilizate de pânza 
freatică în stratul superior al solului. Se ştie că salinitatea, factorul de 
constrângere major al principalelor plante de cultură, limitează foarte mult 
producţia (Gorham, 1995; Shannon, 1998; Munns, 2002). în plus, 
Programul de Mediu al Naţiunilor Unite estimează că aproximativ 20 % din 
suprafaţa agricolă şi 50 % din plantele de cultură sunt afectate de stresul 
salin (Flowers si Yeo, 1995). După alte păreri, aproximativ 23 % din 
suprafaţa agricolă mondială (de circa 1,5 x 10 9 ha) este salină şi circa 37 % 
este sodică (Khan şi Duke, 2001). 

Importanţa cunoaşterii mediilor saline, adică a habitatelor în care 
vegetează plantele de sărătură, este importantă pentru economia acestei 
lucrări din mai multe puncte de vedere: în primul rând, o implicaţie pur 
teoretică, dar deosebit de utilă, deoarece literatura de specialitate din 
străinătate foloseşte multe cuvinte şi expresii care de multe ori sunt dificil de 
tradus şi echivalat în limba română. Nu mai vorbim de faptul că nu există o 
sinonimizare absolută în ceea ce priveşte sistemele de clasificare a solurilor 
de la o ţară la alta, de la o epocă istorică la alta. Mai mult, şi în literatura 
noastră, mai veche şi mai nouă, se folosesc uneori expresii vagi sau, din 
contră prea precise, ceea ce nu face tocmai uşoară înţelegerea unui text de 
specialitate. Se poate remarca, la noi, şi evoluţia istorică a unor termeni de 
pedologie, consultând lucrări din diverse etape ale dezvoltării botanicii 
româneşti. 

Intenţia noastră nu este să facem un „review" al literaturii pedologice 
sau să propunem echivalenţe între diferitele sisteme de clasificare, ci să 
circumscriem doar un cadru teoretic, introductiv, în ceea ce priveşte 
terminologia care apare frecvent în literatura taxonomică halofitologică din 
România. Vom face, totuşi, în anumite situaţii, şi corelaţii cu expresii din 
limba engleză, în special. 

Poate că cel mai general termen uzitat în literatura botanică din 
România, cel mai vag şi mai larg, este cel de „sărătură". Săraturile sunt 
soluri mai mult sau mai puţin sărate, pe întreg profilul sau numai pe o parte 
a acestuia. Aceste soluri sunt dominate de influenţa - defavorabilă sau chiar 
vătămătoare pentru vegetaţie - a sărurilor solubile conţinute sau a excesului 
de ioni de sodiu din complexul lor absorbtiv (Chiriţă, 1955). Se face, totuşi 

precizarea că acest termen este oarecum impropriu pentru solurile formate 
prin procese de salinizare, desalinizare şi degradare alcalină, acest termen 
fiind obişnuit în limbajul popular şi ştiinţific, înlesnind şi o exprimare 
generică mai scurtă. Sandu (1984) defineşte sărătura ca un sol a cărui 
fertilitate este puternic afectată de conţinutul mare de săruri solubile de 
profil, de prezenţa natriului schimbabil în complexul coloidal, prezenţa 
apelor freatice mineralizate situate la mică adâncime. Termenul este pus în 
legătură cu proprietăţile agroproductive ale solului, reliefate în principal prin 
comportarea lui la lucrările agricole, dar şi cu comportarea plantelor 
agricole, capacitatea lor de producţie. Corespondentul cel mai apropiat în 
limba engleză pare să fie cel de „salines", termen la fel de larg şi de generic. 
Explicăm acum şi un alt fenomen intim legat de discuţia generală. Este 
vorba de sărăturarea solului, prin care trebuie să înţelegem dezvoltarea sau 
prezenţa simultană în sol a proceselor de salinizare şi alcalizare. Salinizarea 
se apreciază ca fiind procesul de creştere a conţinutului de săruri uşor 
solubile în sol, dincolo de conţinutul normal din solurile obişnuite (adică 
peste 0,08- 0,1%). Salinizarea se poate produce natural sau antropic. Prin 
alcalizare (sodizare) se înţelege procesul de creştere a conţinutului de sodiu 
schimbabil în sol peste conţinutul normal în solurile obişnuite (adică peste 5 
%) şi, eventual, de acumulare de carbonat sau dicarbonat de sodiu (Lupaşcu, 
Parichi, Florea, 1998). Intensitatea sărăturării se evaluează după salinitatea 
şi alcalinizarea diferitelor orizonturi şi adâncimea de situare a acestora 
(Lupaşcu, Parichi, Florea, 1998). Mai sunt şi alţi termeni apropiaţi de acesta, 
care pot să apară în limbajul de specialitate. Astfel, solurile saline şi alcalice 
sunt acelea care prezintă (în exces faţă de limita de toleranţă la salinitate a 
plantelor de cultură) fie numai săruri solubile (solurile saline), fie numai 
natriu schimbabil în complexul adsorbtiv (solurile alcalice), fie atât săruri 
solubile, cât şi natriu schimbabil (solurile saline-alcalice). Termenul de sol 
alcalic se referă numai la prezenţa natriului schimbabil în exces, comparativ 
cu termenul de sol alcalin care corespunde solurilor cu reacţie alcalină, cu 
pH mai mare de 7,2. In conexiune cu aceste referiri se mai folosesc 
expresiile: salinizare (acumularea sărurilor solubile pe profilul solului); 
alcalizare (soloneţizare), ce reprezintă înlocuirea cationilor bivalenţi (Ca 
şi Mg 2+ ) din complexul adsorbtiv al solului cu natriu; solodizarea (înlocuirea 
natriului schimbabil cu hidrogenul). Sărăturarea cuprinde salinizarea şi/sau 
alcalizarea, ori şi una şi alta (Sandu 1984). Din câte putem înţelege până 
aici, termenul de sărătura nu este unul neapărat pedologie. El este mai 
degrabă unul de geobotanică, de ecologie, folosit de botanişti, care nu sunt 
pedologi, şi inventat totuşi din necesitatea stringentă de a exprima o realitate 

din teren, în relaţie intimă cu un tip specific de vegetaţie, cea halofilă. 
Folosirea acestui termen se bazează mai degrabă pe observaţii 
„macroscopice", „organoleptice" ale botaniştilor, nepedologi. Virarea către 
sfera pedologiei se face abia în momentul în care apar alţi termeni, mai 
tehnici şi mai precişi; să ne oprim, pe scurt, asupra acestora. 

Sistemul Român de Clasificare a Solurilor (SRCS 1980) a folosit şi 
încetăţenit în principal următorii termeni consacraţi în lucrările de botanică: 
solonceac, soloneţ, solodiu. Nu extindem aria discuţiilor cu alte comentarii. 
In treacăt fie spus, există multă literatură de specialitate care dezbate 
problema clasificării solurilor sărăturate, sunt multe şcoli de pedologie care 
urmăresc aceste clasificări, bazându-se fie pe criterii genetice, fie pe criterii 
ameliorative (Chiriţă 1955; Florea 1963; Sandu 1984). Ne oprim asupra 
acestui SRCS (1980) datorită faptului că a oferit literaturii botanice termeni 
foarte des uzitaţi, deşi există şi un Sistem Român de Taxonomie a Solurilor 
(2000), la care vom face câteva referiri ceva mai târziu. 

Solonceacurile (denumite şi soluri saline, saline-alcalice, sebkhas, 
în limba arabă) 

Se caracterizează prin acumularea sărurilor solubile în orizontul 
superior (0-20 cm) peste 1 g/l 00 g sol, cu repartiţie relativ uniformă pe 
profil, fie prin existenţa unui orizont salic (Sandu 1984). In compoziţia 
chimică a sărurilor predomină clorurile (NaCl, CaCb), sulfaţii (NaSo4, 
MgS0 4 ), carbonaţii (Na 2 C0 3 ), bicarbonaţii (NaHC0 3 ), nitraţii (NaH0 3 , 
KHO3), boraţi (Sandu 1984). Conţinutul de săruri solubile la suprafaţa 
solonceacurilor depăşeşte 1-1,5 g / 100 g sol în funcţie de compoziţia ionică 
şi nocivitatea sărurilor solubile acumulate pe profilul lor. Suprafaţa 
solonceacurilor are eflorescente şi sau/cristale de săruri solubile; 
morfologic, se observă aceasta când cantitatea sărurilor depăşeşte 4-5 g/100 
g sol. Florea (1963) le defineşte ca soluri care conţin în orizontul lor 
superior cantităţi mari de săruri solubile, în general peste 1-1,5 %. Prin 
soluri salinizate (tratate de autor împreună cu solonceacurile), el înţelege 
solurile (de diferite tipuri genetice) care conţin în profilul lor (până la 1-1,5 
m) cantităţi apreciabile (peste 0,1-0,2 %) de săruri solubile. 

Există o anumită dispoziţie a sărurilor pe structura verticală a 
solonceacului: în partea sa superioară, clorurile sau alte săruri solubile, apoi 
carbonatul de calciu, iar în partea inferioară, gipsul. 

După originea şi natura procesului de salinizare, solonceacurile se 
împart în următoarele tipuri: 

maritime (care pot fi litorale şi lagunare); 

aluviale (pe forme de relief tinere şi de aceea pot fi uşor 

ameliorate); 

continentale (care pot fi freatic- umede sau de fâneaţă, 
lacustre); 

reziduale; 
- semireziduale (fără legătură cu apa freatică). 
După compoziţia chimică a sărurilor acumulate, solonceacurile pot fi 
împărţite în clorurice, sodice, cloruro-sulfatice, sulfato-clorurice, nitratice şi 
chiar borice. 

Din punct de vedere morfologic, solonceacurile se împart astfel: 
umede (profilul solului saturat permanent cu apă capilară, mineralizată); 
pufoase (au la suprafaţă un orizont salin, pufos); cu crustă; columnare. 
Sistemul Român de Clasificare a Solurilor (1980) deosebeşte următoarele 
subtipuri de solonceacuri (în paranteză sunt date similitudinile): tipic 
(solonceac rezidual, cu crustă, marin); molie (solonceac humifer); vertic; 
gleic (solonceac de luncă); alcalizat (solonceac soloneţizat) (Sandu 1984). 

Mai putem deosebi solonceacuri primare şi secundare. Cele primare 
s-au format pe materiale parentale salifere, sub influenţa factorilor naturali 
(fără intervenţia omului), în locuri depresionare cu drenaj slab, cu ape 
freatice situate la mică adâncime, în climat arid. Cele secundare s-au format 
sub influenţa activităţii omului, prin irigaţii neraţionale, lacuri şi baraje de 
acumulare, prin desecarea insuficientă a unor teritorii cu potenţial mare de 
sărăturare. Ele se formează datorită infiltrării apei în adâncime şi mobilizării 
intensive a sărurilor pe spaţii întinse şi grosimi mari (Sandu 1984). 

Sărurile întâlnite în aceste soluri pot avea origini diferite. Ele pot 
proveni din roca sedimentară pe care s-a format solul, fiind acumulate aici 
într-o perioadă (geologică) anterioară, pe fundul mărilor sau lacurilor; acest 
tip de salinizare se numeşte reziduală. In alte cazuri, sărurile din sol provin 
din atmosferă (praful sau ploile căzute pe sol); această origine - 
impulverizaţia sărurilor (în engleză „salt spray") are importanţă numai în 
jurul mărilor, oceanelor sau al lacurilor sărate. Cea mai importantă sursă de 
săruri este reprezentată de apele freatice mineralizate, dacă sunt situate în 
apropiere de suprafaţa solului şi iau parte la umezirea acestuia; în apele 
freatice, sărurile provin fie din sărurile eliberate la alterarea rocilor primare, 
fie din sărurile existente în depozitele sedimentare prin care se scurg aceste 
ape. Aceste ultime două moduri de acumulare a sărurilor în solul anterior 
nesalinizat poartă numele de salinizare actuală. La toate acestea se poate 
adăuga încă o cale prin care pot ajunge săruri în sol: apa de irigaţii, în cazul 

teritoriilor irigate (Florea 1963). Sărurile care ajung în sol, indiferent pe ce 
cale, sunt supuse unei deplasări pe verticală, în funcţie de regimul hidric al 
solului. în principal, dacă regimul hidric este exudativ (adică este 
caracteristic sectoarelor cu apă freatică la mică adâncime, în condiţii 
climatice relativ aride), are loc o intensă acumulare a sărurilor în sol. Apa 
freatică urcă pe cale capilară până la suprafaţa solului şi în perioadele uscate 
se evaporă, depunând sărurile aduse cu ea; de asemenea, plantele extrag apă 
din sol şi favorizează acumularea sărurilor în orizontul superior. In 
perioadele umede iau naştere şi curenţi de apă descendenţi, ce pot transporta 
o parte din săruri în adâncime; în perioada uscată, însă, noi cantităţi de 
săruri sunt aduse la suprafaţă, astfel că rezultatul final este acumularea 
progresivă de săruri în orizontul superior şi diferenţierea sărurilor acumulate 
în diverse orizonturi. Condiţiile care favorizează această acumulare a 
sărurilor şi, implicit, formarea solonceacurilor sunt reprezentate de regiuni 
fără drenaj sau cu un drenaj slab, cum ar fi marile depresiuni, terasele joase 
ale râurilor, deltele, litoralul jos al mărilor sau lacurilor. Trebuie spus că o 
dată cu salinizarea solurilor are loc şi mineralizarea apelor freatice 
(acumularea sărurilor în apele freatice), procese care se desfăşoară simultan. 
Se înţelege, din cele expuse până acum, că de o importanţă deosebită este 
adâncimea la care se află stratul acvifer. Oscilaţiile de nivel ale apei freatice, 
unite cu acelea ale curenţilor descendenţi şi ale curenţilor ascendenţi ai apei 
în sol, în perioadele umede-răcoroase şi în cele secetoase-călduroase, 
cauzează o dinamică importantă a sărurilor solubile pe profil, variaţia 
conţinutului de apă şi, astfel, a presiunii osmotice a soluţiei şi a consistenţei 
solului. Aceste variaţii dictează pe unele săraturi dezvoltarea a două tipuri 
de vegetaţie: una higrofîlă şi slab halofilă de primăvară şi alta halofilă sau 
haloxerofîlă de vară (Chiriţă 1955). Solonceacurile au, deci, mari cantităţi 
de săruri solubile şi prezintă astfel o vegetaţie halofilă tipică, adaptată 
acestor condiţii de mediu; printre cele mai tipice plante, enumerăm: 
Salicornia europaea, Suaeda maritima, Halocnemum strobilaceum, Salsola 
soda, Puccinellia distans. Toamna, această vegetaţie devine oarecum 
roşiatică, iar uneori pot să apară petice mici lipsite de orice vegetaţie 
(„chelituri"), zone în care practic concentraţia de săruri este prea ridicată 
pentru a mai permite existenţa unor plante pe suprafaţa lor. 

Soloneţurile (solurile alcalice) 

Sunt soluri cu un conţinut relativ ridicat de Na + schimbabil în 
complexul coloidal al orizontului iluvial (peste 20 % Na schimbabil din 

capacitatea de schimb cationic) (Florea, 1963). Solurile soloneţizate sunt 
considerate acelea (aparţinând unor tipuri genetice diferite) care conţin 
sodiu schimbabil între 5 şi 20 % din capacitatea de schimb cationic. Geneza 
soloneţurilor nu este foarte clar stabilită şi este un subiect oarecum 
controversat: soloneţurile s-au format fie prin desalinizarea solonceacurilor, 
fie prin salinizare şi desalinizare alternativă, însoţite de alcalizare 
(îmbogăţirea complexului coloidal cu natriu adsorbit), la care se adaugă 
uneori şi formarea de carbonat de sodiu (în urma reacţiilor dintre ionii de 
sodiu şi carbonaţii şi bicarbonaţii de calciu) (Sandu, 1984). In urma 
desalinizării solonceacurilor se produce spălarea sărurilor solubile, 
micşorarea conţinutului de electroliţi în soluţia solului, alcalinizarea 
mediului, formarea sodei, adsorbţia sodiului schimbabil în complexul 
coloidal, dispersia particulelor fine şi distrugerea aluminosilicaţilor primari 
şi secundari, antrenarea lor în adâncime. Unii pedologi atribuie formarea 
soloneţurilor şi influenţei cationului de magneziu, care după capacitatea de 
coagulare este mai apropiat de cationii monovalenţi. Formarea soloneţurilor 
se produce în principal în regimul freatic-umed din stepă, în condiţiile 
legăturii profilului de sol cu franj a capilară-peliculară, care reprezintă 
principala sursă saliferă. Pe profilul soloneţurilor are loc îmbogăţirea cu 
elemente uşor mobile pe seama silicei, aluminiului, magneziului şi în 
special a calciului şi sodiului. Solurile alcalice conţin o proporţie mare de 
sodiu schimbabil în complexul coloidal, ori săruri care hidrolizează alcalin 
(Na 2 C03, NaHCCh); ele corespund soloneţurilor şi au o reacţie puternic 
alcalină (pH >8,3) faţă de cele nesaline, alcalice. 

Clasificarea soloneţurilor se face după următoarele criterii: regim 
hidric, gradul de alcalizare şi salinizare, după grosimea diferitelor orizonturi. 
După regimul hidric, soloneţurile pot fi automorfe (de stepă), 
semihidromorfe, hidromorfe. După gradul, intensitatea şi adâncimea la care 
apare salinizarea, soloneţurile se împart în: slab, moderat, puternic salinizate 
şi soloneţuri-solonceacuri. După gradul de alcalizare a solului, pot fi 
moderat şi puternic alcalizate. SRCS (1980) deosebeşte pentru soloneţuri 
următoarele subtipuri şi similitudini: tipic (soloneţ), luvic, albie, glosic 
(soloneţuri parţial solodizate), cambie (soloneţ rezidual, aluvial), molie 
salinizat (soloneţ-solonceac, soloneţ-solonceacoid), gleic. 

Soloneţurile sunt populate de o serie de halofite, cum ar fi: Artemisia 
maritima, Limonium gmelini, Camphorosma annua, C. monspeliaca. 

Solodiile (planosolurile alcalizate) 

Deşi apar mai rar ca terminologie în literatura de specialitate, vom 
face doar câteva precizări şi la aceste tipuri de sol. Ele reprezintă solurile 
corespunzătoare fazei celei mai înaintate de desalinizare a solurilor 
salinizate, în care sodiul schimbabil din complexul coloidal a fost înlocuit 
cu hidrogenul schimbabil. 

Solurile salinizate 

Reprezintă un subtip de sol care poate aparţine la diferite subtipuri, 
caracterizate prin prezenţa unui orizont salinizat (se). 

Solurile alcalizate (soloneţizate) 

Constituie un subtip de sol care aparţine la diferite subtipuri, 
caracterizate prin prezenţa unui orizont alcalizat (ac). 

Solurile sărăturate 

Reprezintă un subtip care aparţine la diferite tipuri, fiind în acelaşi 
timp fie salinizat şi /sau alcalizat, sau şi una şi alta; deci, profilul solului este 
afectat într-un grad mai mare sau mai mic de săruri solubile, de sodiu 
schimbabil în complexul adsorbtiv, precum şi de creşterea presiunii 
osmotice a soluţiei solului. Deşi este o expresie pedologică, putem constata 
că nu este o noţiune foarte precisă. Suntem de părere că aceasta ar putea 
constitui definiţia cea mai apropiată de termenul generic de „sărătură", cu 
care am început discuţiile la acest capitol. 

O clasificare mai veche a săraturilor, dar care credem că poate oferi 
informaţii suplimentare, unele chiar cu vagi referiri ecologice, este cea a lui 
Chiriţă(1955): 

- săraturi şi soluri salinizate prin inundaţii; 

- săraturi şi soluri salinizate de pantă, datorită rocii mame salifere, aflată la 
mică adâncime şi întâlnită în mod obişnuit acolo unde scurgerea de 
suprafaţă este accentuată de eroziunea înaintată; 

- săraturi şi soluri salinizate de pantă din preajma izvoarelor de apă sărată 
sau sălcie, unde prin evaporarea apei are loc o creştere a concentraţiei în 
săruri, urmată de depunerea şi acumularea acestora în solul umezit; 

- săraturi şi sedimente salinizate prin evaporarea apei sărate sau sălcii pe 
marginile sau pe tot fundul lacurilor, bălţilor şi altor locuri cu apă stătătoare, 
secate parţial sau integral; 

- săraturi şi soluri sau sedimente salinizate de văi şi lunci joase, formate prin 
aluvionare cu material adus din regiuni cu roci salifere, prin coluvionare cu 
material salifer de pe pante sau prin depuneri de scurgeri noroioase de pe 
pante; 

- săraturi, soluri şi roci salinizate de ponoare, numite şi complexe salinizate 
„ de glimee", formate pe pantele cu fenomene de alunecare însoţite de 
ieşirea la zi a unor orizonturi acvifere, care înmlăştinează şi salinizează în 
mod foarte variat panta frământată de alunecări; 

- săraturi de văi, lunci şi poale de pantă, datorită umezirii acestora prin apele 
râurilor şi pâraielor, precum şi concentrării în săruri a apei pătrunse şi 
supuse apoi evaporării; 

- soluri salinizate prin „impulverizaţie", adică prin depunerea de pulberi de 
săruri solubile aduse de vânturi din luncile şi lacurile secate cu săraturi; 
termenul de „impulverizaţie" corespunde de fapt englezescului „salt spray". 
Facem această precizare deoarece literatura anglo-americană uzitează des 
acest termen, greu de tradus ad-literam în româneşte atunci când se fac 
referiri la săraturile marine, de coastă mai ales. 

- săraturi marine, formate în văi, depresiuni şi funduri de lacuri uscate din 
lungul litoralului Mării Negre; 

- săraturi şi soluri salinizate prin irigaţii defectuoase (irigarea cu apă sărată 
sau sălcie ori ridicarea nivelului hidrostatic al apei freatice, ca o consecinţă 
hidrogeologică a irigaţiei). 

Aceasta ni se pare o clasificare utilă; deşi mai veche, ea nu este foarte 
precisă şi tehnică, şi asta poate fi în ajutorul botaniştilor, oferind totodată şi 
informaţii legate de intervenţia posibilă a unor factori de mediu locali 
(umiditate, relief etc). 

Importantă este şi compoziţia chimică a săraturilor. După natura 
sărurilor predominante se disting: 

- săraturi cu cloruri (clorurice); 

- săraturi cu sulfaţi şi cloruri (sulfato-clorurice sau cloruro-sulfatice, după 
proporţiile celor două feluri de săruri); 

- săraturi cu carbonat de sodiu şi sulfaţi (sodo-sulfatice); 

- săraturi cu carbonat de sodiu sau sodice (cu sodă); 

- săraturi cu carbonat de calciu şi carbonat de sodiu; 

- soluri de luncă calcaroase (pe marne de luncă) sau calcaro-gipsoase, 
formate sub acţiunea apelor încărcate cu CaCo3, cu sau fără CaSo/t. 

După Sistemul Român de Clasificare a Solurilor (SRCS 1980), a fost 
publicat Sistemul Român de Taxonomie a Solurilor (SRTS) (Florea şi 
Munteanu, 2000), o formă îmbunătăţită a SRCS-ului, care realizează o 
încadrare mai bună a solurilor în sistem, o aplicare mai consecventă a 
criteriilor diagnostice (caracterul unitar devenind astfel mai clar), o creştere 
a gradului de aplicabilitate practică şi o uniformizare a terminologiei 
solurilor. In acest ultim sistem de taxonomie a solurilor, solonceacurile şi 
soloneţurile sunt încadrate în clasa salsodisolurilor, având un orizont salic 
(sa) sau un orizont natric (na) în partea superioară a solului (în primii 50 cm) 
sau orizont Btna. Din punct de vedere morfogenetic, sunt soluri cu orizont 
superior A (ocric sau molie) sau A şi Bv, la care se asociază un orizont salic 
(sa) sau natric (na) în primii 50 cm; sau soluri cu orizont A sau un orizont A 
şi E urmat de un orizont argic-natric (Btna) indiferent de adâncime. 
Solonceacurile (având simbolul SC) sunt caracterizate ca fiind soluri cu un 
orizont A ocric sau A molie (Ao, Am) şi un orizont intermediar, la care se 
asociază orizont salic (sa) în primii 50 cm. Pot avea orizont calcic, cambie, 
vertic, natric, hiponatric şi proprietăţi gleice în primii 100 cm. Se pot 
deosebi următoarele subdiviziuni principale: tipic, calcaric, molie, sodic, 
vertic, gleic, psamic, pelic. 

Soloneţurile (având simbolul SN) sunt soluri care au orizont ocric sau 
molie (Ao, Am) urmat direct sau după un orizont eluvial E (El, Ea), de un 
orizont argic-natric (Btna), indiferent de adâncime; sau soluri având orizont 
A ocric sau molie (Ao, Am), urmat de un orizont intermediar natric (na) de 
la suprafaţă, sau în primii 50 cm ai solului. Pot avea orizont calcic, orizont 
salic sub 50 cm adâncime şi proprietăţi gleice în primii 100 cm. Se pot 
deosebi următoarele subdiviziuni principale: tipic, calcaric, molie, luvic, 
albie, salinic, stagnic, gleic, solodic, entic. în acelaşi Sistem (SRTS) sunt 
prezentate tabele cu gradele de salinizare a solului, definiţiile diferitelor 
subdiviziuni specifice (calificative) ale tipurilor genetice de sol utilizate la 
stabilirea subtipului de sol, asupra cărora nu mai insistăm deloc, deoarece ar 
depăşi cadrul şi intenţia lucrării de faţă. 

Ne propunem acum, să atingem pe scurt, problema terminologiei de 
limbă engleză. O expresie des folosită în limbajul străin este cea de „ salt 
affected soils", care, ad-literam, ar însemna „soluri afectate de de săruri", 
însă expresia ca atare lasă să se înţeleagă, implicit, că este vorba de un 
conţinut ridicat de săruri, fapt sugerat poate şi de cuvântul „ affected". 
Acestea sunt, într-adevăr, definite ca fiind acele soluri care conţin cantităţi 
excesive de săruri solubile şi/sau de sodiu schimbabil (Poljakoff-Mayber, 
Gale, 1975). Terminologia americană s-a folosit de clasificarea statuată de 

U.S. Salinity Laboratory Staff (1954), care a împărţit solurile afectate de 
salinitate în următoarele tipuri: 

- Soluri saline („saline soils") sunt acelea care conţin săruri solubile în 
cantităţi suficiente pentru a interfera cu creşterea celor mai multe plante de 
cultură, dar nu conţin suficient sodiu pentru a altera considerabil 
caracteristicile solului (Poljakoff-Mayber, Gale, 1975). Aceste soluri, 
conform Laboratorului sus amintit, au o conductivitate electrică a extractului 
saturat de sol mai mare de 4 milihoms/cm (echivalent cu aproximativ 40 
meq/1) şi un procentaj de sodiu schimbabil (ESP) mai mic de 15%; 

- Soluri alcalice non-saline (soluri sodice) („non-saline alkali soils; sodic 
solis"): reprezintă solurile care conţin sodiu schimbabil într-o cantitate 
suficientă pentru a interfera cu creşterea majorităţii plantelor de cultură şi 
care nu conţin cantităţi apreciabile de săruri solubile. Mai tehnic spus, un sol 
sodic este acela al cărui ESP este mai mare de 15% şi care are o 
conductivitate a extractului saturat de sol mai mică de 4 milihoms/cm. 

- Soluri saline-alkalice („saline alkali solis"). Sunt cele a căror 
conductivitate a extractului saturat de sol este mai mare de 4 milihoms/cm şi 
al căror ESP este mai mare de 15%. Ph-ul acestor soluri este de obicei mai 
mic de 8,5. 

Am preferat aceste repere pedologice, şi, datorită faptului că 
literatura anglo-americană a folosit aceste expresii în limbajul curent. In 
treacăt fie spus, ca şi la noi, şi în alte şcoli „naţionale" de pedologie există 
multe discuţii, controverse şi puncte de vedere diferite asupra unor termeni, 
clasificări, etc. dar acestea ne depăşesc atât ca preocupări, cât şi ca sferă de 
interes pentru lucrarea de faţă. 

Mai amintim doar a noua ediţie americană din „Keys to Soil 
Taxonomy" (2003), care include categoriile de soluri la care ne referim în 
clasa „salidelor" (Salids). Acestea fac parte din marea grupă a Aridisolurilor 
(Aridisols) şi sunt definite ca „ alte aridisoluri care au un orizont salic, cu o 
limită superioară de aproximativ 100 cm din profilul solului". Salidele au 
următoarele subdiviziuni: 

- „acvisalide" (aquisalids; oferim şi nativul american, pentru o mai bună 
înţelegere a noţiunilor), care sunt soluri saturate cu apă într-unui sau în mai 
multe straturi, în limitele a 100 cm din suprafaţa minerală a solului, pe 
durata unei luni, sau mai mult, dintr-un an; 

- alte salide - „haplosalide" (haplosalids); 
La rândul lor, acvisalidele pot fi: 

„acvisalide gipsice" (Gypsic Aquisalids), care 
au un orizont gipsic sau petrogipsic, cu o limită 

superioară de aproximativ 100 cm din suprafaţa 
solului; 

„acvisalide calcice" (Calcic Aquisalids), 
cuprinzând pe cele care au un orizont calcic sau 
petrocalcic, cu o limită superioară de 
aproximativ 100 cm din suprafaţa solului; 
alte acvisalide (acvisalide tipice). 
La rândul lor, haplosalidele pot fi: 

„haplosalide durice" (Duric Haplosalids) cele 
care au un orizont „ duripan" (orig.), cu limita 
superioară de aproximativ 100 cm din suprafaţa 
solului (orizontul duripan ar fi cel mai apropiat 
de orizontul duric, n.n .); 

„haplosalide petrogipsice" (Petrogypsic 
Haplosalids), care au un orizont petrogipsic, cu 
o limită superioară de aproximativ 100 cm din 
profilul solului; 

„haplosalide gipsice" (Gypsic Haplosalids), care 
au un orizont gipsic, cu o limită superioară de 
circa 100 cm la suprafaţa solului; 
„haplosalide calcice" (Calcic Haplosalids), care 
au un orizont calcic cu o limită superioară de 
circa 100 cm la suprafaţa solului; 
„haplosalide tipice" (Typic Haplosalids), 
incluzând alte haplosalide. 
Nu este întâmplător faptul că aceste tipuri de soluri sunt incluse într-o 
categorie mai mare, care, prin denumire, atestă legătura cu procesele de 
aridizare (Aridisoluri). In acord cu alţi autori, precizam încă de la început că 
există o strânsă legătură între fenomenele de aridizare şi cele de salinizare. 
O dovadă în plus este că în „Lecture notes on the major solis of the world" 
(Driessen, Deckers, Spaargaren, 2001), editată sub egida Organizaţiei pentru 
Hrană şi Agricultură a Naţiunilor Unite, solonceacurile, soloneţurile, 
solurile gipsice, durisolurile şi calcisolurile sunt legate de regiuni aride şi 
semiaride, fiind incluse în „grupa" „solurilor minerale, condiţionate de 
climatul arid şi semiarid." Asupra altor detalii nu ne mai oprim însă. 

Cât priveşte suprafaţa totală a săraturilor din România, este mai greu 
să se ofere o cifră cât de cât exactă. După aprecierile lui Florea (1972) (cf 
Sandu, 1984), suprafeţele ocupate de solurile saline, alcalice şi afectate de 
sărăturare în ţara noastră ocupau circa 509.000 ha, distribuite neuniform pe 

teritoriul ţării: cele mai întinse suprafeţe în Câmpia Română (cam 200.000 
ha) şi în Câmpia de Vest (cea 165.000 ha), apoi în Dobrogea (cea 96.000 
ha), mai ales în Deltă şi Moldova (aproximativ 35.000 ha); suprafeţe mai 
restrânse apar şi în Transilvania (6.500 ha) şi în regiunea Subcarpaţilor 
(5.500 ha). Florea (1972) (cf. Sandu, 1984) a delimitat şase provincii de 
salinizare pe teritoriul României. Acestea sunt caracterizate prin 
predominarea unui anumit tip şi unei anumite intensităţi de salinizare a 
solurilor, de mineralizare a apelor freatice şi printr-o anumită direcţie de 
dezvoltare a proceselor de acumulare a sărurilor. Aceste provincii sunt: 
predominant clorurică, predominant cloruro-sulfatică, predominant sulfato- 
clorurică, predominant sulfato-sodică şi sodo-sulfatică şi predominant 
sodică. 

Spuneam, însă, că nu există o cifră unitară în ceea ce priveşte 
suprafaţa acestor săraturi. Iată, de pildă, că românul Oprea (1965), citat de 
Poljakoff-Mayber şi Gale (1975) (sic!), aprecia cam la 300.000 ha, cu 
tendinţa de reducere a suprafeţelor. Putem avea astfel o scurtă radiografie a 
„evoluţiei istorice" a acestor terenuri sărăturate, cu o apreciere mai 
generoasă făcută de Florea în 1972. E ştiut faptul că, fără ameliorare, 
tendinţa săraturilor este să se extindă. In plus, trebuie luată în calcul şi 
salinizarea secundară (antropogenă) a solurilor, care poate surveni ca 
rezultat al unor lucrări agricole incorecte, al unui regim de irigaţii defectuos. 

In contextul anilor 2000, este cu atât mai greu să se ofere cifre 
estimative asupra acestor soluri, atât de problematice, prin faptul că sunt 
inutilizabile din punct de vedere agricol. Spunem asta, gândindu-ne la 
următoarele considerente: înainte de 1989 s-au făcut eforturi relativ mari în 
încercarea de a se ameliora aceste săraturi, în vederea redării lor circuitului 
agricol al ţării, a cărei politică punea un accent considerabil pe agricultură, 
care căuta să „câştige" permanent noi suprafeţe exploatabile; pe de altă parte 
însă, să nu uităm şi faptul că exista un sistem de irigaţii, relativ bine extins 
în multe regiuni ale ţării. Nu putem şti dacă, pe lângă avantajele reale pentru 
producţia agricolă, nu cumva acestea ar fi putut, prin folosirea neraţională, şi 
eventual şi cu o apă mineralizată, să contribuie la salinizarea secundară a 
solurilor. Este un scenariu simplist care încearcă totuşi să aducă în lumină şi 
partea nevăzută a icebergului, adică elemente utile, în anumite condiţii, dar 
care, în situaţii speciale, ar putea să aibă şi efecte negative, mai greu de 
decelat. Nu mai spunem aici decât că, după 1989, nu s-a reuşit menţinerea 
acestui sistem de irigaţii, dar nici nu s-au mai făcut eforturi pentru 
amendarea săraturilor, aşa încât este foarte greu, din acest punct de vedere, 
să se facă „previziuni" despre trecut şi viitor. Dacă ar fi să facem un 

scenariu speculativ şi futurologic, am fi tentaţi să credem că suprafaţa 
acestor terenuri este actualmente mai ridicată, ceea ce corespunde de fapt şi 
cu aprecierile mondiale în acest sens. Sau am putea să reflectăm la 
următoarea apreciere: „In mod cert, multe dintre modificările climatice 
previzibile vor afecta productivitatea agricolă: seceta va reduce recoltele, 
numărul infecţiilor va creşte, regiunile arabile de pe coaste vor fi inundate, 
pământul va fi mai salin (subl.n.), deşertificarea şi proporţia terenurilor 
acide vor creşte, va creşte şi eroziunea solului, iar cantităţi mari de radiaţii 
ultraviolete, ca şi poluanţii, vor interfera fotosinteza. Prăbuşirea rezervelor 
alimentare va produce foamete, malnutriţie, îndeosebi în regiunile sărace - 
datorită efectului ultravioletelor asupra fitoplanctonului şi încălzirii apei 
oceanelor, producţia alimentară a oceanelor se va reduc e"(Alexander Leaf, 
1989, cf Maximilian, 1993). 

Interfaţa sol - plante. Acţiuni şi interacţiuni 

Salinitatea este un concept generic, folosit în vorbirea curentă pentru a 
desemna principalul factor de constrângere sau, uneori, de stimulare 
asupra plantelor; ea este factorul ecologic determinant ce permite legarea, 
aproape involuntară, a halofitelor de mediul lor de viaţă. Dincolo de toate 
acestea, însă, se ascund realităţi foarte complexe, unele chiar nedeplin 
înţelese, în special la nivel ionic, molecular. întreg ansamblul sol - plantă 
este o succesiune de evenimente biologice care nu pot fi tratate decât pe 
componentele implicate în acest proces de „comunicare". 

In linii mari, plantele care cresc pe substrate saline, sunt susceptibile 
de a fi supuse următoarelor trei mari constrângeri: 

1. un deficit hidric (un stres de deshidratare), care rezultă 

dintr-un potenţial hidric scăzut (mai negativ) al 
mediului rizosferic; 

2. o toxicitate ionică, determinată în special de absorbţia 

ionilor de CI şi Na; 

3. un dezechilibru „nutriţional", indus de scăderea în 

absorbţie şi/sau transport, ca şi de distribuţia internă 
defectuoasă a elementelor minerale, în special a 
calciului (Marschner, 2002). 
După cum anticipam, adesea este foarte dificil să se deceleze contribuţia 
fiecărui factor în parte ca element de constrângere în inhibarea creşterii 
plantelor de pildă, pe substrate înalt salinizate. Acţiunea acestor factori 
trebuie privită conjugat. 

Abordând aceste aspecte din perspectiva conceptului de stres, putem 
face unele precizări. Se ştie că ionii de Na şi CI sunt priviţi ca fiind din 
punct de vedere biologic, osmoliţi agresivi, pe baza diametrelor lor ionice 
mici şi a tendinţelor lor puternice de a atrage apa (capacitate de hdratare 
mare) (Schulze, Beck, Muller-Hohenstein, 2005). Concentraţiile ridicate ale 
acestor ioni în apoplast conduc la dezechilibre în relaţiile hidrice şi ionice. 
Din aceste motive, stresul cauzat de salinitate este totodată un stres de 
deshidratre şi un stres ionic. Cel ionic conduce la distrugerea 
biomembranelor, deoarece dezechilibrul ionic rezultă nu numai din 
modificarea concentraţiilor, ci şi din modificări ale potenţialului membranar. 
Salinitatea ridicată cauzează, deci, şi un deficit hidric intern, iar plantele 
care sunt afectate de un stres salin pot să dezvolte uneori structuri 
xeromorfice. Pe aceste considerente de bază, Schimper (1903) şi-a 
fundamentat celebra teorie a „secetei fiziologice" . într-adevăr, el a sesizat 
apariţia unor caracteristici comune, atât la plantele deşertice, cât şi la 
halofite, cum ar fi: suculentă, reducerea suprafeţei foliare, pâslă de peri. A 
opinat că reducerea absorbţiei apei conduce, de fapt, la aceste modificări în 
anatomia plantelor. Dincolo de multe controverse şi discuţii, este clar că 
există multe puncte în comun în ceea ce priveşte răspunsul plantelor la 
stresul salin şi la cel hidric (Munns, 2002). Salinitatea reduce abilitatea 
plantelor de a absorbi apa, şi asta conduce la o reducere în rata de creştere, 
în paralel cu multe modificări metabolice identice cu cele cauzate de 
deficitul hidric. Mai mult decât atât, răspunsurile plantei faţă de stresul salin 
şi cel hidric sunt, în principiu, identice; răspunsurile hormonale sunt 
similare. Astfel, se produce un dezechilibru hidric în condiţii de salinitate 
crescută, ca să nu mai vorbim de efectul toxic al ionilor în concentraţii 
ridicate (Bernstein, Hayward, 1958). în paralel, se consideră că, de fapt, 
concentraţii echivalente ale diferitelor săruri ar avea, în principiu, acelaşi 
efect asupra creşterii plantelor. Această ipoteză a rezistat mult timp, deşi s-a 
demonstrat relativ de timpuriu că apa de mare diluată (în fond, un amestec 
de săruri solubile) este mai puţin vătămătoare pentru creşterea plantelor 
decât concentraţiile echivalente ale sărurilor luate fiecare în parte 
(Osterhaut, 1906, cf. Poljakoff-Mayber şi Gale, 1975). La concluzia că 
amestecurile de săruri sunt de fapt mai puţin toxice au ajuns şi Lagerwerff şi 
Eagle (1961). Fără îndoială, această teorie a „secetei fiziologice" implică 
multe discuţii şi controverse. în primul rând, s-a observat adesea că 
potenţialul osmotic al sevei, considerată la nivelul frunzelor plantelor 
crescute în condiţii saline, se modifică în sensul menţinerii unui gradient 
constant al potenţialului hidric între frunze şi sol (Eaton, 1927, 1942; Black, 

1960; Slatyer, 1961, cit. de Poljakoff- Mayber şi Gale, 1975). Cu toate 
acestea, această observaţie nu contrazicea în toate situaţiile această „ teorie", 
de vreme ce un asemenea reglaj nu a fost evidenţiat în rădăcini. Mai târziu, 
însă, după ce a început să prindă contur conceptul de „free space", s-a putut 
demonstra reglarea potenţialului osmotic şi în rădăcini (Bernstein, 1963). S- 
a conchis atunci că dezechilibrul hidric nu poate fi implicat în răspunsul faţă 
de salinitate, însă „leziunile" (pipernicirea plantelor, producţii scăzute, 
arderea sau cloroza frunzelor) se datorează mai degrabă naturii reglării 
potenţialului osmotic. Această reglare este un proces foarte complex şi 
reprezintă un mecanism principal în existenţa plantelor, puse faţă în faţă cu 
salinitatea crescută. Despre asta vom vorbi mai pe larg în altă parte a 
lucrării. 

Spuneam că a doua mare „constrângere" a plantelor care cresc pe 
soluri saline este reprezentată de toxicitatea ionilor, în special a celor de Na 
şi CI. Ionii pot cauza toxicitate pe diferite căi, aşa cum a arătat Bowen 
(1966) (cf Waisel, 1972): 

- acţionând ca antimetaboliţi; 

- legând sau precipitând diferiţi metaboliţi; 

- catalizând descompunerea rapidă a elementelor esenţiale; 

- prin combinarea cu membranele celulare şi afectându-le astfel 
permeabilitatea; 

- înlocuind elementele esenţiale, fără a putea însă să le suplinească 
şi funcţiile; 

Cu toate acestea, clasificarea sodiului sau a clorului în conformitate 
cu o asemenea schemă este dificil de realizat şi, de regulă, aceşti ioni nu pot 
fi clasificaţi ca substanţe toxice la halofite. Oricum, cert este că ionii de clor 
şi de sodiu sunt dominanţi în substratele saline. In ciuda faptului că ionul de 
clor este esenţial ca microelement pentru toate plantele superioare, şi că 
sodiul este un element mineral pentru multe halofite şi pentru unele specii 
C/t, concentraţiile acestor ioni în substratele saline depăşesc cu mult cerinţele 
pentru ei şi conduc la toxicitate la plantele sensibile la săruri (Marschner, 
2002). 

Suculenta 

Se ştie, de multă vreme, că suculenta este considerată una din 
trăsăturile principale implicate în toleranţa la săruri. Se pare că este prima 
mare adaptare a halofitelor, luată în discuţie încă destul de timpuriu. 
Legătura logică dintre conţinutul de NaCl din mediu şi gradul de suculentă a 
fost sesizată de Batalin (1886) (cf. Chapman, 1942), Lesage (1890), 
Holtermann (1907) (cf. Chapman, 1942), Chermezon (1910), Keller (1925), 
Schratz(1934). 

Suculenta se referă, de fapt, la mărirea conţinutului de apă în corpul 
plantelor şi caracterizează mai degrabă halofitele dicotiledonate, precum şi 
multe glicofite expuse condiţiilor de salinitate (Poljakoff- Mayber, 1975). A 
fost definită ca raport conţinut total de apă/suprafaţă superficială (Chapman, 
1942), ca o mărire a conţinutului de apă/unitate de suprafaţă a frunzei 
(Jennings, 1976; Longstreth şi Nobel, 1979) sau ca o mărire a procentajului 
de apă din frunze (Handley şi Jennings, 1977). 

Alături de alte trăsături adaptative, cum ar fi reducerea suprafeţei 
foliare, frunze groase, o mare plasticitate a pereţilor celulari, număr mic de 
stomate pe unitatea de suprafaţă, suculenta constituie una din trăsăturile 
definitorii ale halofitelor (Schimper, 1903; Stocker, 1933; Poljakoff- 
Mayber, 1975; Toma şi Ivănescu, 2008). 

De altfel, prezenţa suculentei, reducerea suprafeţei foliare, perii 
protectori, atât la plantele din deşert, cât şi la halofite, l-au determinat pe 
Schimper să-şi fundamenteze teoria „secetei fiziologice". într-adevăr, 
începând chiar cu sfârşitul secolului al XlX-lea, s-a observat că, în condiţii 
saline, creşterea plantelor era redusă. Aceasta a fost pusă pe seama lipsei de 
apă din corpul plantei, chiar dacă planta creştea pe soluri umede, însă saline, 
sau în soluţii de culturi îmbogăţite cu săruri. Potenţialul osmotic scăzut al 
soluţiei solului, rezultat din concentraţia ridicată a sărurilor solubile, 
împiedica astfel absorbţia apei de către plante. In acest fel, dereglarea 
bilanţului hidric la halofite era privită ca fiind principalul factor în ceea ce 
priveşte efectul nociv al sărurilor asupra plantelor; mai mult, se presupunea 
şi implicarea unui efect toxic al acestora. Paralel cu această ipoteză, se 
presupunea că soluţii ale diferitelor săruri, cu aceleaşi concentraţii, ar avea, 
în principiu, acelaşi efect asupra creşterii plantelor. 

Această ipoteză a persistat mult timp, deşi încă din 1906 Osterhaut a 
arătat că apa de mare diluată era mult mai puţin nocivă pentru creşterea 
plantelor decât concentraţiile echivalente ale fiecărei săruri luate în parte. La 
asemenea concluzii, referitoare la toxicitatea mai mică a sărurilor mixte, 

aveau să ajungă mai târziu şi Lagerwerff şi Eagle (1961). Trebuie spus că 
adesea s-a observat faptul că potenţialul osmotic al sevei frunzelor care 
cresc în medii saline se modifică în sensul menţinerii unui gradient constant 
al potenţialului hidric între frunză şi sol, ceea ce părea să contrazică, cel 
puţin în parte, ipoteza secetei fiziologice. Cu toate acestea, însă, un 
asemenea mecanism reglator nu fusese pus în evidenţă la nivelul rădăcinilor. 
Ceva mai târziu, după ce începuse să fie luat în considerare conceptul de 
„free space", Bernstein (1961; 1963) a demonstrat reglarea potenţialului 
osmotic şi la rădăcini. In aceste circumstanţe, s-a ajuns la concluzia că 
dezechilibrul hidric nu poate fi implicat în răspunsul plantei la salinitate, ci 
că efectele nocive ale sărurilor se datorează mai degrabă naturii reglării 
osmotice. Această concluzie putea fi corelată şi cu observaţia că plantele 
cultivate pe substrate saline sunt adesea mai suculente şi nu neapărat mai 
puţin turgescente decât plantele martor. In consecinţă, reglarea potenţialului 
osmotic poate fi realizată prin absorbţia sărurilor, care pot fi sau nu toxice, 
prin eliberarea ionilor de K în celule, sau prin hidroliza polizaharidelor în 
molecule mici. 

Suculenta are un efect de diluţie asupra sărurilor acumulate în 
corpul plantelor, asupra ionilor toxici din celule, permiţând astfel plantei să 
facă faţă unor mari cantităţi de săruri (Waisel, 1972). Dar, trebuie spus, 
suculenta se poate dovedi şi un dezavantaj pentru plantă, deoarece în acelaşi 
timp se poate reduce şi concentraţia ionilor de calciu şi potasiu în ţesuturile 
afectate de săruri, ceea ce poate spori efectul de toxicitate al altor ioni în 
celule. Se cunoaşte faptul că ionii de Na şi CI sunt consideraţi osmoliţi 
agresivi pentru celulele plantelor, din cauza diametrului lor ionic mic şi a 
capacităţii lor ridicate de hidratare (Schulze, Beck, Muller-Hohenstein, 
2005), iar rezistenţa la săruri este, cel puţin parţial, dependentă de 
capacitatea plantei de a mobiliza energie pentru eliminarea sodiului din 
celule şi pentru acumularea de potasiu (Norkrans şi Kylin, 1969) (cf. 
Waisel, 1972). Putem astfel, să înţelegem mai bine ambele faţete ale 
suculentei. 

Cu toate acestea, rămâne totuşi un semn de întrebare dacă suculenta 
este un răspuns direct al NaCl sau este un răspuns secundar, determinat de o 
schimbare în echilibrul ionilor sau al acizilor organici. Se pare că suculenta 
este este un fenomen comun la glicofite, xerofite şi halofite, ceea ce poate 
sugera că mărirea suculentei produsă de o intensitate luminoasă puternică, 
ariditate şi ioni de sodiu, are la bază, în linii mari, acelaşi mecanism. 
Jennings (1968) este de părere că suculenta este cauzată de o modificare în 
metabolismul ATP, indusă de transportul ionilor de sodiu. Nu putem şti cu 

certitudine dacă ATP- ui are rol efectiv în mărirea suculentei, dar acesta 
poate fi implicat în sinteza de material celular nou, sau în mărirea 
extensibilităţii celulare. Un asemenea rol ar explica, probabil, şi rolul 
fosfatului în inducerea suculentei în ţesuturile plantei. Conform aceluiaşi 
autor, capacitatea sodiului de a mări suculenta are o dublă semnificaţie: pe 
de o parte, creşterea suculentei are un efect de diluţie asupra conţinutului 
ionic al celulelor, care poate sau nu să atingă un nivel toxic; pe de altă 
parte, sodiul poate stimula creşterea, ceea ce tinde să reducă presiunea de 
turgescenţă a potenţialului osmotic al celulei. Valoarea acestui răspuns de 
creştere ar fi să mărească potenţialul hidric al celulelor foliare, fără ca planta 
să fie nevoită să absoarbă mai mulţi ioni. Astfel, acţiunea sodiului poate fi 
privită ca un răspuns homeostatic al plantei faţă de ionii toxici, astfel încât 
acest efect tinde să fie anulat. Rămâne, însă, deschisă întrebarea referitoare 
la localizarea exactă a sodiului în celulele plantelor. Autorul sus - citat tinde 
să creadă că sodiul se localizează în vacuole din două considerente: în 
primul rând, vacuolele turgescente ale halofitelor par să atragă sărurile 
datorită capacităţii lor de a le dilua; în al doilea rând, pe baza unor 
consideraţii legate de metabolismul ATP, s-a presupus că cea mai mare 
parte a sodiului acumulat în celulele halofitelor este pompat în interiorul 
vacuolei. Acest fapt s-ar datora unei pompe metabolice, localizate la nivelul 
tonoplastului. O astfel de pompă ar servi şi ca mecanism pentru a diminua 
efectele conţinutului ridicat de săruri intracitoplasmatice. Toate aceste 
elemnte l-au determinat pe Jennings (1968) să presupună că un conţinut 
ridicat de sodiu trebuie să fie localizat în citolpasma halofitelor suculente. 

Arnold (1955) (cf. Wasiel, 1972) a sugerat că suculenta depinde mai 
degrabă de raportul dintre ionii absorbiţi şi cei liberi din celulele plantei, 
decât de cantităţile absolute de sodiu, clor sau sulf prezente. Suculenta pare 
să fie indusă abia după ce acumularea ionilor liberi într-un organ creşte 
peste un nivel critic. Manifestarea suculentei este, deci, o consecinţă a unei 
căi metabolice şi poate fi indusă, de asemeni, de unii factori, cum ar fi: 
radiaţii, lipsa azotului şi intensitatea luminoasă puternică. Uneori, o mărire a 
concentraţiei ionilor anorganici în frunzele mature este corelată, de asemeni, 
cu o suculentă ridicată (Repp, 1939; Biebl şi Kinzel, 1965) (cf. Waisel, 
1972). 

Este clar, însă, că suculenta este o strategie majoră a halofitelor, în 
„negocierea" lor continuă cu salinitatea crescută a solului. Halofitele 
acumulează mari cantităţi de săruri în ţesuturile lor, manifestând suculenta 
într-un grad ridicat. Deloc întâmplător, halofitele care secretă sărurile 
(crinohalofite), deci care dispun de o altă strategie majoră, menţin un 

conţinut scăzut de săruri în ţesuturile lor şi, în general, nu prezintă 
suculentă. 

Suculenta a fost privită în egală măsura ca un efect al acţiunii 
formative a sărurilor. Salinitatea şi, mai ales, tipul ei, adică sărurile care o 
compun, induce şi modelează intensitatea suculentei. 

Lucrările axate pe această problemă au pus în discuţie posibilitatea 
măririi suculentei foliare ca urmare a acţiunii a trei factori: 

1 . pulverizarea de aerosoli salini; 

2. creşterea concentraţiei de săruri la nivelul rădăcinilor; 

3. expunerea plantelor la soluţii saline diferite în mediile de 
cultură, în timpul creşterii. 

Se ştie că principalul beneficiu al unei suculente ridicate pentru 
halofite este faptul că se produce, prin conţinutul ridicat de apă ce decurge 
din acest fenomen, un efect de diluţie asupra ionilor din celulele plantelor. 

In principiu, halofitele manifestă o preferinţă mai mare pentru 
absorbţia sodiului decât pentru cea a potasiului, însă afinitatea halofitelor, în 
special a celor suculente pentru clor este mai ridicată decât pentru oricare alt 
anion. S-a demonstrat că până şi în solurile bogate în sulf din deşertul 
Namibiei (Walter, 1937) suculentele acumulează mai mult clor decât sulf. 

De-a lungul timpului, plantele au fost expuse unor tipuri diferite de 
salinitate, pentru a se putea observa efectele produse de aceasta asupra 
structurii plantelor. Strogonov (1962) îl citează pe Batalin (1875) ca fiind 
primul cercetător care a evidenţiat inducerea suculentei la Salicornia 
herbacea cultivată în medii salinizate cu NaCl. Fenomenul nu apărea dacă 
plantele erau cultivate în medii nesalinizate, sau în substrate adiţionate doar 
cu MgS04, ci a fost specific numai pentru NaCl. Suculenta s-a datorat 
dezvoltării celulelor mari în parenchimul asimilator şi prezenţei unui ţesut 
palisadic pluristratificat, absent de altfel în frunzele plantelor cultivate pe 
substrat nesalin. 

Van Eijk (1939) a demonstrat, experimental, că NaCl joacă rolul 
major în formarea suculentei la Salicornia europaea. Acesta a lucrat cu 
săruri de NaCl, CaCb, MgCb, NaNC>3 şi NaSO/j, sau cu amestecuri de 
săruri, şi a observat efectul acestora asupra suculentei. NaCl a fost sarea care 
a jucat rolul cel mai important în inducerea suculentei. Această observaţie 
fusese anticipată de Stocker (1928)(cf Chapman, 1942), care era de părere 
că dezvoltarea suculentei s-ar datora mai degrabă acţiunii ionilor specifici, 
decât modificării presiunii osmotice. Se pare că mai degrabă clorul decât 
sodiul joacă un rol considerabil în acest mecanism, concluzie la care au 
ajuns şi Keller (1925), Walter şi Steiner (1936), Williams (1960). 

Bickenbach (1932) a evidenţiat creşterea grosimii ţesutului palisadic 
la Aster tripolium, dar a evidenţiat, în plus, şi creşterea grosimii scoarţei 
parenchimatice. Nici un rezultat nu trebuie însă generalizat. Uneori pot fi 
rezultate contradictorii chiar şi pentru aceeaşi specie. De exemplu, Shennan 
şi Macrobbie (1987), investigând pe Aster tripolium, nu au evidenţiat nici o 
mărire a suculentei la salinităţi ridicate, afirmând că, de fapt, raportul 
greutate proaspătă/greutate uscată a frunzelor a scăzut chiar. Asemenea 
rezultate diferite credem că trebuie puse pe seama factorilor naturali diferiţi 
în care vegetează speciile, a metodelor de lucru folosite şi, nu în ultimul 
rând, a înţelegerii diferite a unui concept, aşa cum este chiar şi cel de 
suculentă. Este drept că înţelegerea celuiaşi fenomen în moduri diferite 
poate crea confuzie şi, implicit, o interpretare diferită a rezultatelor. Această 
relativă confuzie este incriminată şi de autorii sus-amintiţi. Aceştia îl citează 
pe Jennings (1976), care definea suculenta în felul următor: " prin suculentă 
se înţelege, în general, că frunzele plantelor tratate sunt mai groase decât 
cele ale plantelor - martor; se obişnuieşte să se accepte o creştere, faţă de 
martor, a conţinutului de apă/unitate uscată." Autorul sugerează, deci, 
folosirea fie a conţinutului de apă, fie a greutăţii proaspete/unitate de 
suprafaţă ca o unitate de măsura a suculentei. Conform definiţiei lui 
Jennings (1976), ar însemna ca o scădere în greutatea uscată să se traducă 
printr-o mărire a suculentei, când de fapt autorii nu au observat nici o 
modificare în grosimea frunzei sau a conţinutului de apă pe unitate de 
suprafaţă. Orice creştere în grosime a frunzei ar trebui să se datoreze mai 
curând măririi conţinutului de material structural uscat, cum ar fi pereţi 
celulari mai groşi, decât măririi conţinutului de apă, de vreme ce la salinităţi 
ridicate raportul greutate proaspătă/greutate uscată a frunzei descreşte, în 
vreme ce greutatea uscată a frunzei pe unitate de suprafaţă creşte, iar 
greutatea proaspătă pe unitate de suprafaţă rămâne constantă. 

Rezultate pentru o altă specie din familia Asteraceae (Jaumea 
carnosa), au arătat, de asemeni, că în condiţii de salinitate crescută nu se 
înregistrează o creştere a suculentei (St. Omer şi Schlesinger, 1980), 
suculenta fiind definită în acest caz ca procentaj de apă conţinută, precum şi 
ca alungire a celulelor palisadice din mezofil. Nu s-a înregistrat o 
corespondenţă între mărirea suculentei foliare şi mărirea salinităţii cu NaCl 
în zona rădăcinii. Nici administrarea de săruri pulverizate nu a produs o 
creştere semnificativă a suculentei. Aceasta s-a mărit atunci când plantele au 
fost mutate din soluţiile cu NaCl în soluţia nutritivă iniţială, nesalinizată. 

Srogonov (1962) a experimentat şi el pe Salicornia, ajungând la 
concluzia că, în absenţa NaCl, tulpinile erau mai subţiri, cu scoarţa şi 

măduva mai puţin dezvoltate, la fel ca şi ţesuturile conducătoare; în 
prezenţa sării, dezvoltarea era normală, cu toate ţesuturile bine dezvoltate, 
tulpinile fiind mai groase, suculente. Strogonov şi-a condus experimentele 
folosind amestecuri de NaCl - Na 2 S04 în mediile de cultură, preferând acest 
amestec deoarece îl considera mai aproape de condiţiile naturale. Alături de 
Salicornia, a mai testat răspunsul plantelor de bumbac, tomate, floarea 
soarelui, orz şi fasole. A ajuns la concluzia că prezenţa NaCl în substrat 
produce suculentă la tomate, bumbac şi Salicornia. Excesul de Na 2 S0 4 
cauzează haloxeromorfism la bumbac şi doar o slabă suculentă la 
Salicornia. Efecte xerice marcate s-au înregistrat la plantele de Salicornia 
cultivate în soluţii nonsaline. La orz, ionii de clor au indus caractere 
xeromorfice. 

Hayward şi Long (1941) au studiat efectul salinităţii asupra plantelor 
de tomate. In condiţii normale, limbul foliar conţine o palisadă 
unistratificată şi 4-5 straturi de ţesut lacunos. Autorii au supus aceste plante 
la trei tipuri de salinitate: mărirea proporţională a tuturor constituenţilor din 
mediul nutritiv de bază; adăugarea de NaCl la mediul de bază; salinizare cu 
Na 2 SC>4. S-a observat că, o dată cu mărirea concentraţiilor echivalente în 
mediul nutritiv iniţial, grosimea limbului a scăzut, în vreme ce sub acţiunea 
NaCl şi a Na 2 SC>4 frunzele au devenit mai groase, în măsură mai mult sau 
mai puţin egală. 

Dacă stresul salin era indus de mediul de bază, grosimea ţesutului 
lacunos a scăzut, o dată cu creşterea salinităţii, în vreme ce grosimea 
ţesutului palisadic a scăzut vizibil o dată cu mărirea salinităţii (de la - 0,5 
atm la - 1,5 atm.), apoi a rămas constantă (la concentraţii mai ridicate de -6 
atm). Sub acţiunea NaCl şi a Na 2 SC>4, grosimea ambelor ţesuturi a crescut, 
o dată cu creşterea salinităţii, însă Na 2 SC>4 a influenţat mai mult ţesutul 
lacunos, iar NaCl, mai mult ţesutul palisadic. 

Cu toate acestea, trebuie spus că, în conformitate cu aceste rezultate, 
creşterea grosimii frunzelor cauzată de concentraţiile ridicate ale NaCl şi 
Na 2 SC>4 nu a depăşit înregistrată înregistrată la nivelul plantelor martor. 

Toate aceste rezultate şi observaţii trebuie privite însă, cu multă 
prudenţă, deoarece există în mod cert o mare variabilitate în răspunsul 
plantelor la diferite tipuri de salinităţi, după cum nici complexitatea acestui 
răspuns, nici dependenţa de factorii de mediu nu ar trebui neglijate. în plus, 
condiţiile experimentale de laborator nu pot simula niciodată total pe cele 
naturale; în natură, salinitatea nu este, practic, niciodată la un nivel constant, 
ci tinde să crească între irigaţii, de exemplu, sau în perioade de secetă; din 

contră, în perioadele ploioase, sau în cele cu irigaţii, salinitatea poate să 
scadă considerabil. 

Ca o dovadă a acestei complexităţi a răspunsului la salinitate, 
menţionăm faptul că Strogonov (1962) a adus date care au demonstrat 
dublarea grosimii frunzei, inclusivna ţesutului palisadic, datorită salinităţii 
clorurate. De multe ori, salinitatea afectează în mod diferit ţesuturile din 
organele plantelor. De exemplu, Boyce (1951) este de părere că suculenta la 
Iva imbricata rezultă în principal din creşterea diametrului celulelor 
neasimilatoare ale mezofilului. 

Este foarte dificil de spus dacă există răspunsuri speciale la salinitate 
ale halofitelor sau glicofitelor, proprii unei categorii sau alteia. Pokrovskaya 
(1954, 1957) (cf. Waisel, 1972) a ajuns la concluzia că, la Statice gmelini şi 
Atriplex tatarica, diviziunea celulelor este inhibată de salinitate, dar 
creşterea celulelor este stimulată, implicit suculenta frunzelor. La glicofite 
expuse salinităţii în mediul de creştere, atât diviziunea, cât şi creşterea 
celulară au fost inhibate; s-a putut, astfel, oferi o explicaţie pentru 
dezvoltarea suculentei la aceste plante. Alte explicaţii au fost oferite de 
Stocker (1928), care era de părere că sărurile de clor cauzează umflarea 
protoplasmei la halofite, contribuind astfel la suculenta acestora. Tullin 
(1954) a sugerat că în primul rând clorul afectează pereţii celulari, 
provocând distrugerea legăturilor din cadrul anumitor complexe, permiţând 
astfel extensibilitatea pereţilor şi astfel se ajunge la mărirea diametrului 
celulelor. 

Meiri şi Poljakoff-Mayber (1967) au demonstrat, la frunzele 
plantelor de fasole expuse salinităţii, că atât creşterea în suprafaţă (care 
depinde, într-o oarecare măsură de diviziunea celulară), cât şi creşterea în 
grosime au fost afectate. Creşterea în suprafaţă a frunzelor tinere a scăzut 
rapid, cu mai mult de 50 % după expunerea la salinitate, continuând să 
descrească în timp. Creşterea zilnică în grosime era oprită imediat după 
expunerea la salinitate, dar revenirea la valoarea iniţială avea loc după 24 de 
ore, menţinându-se o valoare mai ridicată pe parcursul experimentului, 
decât la frunzele plantelor martor. Creşterea totală în grosime a fost de 
aproximativ 25 %. Din această grosime, aproximativ două treimi s-au 
datorat creşterii în mărime a celulelor din ţesutul lacunos, şi o treime a fost 
pusă pe seama măririi celulelor palisadice. Şi mărimea celulelor epidermice 
s-a modificat vizibil. Numărul celulelor pe unitate de suprafaţă a fost mai 
ridicat în ambele epiderme la frunzele plantelor expuse la salinitate. Asta 
poate sugera faptul că mărirea celulelor epidermice a fost afectată mai mult 
de salinitate decât de diviziunea lor. 

O altă întrebare care merită atenţie este dacă plantele 
monocotiledonate şi dicotiledonate răspund diferit la acţiunea sărurilor. De 
exemplu, Udovenko et al. (1970) (cf. Poljakoff-Mayber, 1975) nu au 
înregistrat nici o mărire a suculentei ca răspuns la salinitate, lucrând cu 
frunze de grâu, folosind o varietate relativ tolerantă la săruri - Federation, 
întărind practic rezultatele lui Strogonov (1962) pentru orz. Mai mult decât 
atât, în unele cazuri a observat chiar o scădere în grosimea frunzei. 

Putem, deci, să considerăm suculenta ca un răspuns al plantei faţă de 
conţinutul ridicat de săruri, în special de NaCl. Se ştie, că de regulă, 
creşterea halofitelor este stimulată de adăugarea de săruri anorganice în 
mediul de cultură. De pildă, Atriplex spongiosa şi Suaeda monoica au 
răspuns unor salinităţi coborâte (Storey şi Wyn Lones, 1979); ultima specie 
şi-a mărit conţinutul de substanţă proaspătă cu 300 %, la o expunere a 
salinităţii de 500 mol m" 3 NaCl, deşi se pare că acest nivel de salinitate 
depăşeşte cu mult limita optimă pentru stimularea creşterii, stabilită ca fiind 
de aproximativ 150 mol m" 3 NaCl (Waisel, 1972; Flowers, Trobe, Yeo, 
1977). Această mărire considerabilă a greutăţii proaspete s-a datorat în 
principal creşterii conţinutului de apă la nivelul ţesuturilor, cu modificarea 
raportului greutate proaspătă/greutate uscată. După cum spuneam, acest 
raport este considerat un bun indicator al suculentei ţesuturilor. In cazul 
acestor două specii s-a stabilit, deci, o corelaţie între creşterea maximă şi o 
suculentă ridicată, aceasta din urmă fiind un bun indicator al creşterii 
maxime a celulelor, datorită lărgirii vacuolelor. 

Daca ar fi să caracterizăm succint plantele suculente, atunci ar trebui 
să amintim că frunzele groase, se datoresc măririi diametrului celulelor 
mezofilului (cu cloroplaste mai puţine decât la frunzele plantelor 
nesuculente), spaţii intercelulare mici. După cum am amintit anterior, nu 
toate celulele mezofilului răspund la fel sub acţiunea sărurilor. Din cele 
două pături de ţesuturi asimilatoare (clorenchim extern şi intern) de la 
Suaeda monoica, doar cel intern se dezvoltă, în urma tratamentului salin, cel 
subepidermic (extern) rămâne la aproximativ aceeaşi grosime (Waisel, 
1972) (Fig. 1). De regulă, mărirea suculentei este însoţită de o micşorare a 
suprafeţei frunzei, pe unitate de volum. 

Stomatele frunzelor suculente se află adesea sub nivelul epidermei, 
iar numărul lor este scăzut de obicei. Redăm, în tabelul 8, datele prezentate 
de Repp (1939) la unele specii de halofite din regiunea Neusiedler (Austria) 
şi de Shmueli (1948), la unele specii de pe litoralul Mării Moarte, Israel, 
citate de Waisel (1972). 



56 




Fig. 1. Secţiune transversală prin limbul de Suaeda monoica: indivizi cultivaţi în condiţii 
nesaline (a) şi saline (b) (după Waisel, 1972) 



Specia 


Numărul de stomate/mm 2 


Epiderma superioară 


Epiderma inferioară 


media 


Plantago maritima 


117 


212 




Lepidium 
crassifolium 


150 


165 




Camphorosma ovata 


120 


120 




Triglochin maritima 


77 


103 




Aster pannonicus 


47 


67 




Suaeda maritima 


38 


50 




Alhagi maurorum 


107 


136 




Prosopis farcta 


58 


70 




Nitraria retuşa 


- 


- 


64 


Arthrocnemum 
glaucum 


- 


- 


57 


Suaeda monoica 


- 


- 


48-75 


Suaeda fruticosa 


- 


- 


11-23 



Tabelul nr. 8. Numărul stomatelor la frunzele câtorva specii de halofite (după Waisel, 

1972) 

Dispoziţia stomatelor sub nivelul celulelor epidermice este privită ca 
o xeromorfoză la halofite, caracter pus în evidenţă şi de Chermezon (1910) 
la multe specii, ca de exemplu la Arthrocnemum macrostachyum (Fig. 2). 
Cu toate acestea, această trăsătură nu trebuie generalizată, şi nici privită ca 
un caracter absolut la halofite. 




Fig. 2. Stomate (st.) localizate sub nivelul epidermei la 
Arthrocnemum macrostachyum (după Chermezon, 1910) 

După cum spuneam, plantele cultivate într-un mediu îmbogăţit cu 
NaCl au frunze cu suprafaţă mai mică, dar cu celule mai mari (Fig. 3), iar 
plantele afectate de Na2SC>4 au celule foliare mici, dar frunze cu suprafaţă 
mai mare (Fig. 4) (Waisel, 1972). Se pare că sulfatul de sodiu influenţează 
mai mult diviziunea celulară decât mărirea celulelor, iar clorurile afectează 
mai mult mărirea celulelor, decât diviziunea lor. 

Suculenta este unul din mecanismele propuse de Jennings (1968), pe 
care plantele îl folosesc pentru a putea face faţă concentraţiilor toxice ale 
ionilor. Acest mecanism a fost pus în discuţie şi la plantele de mangrove, la 
care concentraţiile ridicate ale sărurilor în frunze pot fi evitate datorită 
efectului de diluţie produs prin mărirea conţinutului de apă din celule. 
Bowman (1921) (cf Walsh, 1974) a pus în evidenţă o suculentă mai 
ridicată la Rhizophora mangle din apa de mare decât la aceeaşi specie din 
apa dulce. Reinders-Gouwentak (1953) (cf. Walsh, 1974) a subliniat că 
frunzele de la Sonneratia erau frecvent suculente, iar suculenta se datora 
prezenţei unui strat hipodermic acvifer distinct. In plus, frunzele imersate în 
apa ce intră în contact cu acest arbore, erau de 3-5 ori mai groase faţă de 
frunzele de la nivelurile cele mai ridicate ale aceluiaşi arbore. Acelaşi autor 
precizează că stratul hipodermic acvifer era aproape absent la copacii 

cultivaţi în apă dulce în grădinile botanice. Autorul este de părere că 
suculenta la Sonneratia este determinată de conţinutul de clor din apă. 



salin 



nonsalin 





a. 

1 \ f 


l 1 




Fig. 3. Efectele salinităţii asupra celulelor epidermice de la Arthrocnemum glaucum (a), 
Salicornia herbacea (b) şi Suaeda monoica (c) (după Waisel, 1972) 

Fig. 4. Efectele Na 2 S0 4 şi NaCl asupra dimensiunilor frunzei şi a celulelor lor la 
bumbac, a, martor; b, tratate cu sulfat; c, tratate cu clorură. 1. epidermă superioară 
văzută de faţă; 2. secţiune transversală prin limb; 3. suprafaţa frunzei (cm 2 ) (după 

Strogonov, 1964). 

De multe ori însă, se pot stabili anumite corelaţii între suculentă şi alte 
structuri ori fenomene. De exemplu, Longstreth şi Nobel (1979) au corelat 
efectele salinităţii asupra anatomiei foliare cu implicaţiile asupra 
fotosintezei la fasole, bumbac şi Atriplex patula. Suculenta indusă de 
salinitate ar putea micşora rezistenţa pentru CO2 absorbit şi, astfel, s-ar mări 
rata fotosintetică prin mărirea suprafeţei interne a frunzei, pe unitate de 
suprafaţă, în cadrul cărora schimburile gazoase pot să survină pe unitate de 
suprafaţă. In unele cazuri, concentraţiile ridicate ale substratelor în NaCl în 
general reduc rata fotosintetică, iar uneori aceasta poate să fie, practic, 
neafectată de salinitatea aridicată, la unele specii din habitatele saline. 

Pentru a stabili asemenea corelaţii este necesar să facem următoarele 
precizări: la o iluminare optimă, fotosinteza este în general limitată de rata 
difuziei CO2 în frunză. Cele mai importante componente ce controlează 



60 



această difuzie sunt reprezentate de rezistenţa stomatică şi rezistenţa 
mezofilului. Folosind raportul dintre suprafaţa mezofilului şi suprafaţa 
frunzei, rezistenţa mezofilului poate fi împărţită în: efecte ale structurii 
foliare şi rezistenţa inerentă la difuzia CO2 a celulelor mezofilului. In urma 
experimentelor, autorii menţionaţi au ajuns la următoarele concluzii: 
suculenta foliară a crescut o dată cu mărirea concentraţiei de NaCl, la toate 
cele trei specii luate în studiu. Grosimea mezofilului s-a mărit, de asemeni, o 
dată cu salinitatea, datorită creşterii dimensiunilor celulelor palisadice şi 
măririi numărului de celule ale ţesutului lacunos. Diametrul celulelor 
palisadice de la fasole şi bumbac a rămas aproximativ constant sub acţiunea 
tratamentelor saline. Diametrul celulelor ţesutului lacunos tinde să crească 
o dată cu salinitatea, la toate cele trei specii. 

Creşterea în lungime a celulelor palisadice şi numărul crescut de straturi în 
ţesutul lacunos se traduc printr-un raport ridicat între suprafaţa celulelor 
mezofilului/unitatea de suprafaţă a frunzei, în cazul fasolei şi bumbacului, în 
vreme ce la A. patula, acelaşi raport a variat puţin cu salinitatea, din cauză 
că celulele palisadice cresc atât în diametru, cât şi în lungime. 

Acesta este doar un singur exemplu care subliniază importantele 
consecinţe ale suculentei şi asupra altor fenomene ce pot avea loc în corpul 
plantei. 

Modificările în ceea ce priveşte suculenta antrenează un şir întreg de 
caracteristici anatomice şi ultrasrtucturale, aşa cum putem vedea în tabelul 
9. 

Suculenta este un fenomen larg răspândit şi în cazul speciilor din 
mangrove, care trebuie să facă faţă unor concentraţii şi adesea, unor variaţii 
ridicate de salinitate. 

Schimper (1891, 1898) (cf. Walsh, 1974) a arătat că frunzele celor 
mai multe specii de mangrove conţin ţesuturi acvifere, fie sub forma unei 
hipoderme la Rhizophora şi Avicennia, fie sub forma unui strat central, la 
Sonneratia. 

Stace (1966), punând în discuţie posibilitatea folosirii caracterelor 
epidermice în unele probleme de filogenie, face un studiu detaliat în ceea ce 
priveşte anatomia foliară la unele specii de mangrove din familiile 
Combretaceae, Rhizophoraceae, şi Avicenniaceae, oferind informaţii 
referitoare şi la caracteristicile epidermice la Bruguiera şi Avicennia. El 
ajunge la concluzia că aceste caractere anatomice sunt asemănătoare multor 
xerofite. Toate speciile aveau multe caractere comune, în special o cuticulă 
groasă, pereţi drepţi ai celulelor epidermice, ţesut acvifer, hidatode. 

Trăsătura histo- 












anatomică sau 


Efectul salinităţii 


Speciile 




Referinţe 


ultrastructurală 












Grosimea frunzei 


măreşte 


Atriplex nummularis 


Greenway, 1968; 


(suculenta) 




A. hastata 


Black, 1958; Mendoza, 
1971 (cf. Caldwell, 1974); 






A. hortensis 


Handley şi Jennings, 1977; 






A. patula 


Longstreth şi Nobel, 1979; 






A. spongiosa 


Sorey şi Wyn Jones, 1979; 






Suaeda monoica 








Vigna unguiculata 


Lacerda et. al., 2006 


Numărul frunzelor 


scade 


Jaumea carnosa 


St. Omer şi Schlessinger, 


per plantă 






1980b 






Suaeda maritima 


Yeo şi Flowers, 1980 


Suprafaţa frunzelor 


măreşte 


Atriplex hastata 


Black, 1958; 


per plantă 




Suaeda maritima 


Clipson (1984) (cf. 
Flowers et al., 1986); 






Atriplex halimus 


Gale şi Poljakoff-Mayber, 
1970 






Jaumea carnosa 


St. Omer şi Schlessinger, 
1980b 


Ceară epicuticulară 


măreşte 


Agrostis stolonifera 


Ahmad şi Wainwright, 
1976 






Suaeda maritima 


Hajibagheri et. al. 1983 






Arachis hypogaea 


Raoet. al., 1981 


Cuticula foliară 


măreşte 


Suaeda maritima 


Hajibagheri et.1983 


Numărul de stomate scade 


Salicornia hortensis 


Strogonov, 1964 


pe unitate de suprafaţă 


Suaeda maritima 


Siadat-Pour(1978)(cf. 








Flowers et al, 1986) 






Jaumea carnosa 


St. Omer şi Schlessinger, 
1980b 






Kandelia candel 


Qiu, Lin, Guo, 2007 


Mărimea celulelor 


măreşte 


Suaeda maritima 


Yeo şi Flowers, 1980 


foliare 




Jaumea carnosa St. Omer şi Schlessinger, 1980a 
Atriplex hastata Mendoza (1971) (cf. Caldwell, 








1974) 



Tabelul nr. 9. Influenţa salinităţii asupra unor trăsături structurale ale plantelor. 

Aproape toate speciile aveau stomate sub nivelul epidermei, sau 
stomate înconjurate de peri deşi. Toţi taxonii, cu excepţia lui Avicennia şi 
Conocarpus, erau lipsiţi de fascicule conducătoare laterale, sau acestea erau 
în număr mic, o trăsătură asociată, în general, cu dezvoltarea ţesutului 
acvifer. 

Prezentăm, în tabelul 10, cele mai importante caractere anatomice la 
speciile investigate de Stace (1966), care pot fi puse corelate cu suculenta. 

Familia Combretaceae 



Specia 


Caracterul anatomic 


stomatele 


mezofilul 


ţesutul acvifer 


Lumnitzera 


afundate sau nu, 
neprotejate de 
peri, mai 
frecvente pe 
epiderma 
superioară 


două straturi de 
celule palisadice 
sub fiecare 
epidermă; 
ţesutul lacunos 
absent 


aprox. 6-12 
straturi de celule, 
dispuse central ± 
izodiametrice, 
lipsite de 
cloroplaste 


Laguncularia 


puţin afundate, 
neprotejate de 
peri, de obicei 
mai numeroase 
în epiderma 
superioară, 
lipsesc doar de 
pe margini 


Două straturi de 
celule palisadice 
sub epiderma 
superioară şi 1-2 
straturi de ţesut 
lacunos, 

palisadic (sau 
combinat) sub 
epiderma 
inferioară 


aprox. 6-12 
straturi de celule 
± izodiametrice, 
dispuse central, 
rar conţinând 
cloroplaste 


Conocarpus 


neafundate, 
protejate sau nu 
de peri deşi, de 
obicei uşor mai 
abundente pe 
epiderma 
inferioară, 
lipsesc de pe 
margini 


1-3 straturi de 
celule palisadice 
sub epiderma 
superioară şi 1 
strat de celule 
palisadice sub 
epiderma 
inferioară; 
ţesutul lacunos 
absent 


aprox. 4-6 straturi 
de celule alungite 
vertical, dispuse 
central, rar 
conţinând 
cloroplaste. 



Tabelul nr. 10. Caracteristicile unor trăsături anatomice la unele specii de 
mangrove (după Stace, 1966) 

Familia Rhizophoraceae 



Specia 


Caracterul anatomic 


stomatele 


hipoderma 


mezofilul 


ţesutul acvifer 


Rhizophora 


afundate 


Cea 


1-3 straturi de 


Hipoderma 






superioară 3- 


celule 


superioară? 






5 stratificată, 


palisadice şi 








cu rare 


cea. 8-10 








cloroplaste; 


straturi de 








cea inferioară 


ţesut lacunos 








de regulă 


sub sub 








absentă 


hipoderma 
superioară 




Ceriops 


afundate 


Cea 


De regulă, 1 


Hipoderma 






superioară 


strat palisadic 


superioară? 






bistratificată, 


şi cea. 8-10 








cu rare 


straturi de 








clorolpaste; 


ţesut lacunos 








cea inferioară 


sub 








de regulă 


hipoderma 








absentă 


superioară 




Bruguiera şi 


afundate 


Atât cea 


De obicei, 1 


Absent sau (?) 


Kandelia 




superioară, 


strat palisadic 


uneori, în ţesutul 






cât şi cea 


şi cea. 8-10 


lacunos 






inferioară 


straturi de 








unistratificate 


ţesut lacunos 
sub 

hipoderma 
superioară 





Tabelul nr. 10 (continuare). Caracteristicile unor trăsături anatomice la unele 
specii de mangrove (după Stace, 1966) 



Ţesut acvifer bine dezvoltat, precum şi o hipoderma având celule 
asemănătoare cu cele ale ţesutului acvifer, au fost observate şi de Baylis 
(1940-1941), care a investigat histo-anatomic specia Avicennia officinalis 
(Fig. 5). Cea mai mare parte a secţiunii este ocupată de ţesutul acvifer, care 

ocupă aproape jumătate din volumul frunzei. Funcţia acviferă a hipodermei 
din dreptul epidermei inferioare este presupusă, deşi se sugerează că aceasta 
este formată din straturi de celule asemănătoare cu cele ale ţesutului acvifer. 
De altfel, conform aceluiaşi autor, ţesuturi acvifere subepidermice 
(hipodermice, n.n.), par să fie trăsături comune frunzelor speciilor de 
mangrove. Acestea sunt prezente, de exemplu, la şapte din cele opt specii de 
mangrove indiene, investigate de Mullan (1931) (cf. Baylis, 1940-1941). 

Interesant este faptul că hipodermă şi ţesut acvifer prezintă şi o 
specie de deserturi, care poate să vegeteze şi pe terenuri saline, Anabasis 
aphylla, investigată de Leisle (1949) (Fig. 6). Credem că este un exemplu 
care poate susţine ideea unei convergenţe adaptative, în sensul că acelaşi 
factor modelator (salinitatea ridicată) impune prezenţa aceloraşi trăsături 
anatomice, la grupe de plante diferite. 



cp.sup 




Fig. 5. Secţiune transversală prin limbul frunzei de la Avicennia officinalis. a. ansamblu; b. 

detaliu de la nivelul epidermei inferioare; ep. sup. - epidermă superioară; ep. inf. - 

epidermă inferioară; lip. - hipodermă; ţes. acv. - ţesut acvifer; ţes. psd. - ţesut palisadic; 

ţes. lac. - ţesut lacunos; tr. - traheide; st. - stomate; peri secr. - peri secretari (după Baylis, 

1940-1941) 

Fig. 6. Secţiune transversală 
prin limbul de Anabasis 
aphylla (ep. - epidermă; hp.- 
hipodermă; ci. int. - 
clorenchim intern; ţes. psd. - 
ţesut palisadic; ţes. acv. - 
ţesut acvifer; st. - stomată; 
ţes. lac. - ţesut lacunos; tr. - 
traheide) (după Leisle, 1949) 



Suculenta a fost mai bine exprimată şi la o altă specie de mangrove, 
Rhizophora mangle, ca urmare a tratamentelor saline cu NaCl (Werner şi 
Stelzer, 1990). De altfel, mărirea suculentei a fost unul din cele mai evidente 
efecte la acţiunea NaCl; frunzele hipostomatice şi-au redus numărul de 
stomate, iar media suprafeţei ostiolelor a crescut, în vreme ce media ratei 
transpiraţiei nu a variat semnificativ, ca urmare a tratamentelor saline. 
Frunzele plantelor supuse salinităţii erau mai groase decât cele ale plantelor 
- martor, datorită ţesutului acvifer hipodermic şi celulelor mezofilului, care 
păreau uşor mai mari şi mult mai turgescente. Prin comparaţie, în frunzele 
plantelor - martor, celulele ţesutului lacunos şi, mai ales, cele ale ţesutului 
palisadic sunt mai compacte, spaţiile intercelulare fiind mai mici. In plus, în 
ceea ce priveşte localizarea ionilor în diferitele ţesuturi, autorii au găsit 
concentraţiile cele mai ridicate de Na + şi CI" în vacuolele ambelor 
hipoderme. 

Reducerea numărului de stomate pe unitatea de suprafaţă este 
considerată o caracteristică pentru suculenta indusă de salinitate şi pare să 
fie compensată printr-o deschidere mai mare a stomatelor. O rată mărită a 
asimilării CO2 la plantele tratate cu soluţie salină corespunde cu o creştere 
mai bună a plantelor, şi ar putea fi determinată de o combinaţie de factori: 
rezistenţa stomatică scăzută, care măreşte disponibilitatea CO2, mărirea 

conţinutului de clorofilă şi un raport mai mare clorofila a/b în frunzele 
plantelor tratate cu săruri. 

Inducerea suculentei de către NaCl la Rhizophora, în asociaţie cu o 
ridicată eficienţă în utilizarea apei, precum şi experimentele pe Aegiceras 
majus, o altă specie de mangrove, la care s-a observat că NaCl induce 
mărirea activităţii PEP- carboxilazei (Joshi et. al., 1974), sugerează faptul că 
Rhizophora ar fi o plantă C3- CAM. 

Aceste detalii colaterale ne servesc pentru a sublinia o dată în plus 
implicaţiile profunde ale suculentei în complexul plantă - salinitate. 

Un studiu efectuat pe două specii de mangrove, Avicennia 
germinans şi Conocarpus erectus din nordul Venezuelei (Smith et. al., 
1989), a subliniat de asemeni caracteristici histo-anatomice în legătură cu 
factorii de mediu locali (sezoane ploioase şi uscate) şi cu o anumită 
funcţionalitate a acestor adaptări, între care suculenta ocupă un loc 
important. 

Astfel, frunzele de A. germinans nu au manifestat diferenţe 
semnificative în ceea ce priveşte suculenta foliară, la frunzele tinere sau 
mature, ori în cele două sezoane, ploios şi uscat. în schimb, la C. erectus, 
suculenta a fost în general mai ridicată la frunzele mature decât la cele 
tinere, fapt reflectat în raportul mai mic greutate uscată/greutate proaspătă la 
frunzele mai în vârstă. Suculenta a fost uşor mai ridicată în sezonul uscat 
comparativ cu cel umed, dar în mod evident cele mai suculente frunze au 
fost cele de pe ramurile indivizilor expuşi interfeţei apă sărată - ţărm. 
Diferenţele în suculentă la aceste frunze izolaterale au fost atribuite mai 
degrabă lungimii celulelor perpendiculare pe planul frunzei decât 
modificărilor în numărul celulelor. Relaţia dintre grosimea totală a frunzei şi 
lungimea celulelor din cele patru straturi de celule ale mezofilului cuprins 
între epiderma abaxială şi fasciculele vasculare arată că straturile interne de 
celule sunt responsabile de diferenţele în ceea ce priveşte suculenta foliară. 
De altfel, în afară de Conocarpus, structura izolaterală a frunzei, cu 
suculenta rezultată din dezvoltarea puternică a mezofilului în centrul 
frunzei, este caracteristică şi altor genuri de mangrove, cum ar fi 
Laguncularia, Lumnitzera şi Sonneratia (Walter şi Steiner, 1936; Biebl şi 
Kinzel, 1965; Stace, 1966). Acest tip anatomic este diferit de un al doilea 
mare tip anatomic, care se referă la frunze dorsiventrale (heterofaciale), ca 
la: Aegialitis, Avicennia, Rhizophora, la care suculenta rezultă din 
dezvoltarea unei hipoderme groase (Walter şi Steiner, 1936; Stace, 1966). 
Se ştie că suculenta a fost asociată atât cu înaintarea frunzelor în vârstă 
(Walter şi Steiner, 1936; Biebl şi Kinzel, 1965), cât şi cu salinitatea solului 

(Camilleri şi Ribi, 1983) şi pare să fie mai probabil rezultatul creşterii 
dimensiunii celulelor, decât diviziunii celulare. 

Prezenţa glandelor salifere la Avicennia ar putea explica de ce la 
această specie suculenta nu este la fel de bine reprezentată ca la 
Conocarpus, deoarece se cunoaşte eficienţa acestor structuri în a controla şi 
regla conţinutul de săruri în corpul plantei. Sunt, deci, două mecanisme 
distincte, iar suculenta variază mai puţin la crinohalofite decât la speciile 
care nu excretă săruri. 

Dintre speciile de halofite investigate de noi, la câteva am 
evidenţiat structuri acvifere, în special la nivelul limbului foliar, ceea ce 
conferă un anumit grad de suculentă organului respectiv. 

Astfel, la Petrosimonia triandra, limbul prezintă în secţiune 
transversală, în masa sa principală, celule mari, ce constituie un ţesut acvifer 
care înglobează în centrul său un fascicul conducător bine conturat (Grigore 
şi Toma, 2008), aşa cum se poate vedea în figurile 7 şi 8. Structura este 
foarte asemănătoare cu cea întâlnită la cea de-a doua specie de Petrosimonia 
din flora României, şi anume, P. oppositifolia (Grigore şi Toma, 2008), cum 
se poate observa din figurile 9 şi 10. Precizăm că plantele au fost recoltate 
de pe ochiuri de săraturi uscate, ceea ce ar putea justifica considerarea 
acestor ţesuturi acvifere ca o xeromorfoză, dar şi în contextul funcţiilor şi 
implicaţiilor pe care fenomenul de suculentă le are şi pe care le-am discutat 
pe parcursul acestui capitol. 




Fig. 7. Secţiune transversală prin limbul foliar de la Petrosimonia 
triandra (original) 

100 Mm 



Fig. 8. Secţiune transversală prin limbul foliar de Petrosimonia 

triandra (ep. - epidermă; ct. - cuticulă; ci. int. - clorenchim intern; fasc. - fascicul 

conducător ; ţes. acv. - ţesut acvifer; ţes. psd. - ţesut palisadic; ost. - ostiolă; st. - celulă 

stomatică) (original) 




Fig. 9. Secţiune transversală prin limbul 
foliar de P. oppositifolia (original) 




Fig. 10. Secţiune transversală prin 
tulpina (în regiunea superioară), de P. 
oppositifolia (original) 



Ca un aspect interesant, celule acvifere am evidenţiat şi în tulpina de la P. 
oppositifolia, în treimea ei superioară, trăsătură pe care nu am găsit-o în 
tulpina de P. triandra. 

La Suaeda maritima, taxon recoltat de pe o sărătură umedă, alături 
de Salicornia europaea, mezofilul este aproape în întregime de tip palisadic, 
format din celule foarte mari, dispuse în 2-3 straturi, dar la mijlocul grosimii 
mezofilului celulele sunt izodiametrice ori uşor alungite tangenţial; în 
ţesutul lacunos se află mai multe fascicule conducătoare dispuse pe o bandă, 
din care cel median este ceva mai mare, iar parenchimul acvifer conferă 
suculenta (Grigore şi Toma, 2008), cum se poate observa în figurile 11, 12, 
13. 

Fig. 13. 




Fig. 11, 12, 13. Secţiuni transversale prin limbul de la Suaeda maritima 

(original) 

O structură puţin diferită a fost evidenţiată de Chermezon (1910) pentru o 
altă specie a genului Suaeda, şi anume S.fruticosa (fig. 14). 



tes. acv. 




Fig. 14. Secţiune transversală prin limbul frunzei de la Suaeda fruticosa (ep. - epidermă; 
fasc. - fascicul; ţes. acv. - ţesut acvifer) (după Chermezon, 1910) 

Aşa cum se poate observa din figura 14, în secţiune transversală S. fruticosa 
prezintă: epidermă, cu celule destul de mari, primele 1-3 straturi din mezofil 
sunt formate din celule clorofiliene, rotunde sau ovale; ţesutul subiacent este 
format din celule foarte mari, mult alungite, fără meaturi sau cu meaturi 
mici, neformând straturi distincte, dar lipite unele de altele prin extremităţi; 
toate aceste celule (cu foarte puţine cloroplaste) constituie ţesutul acvifer. 

La o altă specie investigată de noi, Artemisia santonicum, mezofilul 
laciniei este în totalitate de tip palisadic, iar fasciculul conducător mare, 
central, precum şi fasciculele mai mici, sunt înconjurate de celule acvifere 
mari (Grigore şi Toma, 2006) (Fig. 15, 16, 17, 18). Planta a fost, într-adevăr, 
recoltată de pe un ochi de sărătură uscat. De altfel, şi reducerea suprafeţei 
foliare, în sensul micşorării intensităţii transpiraţiei, este tot un caracter de 
xerofitism. 

Fig. 15 



Fie. 17 




Fig. 15-18. Secţiuni 
transversale prin 

laciniile frunzei de la 

Artemisia santonicum 
(original) 



100 |im 



Fig. U 



72 



Caracterul de suculentă a fost evidenţiat şi la Salicornia europaea, 
atât sub forma unui ţesut acvifer bine dezvoltat, cât şi sub forma unui ţesut 
palisadic aflat sub epidermă, pe întreaga circumferinţă a organului (Grigore 
şi Toma, 2008.) (Fig. 19,20). 




Fig. 19. 



Fig. 20. 



Fig. 19, 20. Secţiuni transversale prin „limbul foliar" de Salicornia europaea 

(original) 

Oarecum legat de suculentă, la acest taxon mai există o problemă 
destul de controversată, chiar şi în zilele noastre: care este originea acestor 
ţesuturi suculente şi, mai ales, formaţiunile vegetative supraterane ar trebui 
considerate tulpină sau frunze? Spunem asta, gândindu-ne în primul rând la 
morfologia şi anatomia speciei Salicornia europaea, caracterizată uneori ca 
plantă afilă, alteori cu frunze mici, extrem de reduse, sau concrescute parţial 
cu tulpina. 

Halofitele suculente sunt clasificate, în general, în două categorii: 
cele cu frunze suculente şi cele cu tulpini suculente. Dar iată că cel puţin din 
punct de vedere morfologic, dacă nu chiar şi anatomic, distincţia între cele 
două organe nu poate fi făcută cu uşurinţă. 

Unii autori (De Fraine, 1912; Halket, 1928; James şi Kyhos, 1961) 
privesc aceste organe suculente ca fiind frunze după origine, în vreme ce 
alţii (Fahn şi Arzee, 1959; Fahn, 1963) le privesc ca fiind tulpini, scoarţa lor 
fiind suculentă. Opinia noastră, vorbind din punct de vedere strict histo- 
anatomic, este că natura acestor organe cărnoase este foliară, pentru aceasta 
pledând structura tipică de limb, cu epidermă, ţesut palisadic bi - sau 
tristratifîcat şi parenchim acvifer care înconjoară cilindrul central. In plus, 
prezenţa a numeroase fascicule conducătoare la limita dintre ţesutul 
palisadic şi cel lacunos ar fi o dovadă că întreagă structură aparţine unei 
perechi de frunze opuse, strâns lipite la faţa externă a tulpinii. 

Anderson (1975), care studiază pe Salicornia virginica, se referă la 
acest ţesut suculent ca la o frunză, arătând că, de fapt, aşa-numita tulpină 
afilă nu este altceva decât o tulpină cu două frunze aplatizate, care 
înconjoară fiecare internod. In secţiune transversală se poate observa o 
epidermă oarecum papiloasă, formată din celule mici, cu peretele extern 
puternic cutinizat Sub epidermă se află un ţesut palisadic, format din două 
rânduri de celule (Fig. 21, 22). Restul ţesutului foliar este un parenchim, cu 
spaţii intercelulare mari. In interiorul acestui ţesut al frunzei, considerat de 
unii ca ţesut al tulpinii, se observă un strat de celule cu pereţii extern, radiari 
şi intern îngroşaţi. Nu au fost puse în evidenţă benzi caspariene la acest 
nivel, dar ţesutul acesta pare să aibă celelalte caracteristici structurale ale 
endodermei. Sub endodermă se află un periciclu, care dă naştere nu numai 
rădăcinilor adventive, dar şi ţesuturilor meristematice secundare: cambiul şi 
felogenul. 

Originea foliară a acestor ţesuturi suculente este susţinută şi de 
Duval-Jouve (1868) (cf. Fahn şi Arzee, 1959). Pe baza datelor morfo- 




Fig. 21. Secţiune transversală prin ţesuturile suculente de Salicornia virginica 
(ţes. psd. - ţesut palisadic; tulp. - tulpină) (după Anderson, 1975) 

anatomice, acesta era de părere că ţesutul suculent provine din creşterea 
decurentă a frunzelor. Punctul său de vedere s-a bazat şi pe fenomenul de 
îndepărtare („lepădare") a acestui ţesut. Dangeard (1887) şi Monteil (1906) 
(cf Fahn şi Arzee, 1959), lucrând cu specii de Salicornia şi Arthrocnemum, 
au presupus că acest ţesut suculent ar reprezenta tecile unite ale frunzelor 
opuse. 

De Fraine (1912), în studiul său asupra genului Salicornia, a ajuns 
şi el la concluzia că acest ţesut suculent este de origine foliară, provenind 
din creşterea decurentă a frunzelor. Punctul său de vedere se bazează pe 
următoarele considerente: 




limb 



^"tulpina 



nod 



Fig. 22. Secţiune longitudinală prin organele suculente de la Salicornia virginica (după 
Anderson, 1975) 

1. asemănarea structurii acestui ţesut suculent cu aceea a 
frunzelor; 

2. sistemul nervurilor derivă din anastomozarea ramurilor 
laterale ale marginilor frunzelor; 

3. căderea acestui ţesut suculent asimilator, ca rezultat al 
suberificării celulelor din stratul intern; 

4. asemănarea dezvoltării cotiledoanelor şi hipocotilului cu 
cea a frunzelor adiacente şi a internodurilor. 

Keller (1951) (cf. Fahn şi Arzee, 1959) este de părere că la speciile 
de Salicornia formaţiunea aceasta suculentă provine din fuziunea şi alipirea 
frunzelor cu tulpina. Concluziile acestuia s-au bazat pe studierea unor 
anomalii, cum ar fi plantule cu 3 cotiledoane şi noduri unifoliate, aranjament 
asimetric al ţesutului suculent internodal la unele plante care au fost 
cultivate. 

Leisle (1949), studiind anatomia şi ecologia unor halofite şi xerofite 
cu frunze reduse, precizează că, la Anabasis aphylla, acest ţesut derivă din 
fuziunea frunzelor opuse şi argumentează astfel: 

1. la plantulele de Anabasis, nodurile cele mai joase, 
adiacente cotiledoanelor, au frunze destul de 
proeminente, iar la cele mai îndepărtate, frunzele se reduc 
treptat; 

2. de la marginile frunzelor (libere) până la baza ţesutului 
suculent internodal apar atât ţesut palisadic, cit şi ţesut 
acvifer; 

3. lungimea diferită a frunzelor la diferite specii de 
Anabasis {A. micradena, A. brevifolia, A. salsa), este 
interpretată de Leisle ca fiind rezultatul fuziunii foliare. 

Cooke (1911), studiind anatomia speciei Salicornia australis, se 
referă la această formaţiune suculentă ca reprezentând de fapt baza frunzelor 
ce înconjoară tulpina propriu-zisă (Fig. 24). 

Iată câteva dintre motivele pentru care autoarea consideră că ar 
trebui folosit termenul de „baza frunzei" atunci când se vorbeşte despre 
această scoarţă (suculentă): 

1. sistemul vascular în această porţiune seamănă cu cel 
dintr-o frunză; poziţia fasciculelor vasculare este 
comparabilă cu cea din porţiunea bazală a unor frunze 
peltate; 

2. exceptând ramura mediană, această reţea nu are nici o 
legătură cu tulpina; 

3. fasciculele conducătoare se termină orb în mezofil; 

4. nu există nici o diferenţă între celulele palisadice dintr-o 
frunză şi cele de la baza frunzei; 

5. ţesutul acvifer din această bază a frunzei este în totalitate 
asemănător cu cel din mezofilul frunzei; 

6. sub baza frunzei, tulpina îşi pierde ţesutul palisadic; este 
vorba de o scurtă porţiune a fiecărui internod, adică 
porţiunea acoperită de frunzele următorului nod. 

Secţiuni transversale făcute la nivelul internodului, înainte de a 
dispărea baza frunzei, evidenţiază următoarele: 

1 . epidermă unistratificată, peretele extern al celulelor fiind 
acoperit de cuticulă; 

2. ţesut palisadic şi traheide dispersate; 

3. ţesut acvifer limitat la interior de o endodermă; 

4. fragmente din fasciculele conducătoare fibroase, 
dispersate în ţesutul acvifer; 

5. cilindru central, cu un periciclu bine dezvoltat; aceasta 
este, conform autoarei, singura porţiune care trebuie 
numită „tulpină", aici fiind împlântate fasciculele 
conducătoare colaterale. 

Acest ultim punct de vedere, care reduce practic tulpina la cilindrul 
central, este susţinut, cum arătam, şi de Anderson (1975) (a se vedea şi 
figura 21), şi de Chermezon (1910), care a investigat specia Salicornia 
fruticosa (fig. 23). Mai mult, acesta din urmă consideră stratul de celule care 
mărgineşte ţesutul acvifer la interior ca fiind format din celule distincte, 
aplatizate tangenţial, ceea ce ar reprezenta de fapt epiderma superioară a 
frunzei sudate cu tulpina. 

In fine, revenind la observaţiile lui Cooke, mai spunem doar că 
secţiunile făcute sub baza frunzei arată următoarele: 

1 . epidermă cu celule mai mici decât cele din baza frunzei şi 
cu pereţi subţiri; 

2. hipodermă bistratificată; 

3. scoarţă formată din celule parenchimatice cu pereţi 
subţiri, amintind de cele ale ţesutului acvifer, numai că 
sunt mult mai mici; numărul cloroplastelor este mai mic 
decât cel din celulele clorenchimului bazei foliare; 

4. cilindru central; 

La acest nivel nu există cuticulă, stomate, ţesut palisadic, traheide dispersate 
sau elemente vasculare fibroase; acestea din urmă mai vizibile numai în 
cilindrul central. 

Stomatele sunt situate sub nivelul epidermei (Fig. 24a), o trăsătură, după 
cum spuneam, caracteristică şi pentru alte halofîte. 

Ceea ce surprinde în toată această controversă este lipsa unui limbaj 
uniform şi a unei caracterizări constante a unor structuri evidenţiate la 
nivelul acestor ţesuturi cărnoase, suculente. Acesta este motivul pentru care 
nici noi nu preferăm folosirea unui termen precis, constant, ci mai degrabă 
apelăm la expresia generică „ţesut suculent", „formaţiune suculentă", care 
poate părea un pic cam vagă. De fapt, folosim această sintagmă pentru a 
desemna totalitatea ţesuturilor cuprinse de la epidermă şi până în interior, la 
nivelul a ceea ce pare şi a fost descris ca cilindru central (tulpină propriu- 
zisă); deşi, punctul nostru de vedere este că această formaţiune are origine 
foliară. 



clemente 
vasculare 




tes. acv. 

Fig. 23. Secţiune transversală printr-un articul tânăr de la Salicornia fruticosa (ep. - 
epidermă; ţes. acv. - ţesut acvifer; ţes. psd - ţesut palisadic; tr. - traheide) 
(după Chermezon, 1910) 

Fig. 24. Salicornia australis: a. stomate cu cameră suprastomatică; b. secţiune transversală 

prin baza frunzei (ep. - epidermă; tr. - traheide; st. - stomată; ţes. acv. - ţesut acvifer; ţes. 

psd. - ţesut palisadic) (după Cooke, 1911) 

Uneori, aceeaşi anatomie topografică este descrisă fie ca secţiune 
prin limbul foliar, fie prin baza frunzei, fie printr-un articul, fie prin tulpină. 
Este şi situaţia lui Cross (1909) care, studiind aceeaşi specie, Salicornia 



79 



australis (Fig. 25), caracterizează planta ca fiind complet (subl. n.) lipsită 
de frunze, deşi secţiunea transversală prin „tulpină" este destul de 
asemănătoare cu cea prezentată de Cooke (1911). 



tes. acv. 




Fig. 25. Secţiune transversală prin „tulpina" de la Salicornia australis (ep. - epidermă; tr. - 
traheide; ţes. acv. - ţesut acvifer; ţes. psd. - ţesut palisadic) (după Cross, 1909) 

După ce am văzut câteva descrieri ale acestor ţesuturi suculente, 
precum şi argumentele diferiţilor autori folosite spre a pleda pentru 
caracterizarea acestora ca fiind de origine foliară, să vedem şi unele 
contraargumente. Ne referim la autorii care susţin că aceste ţesuturi 
localizate la periferia cilindrului central ar reprezenta, de fapt, scoarţă 
tulpinală. 

Amintim că autorii ce susţineau natura foliară au pornit de la 
asemănarea ţesuturilor asimilatoare cu cele ale frunzei. Această „dovadă" 
este privită de Fahn şi Arzee (1959) ca fiind discutabilă atâta timp cât 
transferul funcţiei de la un organ la altul este ceva comun la plante. Conform 
acestora, ţesuturile asimilatoare apar în tulpinile multor plante, ale căror 
frunze sunt reduse, cum ar fi: Genista sphacelata, Retama sp., Spartium sp. 
Mult mai rar, este posibilă şi transformarea tulpinilor în filocladii. 

Pentru De Fraine (1912), „lepădarea" acestei formaţiuni este o 
dovadă a naturii sale foliare. Volkens (1887) descria separarea acestei 
formaţiuni ca fiind cauzată de moartea felogenului situat profund, deoarece 
se cunoaşte faptul că atunci când un asemenea felogen ia naştere în tulpină, 
ţesuturile externe sunt separate sub forma unui cilindru complet. Părerea lui 
Fahn şi Arzee (1959) este că acest tip de îndepărtare a ţesuturilor este 
caracteristică multor tulpini, şi nu poate, deci, fi folosită ca un argument 
pentru originea foliară. La Chenopodiaceele articulate, scoarţa şi frunzele 
reduse ale fiecărui internod sunt îndepărtate împreună, ca o unitate, însă 
separat de la fiecare internod în parte. Această „lepădare" se datorează mai 
degrabă connstricţiei la bază a fiecărui internod, unde scoarţa este destul de 
îngustă. 

Un alt argument pentru originea foliară a acestor ţesuturi a fost 
adusă, cum am văzut, de Leisle (1949), referindu-se la micşorarea gradată a 
porţiunilor libere ale frunzelor la plantulele de Anabasis aphylla. Aceasta 
era interpretat de Leisle ca rezultat al fuziunii frunzelor şi alipirii lor de 
tulpină, însă Fahn şi Arzee (1959) consideră asta pur şi simplu ca nişte stadii 
ale reducerii frunzelor. Asta poate fi întâlnit şi la plantele tinere de Acacia, 
unde frunzele compuse, filodiile şi structurile intermediare se găsesc pe 
aceeaşi plantă. Mai mult, dacă această alipire are loc, ar trebui să fie 
înregistrat un număr crescut de urme vasculare, ca rezultat al includerii 
urmelor foliare. 

Respingând aceste argumente, autorii conchid că, de fapt, ţesutul 
suculent situat la exteriorul cilindrului central al plantei trebuie privit ca pe o 
scoarţă veritabilă (a tulpinii). 

Părerea noastră este că asemenea controverse apar ca urmare a 
faptului că autorii au investigat specii diferite, urmărind criterii diferite şi au 
dat anumite interpretări în concordanţă cu rezultatele lor. 

O altă structură foarte interesantă am evidenţiat-o la nivelul ţesutului 
palisadic de la Salicornia: este vorba de traheoidioblaste, înalte cât toată 
grosimea ţesutului palisadic, saculiforme, cu îngroşări particular (Fig. 26) 
(Grigore şi Toma, 2008). Ele au fost evidenţiate şi de Anderson (1974) la S. 
virginica (Fig. 27), de Chermezon (1910) la S. fruticosa (Fig. 23), de 
Cooke (1911) la S. australis (Fig. 24) de Keshavarzi şi Zare (2006), la 
S.europaea, de Fahn şi Arzee (1959) la Arthrocnemum glaucum. Aceste 
structuri particulare sunt numite „Ies grandes cellules spiralees" de către 
Chermezon, care îl citează şi pe Duval-Jouve ca evidenţiindu-le, şi care la 
atribuie un rol aerifer. Mangin (1882), citat de Chermezon (1910), credea că 
au un rol de susţinere, afirmând că nu sunt în contact cu stomatele. Warming 

(1902), citat de acelaşi autor, le asimila cu traheidele acvifere. Cooke (1911) 
era de părere că acestea au rol aerifer, iar Keshavarzi şi Zare (2006) 
consideră că ele intervin în transportul apei către ţesuturile periferice. Un rol 
în bilanţul hidric le atribuie şi Anderson (1974). 




Fig. 26. Traheide din limbul foliar de Salicornia europaea (după Grigore şi Toma, 2008) 



Conform investigaţiilor lui Cooke (1911), alungirea acestor 
traheide este perpendiculară pe epidermă, dar nu sunt în contact direct cu 
aceasta, ci se termină la o distanţă mică de ea. Deşi sunt destul de 
numeroase, nu formează un strat distinct de celule. 

Capătul opus al traheidelor se termină în ţesutul acvifer, fără să 
existe o conexiune cu fasciculele conducătoare. Forma acestora este 
cilindrică, iar capetele sunt oblice uneori. Pereţii sunt de regulă mai groşi 
decât cei ai celulelor înconjurătoare; îngroşările iau forma unor spirale 
foarte fine. 

Fig. 27. Traheide în structura limbului de Salicornia virginica (ep. - epidermă; tr. 
traheide) (după Anderson, 1975) 



Keshavarzi şi Zare (2006) descriu aceste formaţiuni ca pe nişte 
celule spiralate mari, incolore, care sunt localizate printre celulele palisadice 
ale organelor foliare, lungimea lor fiind paralelă cu celulele palisadice. 
Grosimea acestora este foarte variabilă, însă lungimea lor cuprinsă între 
200-350 (j, la Salicornia europaea şi de circa 150-250 \i la Arthrocnemum 
macrostachyum. Epiderma este rareori în contact cu aceste traheide şi nu 

există o legătură între acestea şi sistemul conducător. Forma lor este 
cilindrică, iar capetele sunt uneori oblice. 

In anumite situaţii, aceste traheide au fost interpretate ca fiind glande 
secretoare de săruri, la specia Salicornia europaea (Bercu, Bavaru, 2005). 
Anderson (1975) era de părere că acestea nu ar trebui considerate glande, 
deoarece nu au demonstrat un conţinut ridicat de săruri prin teste 
histochimice. Aşa cum arătam în altă parte (Grigore şi Toma, 2008), în ceea 
ce ne priveşte, în acord cu ultimul autor citat, nu credem că aceste elemente 
structurale ar putea fi glande secretoare de săruri, deoarece S. europaea nu 
este o crinohalofită, ci dispune de alte mecanisme reglatoare ale sării. In 
plus, pe preparatele analizate de noi, acestea nu sunt în contact direct cu 
epiderma, eventual cu stomatele sau cu alte formaţiuni implicate în secreţie. 
Ele nu pot constitui glande în sensul strict al termenului, în conformitate cu 
definiţia lui Fahn (1988): „glandele salifere sunt celule epidermice 
specializate sau trichomi specializaţi, care joacă un rol activ în secreţia de 
soluţii de săruri minerale...". E drept că, în unele situaţii, aceste traheide 
conectează ţesutul acvifer cu epiderma, ca în cazul speciei Arthrocnemum 
fruticosum şi se presupune că ar avea rol în absorbţia picăturilor de rouă de 
către epidermă (Saadeddin şi Doddema, 1986), dar aceasta nu este valabil 
pentru materialul analizat de noi. In tot cazul, se pare că aceste „ sclereide", 
cum le numeşte Waisel (1972), ating dimensiuni mai mari la plantele expuse 
unor condiţii ridicate de salinitate, cu NaCl îndeosebi (Fig. 28), deci se pare 
că sunt halosensibile. 

Saadeddin şi Doddema (1986), evidenţiind aceste structuri 
anatomice, oferă o succintă, dar potrivită, caracterizare a părţii supraterane a 
unei plante suculente, articulată. Astfel, aceasta constă „dintr-o tulpină cu 
două frunze opuse, decusate, la fiecare nod, baza fiecărei perechi, suculentă, 
amplexicaulă, prelungită în partea din josul tulpinii şi fuzionată cu aceasta, 
formând un cilindru suculent discontinuu, în jurul internodurilor". Frunzele 
sunt formate dintr-un strat asimilator palisadic şi un ţesut acvifer conectat 
(subl. n.) cu epiderma printr-un număr mare de traheoidioblaste („vessel- 
like tracheoid idioblasts", în original). 

E tentant să se atribuie o semnificaţie ecologică acestui fenomen atât 
de complex, dar şi comun, al suculentei. Credem că semnificaţia suculentei 
poate fi corelată şi cu factorii de mediu locali. Astfel, Petrosimonia 
oppositifolia a fost recoltată de pe un ochi de sărătură uscat (am putea, deci, 
apriori, să punem „diagnosticul" de xero-halofită), putându-se explica astfel 
necesitatea prezenţei unor ţesuturi acvifere. 

Fig. 28. „Sclereide" la Salicornia europaea: plante cultivate fără adaus de săruri (a) 
şi plante cultivate cu 100 mM NaCl (după Waisel, 1972) 



Salicornia europaea este o higro-halofită, fiind recoltată, ca şi 
Suaeda maritima, de pe o sărătură umedă, nisipoasă, colmatabilă uneori, iar 
prezenţa suculentei, alături de efectul dilutiv pe care l-am discutat, intervine 
şi în menţinerea turgescenţei celulare, adică un alt mijloc responsabil de 
statura erectă a plantei, fiind cunoscut faptul că ţesuturile mecanice sunt 
rudimentare, slab dezvoltate la această specie. „îndată ce turgescenţa nu mai 
este asigurată, prin absenţa apei, planta piere în mod fatal", scrie Prodan 
(1922), referindu-se la Salicornia. Din acest motiv, specia este legată de 
medii puternic saline, clorurice, dar umede; este vorba, practic, de un lanţ 
microecologic închis, adică salinitatea clorurică a solului induce suculenta, 
care are şi rol atât de diluţie a ionilor toxici, dar şi de menţinere a presiunii 
osmotice, a turgescenţei, ceea ce permite plantei absorbţia sevei brute pe de 
o parte, dar şi poziţia erectă a plantei. In lipsa apei din sol, planta poate muri 
fie din cauza concentrării sărurilor în celule, cu efect letal, fie din cauza 
pierderii, reversibile sau nu, a portului erect. Iată, deci, că şi bilanţul hidric, 
alături de cel al sărurilor, nu trebuie nicidecum neglijat. Aşadar, Salicornia 
europaea este o specie higrofilă, de la potrivit la puternic halofilă, 
dezvoltându-se pe lăcovişti salinizate, umede, de luncă în profunzime şi mai 

puţine umede de la suprafaţă (Bucur, 1960), având aproximativ aceleaşi 
exigenţe ecologice ca şi Suaeda maritima. Ambele sunt specii care 
formează asociaţii clorurice (Şerbănescu, 1965). în plus, vorbind de 
importanţa apei pentru Salicornia, trebuie spus că germinarea seminţelor se 
face, în majoritatea cazurilor, sub apa de precipitaţie, când sărurile sunt 
foarte diluate, conform aceluiaşi autor. 

Fenomenul de policambie 

Punerea în discuţie a acestui fenomen într-o lucrare de halofitologie 
este cel puţin tangenţială cu problema abordată, halofitele. înainte de toate, 
noi o tratăm ca pe o realitate întâlnită la multe specii de plante de sărătură pe 
care le-am investigat, sau pe care le-au investigat alţi autori. Mai mult, 
încercăm acum, ca şi cu altă ocazie (Grigore şi Toma, 2007), să atribuim o 
semnificaţie ecologică, adaptativă acestui fenomen, care, trebuie menţionat, 
se întâlneşte larg şi la specii nehalofile. 

Este un fenomen cunoscut în primul rând datorită inelelor succesive, 
concentrice de la Beta vulgaris. Apare însă şi în rădăcinile şi tulpinile altor 
genuri, cum ar fi: Amaranthus, Atriplex, Bougainvillea, Chenopodium, 
Cycas, Mirabilis, Phytolacca, Welwitschia, Petrosimonia, Halimione, 
Camphorosma, Suaeda, Salicornia, toţi reprezentanţii din familia 
Chenopodiaceae cuprinzând specii de halofite dintre cele mai reprezentative 
pentru grupul ecologic pe care îl studiem. 

Fenomenul policambiei (cunoscut şi ca fenomenul cambiilor 
supranumerare, al cambiilor succesive sau adiţionale) este considerat de unii 
autori (Herail, 1885; Metcalfe şi Chalk, 1972; Şerbănescu-Jitariu şi Toma, 
1980; Fahn şi Zimmermann, 1982) o anomalie de structură. Acesta constă, 
pe scurt, în următoarea succesiune de evenimente histologice: structura 
generală tipică este generată de un cambiu „normal", care produce în 
general puţine vase de lemn şi de liber secundar. Ulterior, pe seama 
periciclului ia naştere un cambiu adiţional (supranumerar), care va da un 
inel de parenchim fundamental, în care sunt dispuse pe un cerc fasciculele 
libero-lemnoase, cu liberul spre exterior şi lemnul spre interior. Fiecare 
cambiu „anormal" (succesiv) ia naştere apoi din parenchimul liberian 
produs de cambiul anterior (Esau şi Cheadle, 1969; Kishore S. Rajput şi 
Karumachi S. Rao, 1999). 

Cu toate acestea, nu există un model uniform care să guverneze 
formarea cambiilor succesive. Primul cambiu supranumerar poate lua 
naştere în zona parenchimului liberian primar, între periciclu şi liberul 
secundar (Hayward, 1967). Formarea inelelor, activarea formării cambiilor 
secundare succesive reprezintă un proces progresiv, centrifug. în plus, 
autorul sus-menţionat sugerează faptul că modul în care sunt distribuite 
elementele vasculare trădează faptul că aceste cambii secundare nu apar ca 
inele complete, ci constau din sectoare discrete, derivate din periciclu. 

Este evident faptul că acest producţiile cambiilor supranumerare apar 
sub forma unor benzi sau fâşii de liber şi lemn secundar (creşteri, „sporiri 

„vasculare), care sunt împlântate într-un „fundal" (ţesut fundamental) de 
ţesut parenchimatic sau care conţine fibre. 

Trebuie spus că, din ceea ce cunoaştem, literatura anatomică 
românească s-a limitat la punerea în evidenţă a acestui fenomen şi la 
caracterizarea lui, de cele mai multe ori, mai degrabă într-o manieră 
didactică, schematică, generalizată. In realitate, problema este mult mai 
complicată şi complexă, de vreme ce şi literatura străină foloseşte de multe 
ori termeni diferiţi, noi, şi dificil de echivalat şi adoptat în anatomia 
vegetală, să-i spunem, de limba română. De exemplu, se foloseşte termenul 
de ţesut conjunctiv („conjunctive tissue") pentru a desemna acest ţesut 
fundamental, parenchimatic sau nu, în care sunt vizibile producţiile 
cambiilor succesive. Este un termen folosit la început de Schenck (1893) şi 
Pfeiffer (1926); acesta din urmă îl foloseşte exact pentru a-1 aplica genurilor 
la care apare acest fenomen, conform părerii generale despre acesta. Alţi 
autori, însă, se referă la acest fenomen, folosind termeni ca „structură 
secundară anormală", sau „floem inclus", deşi liberul secundar nu este 
inclus în totalitate în lemn, aşa cum arătau Stevenson şi Popham (1973). 

Carlquist (2007) face o bună trecere în revistă a fenomenului de 
policambie, punând în discuţie, printre altele, şi problemele ridicate de 
înţelegerea adecvată a acestui fenomen. 

O primă problemă este legată de folosirea unei anumite 
terminologii, determinată de menţinerea unor termeni vagi, ce au putut fi 
perpetuaţi de cei implicaţi în identificarea lemnului (xilotomişti), şi care ar fi 
căutat, aşadar, termeni mai simpli. N-ar fi exclus ca dorinţa de a folosi 
termeni precum „floem inclus" să reprezinte tocmai dorinţa de a considera 
acest ţesut de „fundal" (ţesutul conjunctiv) ca fiind „lemn"; deşi adesea 
lemnos ca structură, acesta nu trebuie considerat lemn, în sens restrâns. 
Majoritatea specialiştilor care au studiat genuri ce prezintă policambie, 
folosesc termenul de ţesut conjunctiv pentru a desemna ţesutul fundamental, 
fibros sau parenchimatic, în care sunt împlântate aceste producţii vasculare 
(„vascular increments"). 

în al doilea rând, deşi autorii au descris histologia speciilor cu 
destulă precizie, înţelegerea ontogeniei cambiilor supranumerare este încă 
departe de a fi înţeleasă. Asta şi dintr-un motiv, să-i spunem, mai degrabă 
tehnic: ţesuturile moi şi dure din rădăcinile şi tulpinile speciilor afectate de 
policambie sunt de fapt amestecate în topografia organelor, aşa că cele moi 
şi stadiile lor de dezvoltare sunt adesea distruse la secţionare şi devin, 
practic, neinterpretabile. 

O a treia cauză a interpretărilor greşite este legată de faptul că 
xilotomiştii care au evidenţiat acest fenomen au studiat de multe ori un 
singur gen, uneori chiar o singură specie. Deşi acceptăm, în general, un plan 
unic care să explice manifestarea acestui fenomen în diferite cazuri, 
exprimarea acestuia în cazul unor specii „extreme" {Stayneria, Gnetum 
africanum, Mendonica) poate genera probleme de interpretare. 

Acest fenomen este întâlnit la 34 familii de dicotiledonate (Carlquist, 
2001) (cf. Carlquist, 2007), în cadrul cărora speciile din ordinul 
Caryophyllales ocupă primul loc; însă apare şi la Welwitschia, specii de 
Gnetum (Carlquist, 1996), sau la genuri ca: Cycas (Terrazas, 1991), 
Encephalartos, Macrozamia (Greguss, 1968) (cf. Carlquist, 2007). Cu toate 
acestea, numărul speciilor care manifestă acest fenomen este doar o mică 
parte din numărul total de specii, dar ridică totuşi următoarea întrebare: de 
ce a fost nevoie ca acest „pattern" structural să evolueze repetat şi, mai ales, 
care este valoarea lui adaptativă? 

In fine, mai merită menţionat în această introducere că fenomenul 
cambiilor succesive trebuie separat de o altă „anomalie" structurală, şi 
anume de fenomenul „floemului interxilemic format dintr-un cambiu 
singular". Acesta apare la Combretaceae (van Vliet, 1979), Onagraceae 
(Carlquist, 1975), Strychnos şi alte genuri din familia Loganiaceae 
(Cockrell, 1941). In acest caz, insulele sau benzile de floem interxilemic 
format din cambiul unic nu formează perechi corespondente cu benzile 
(fâşiile) de vase sau grupe de vase xilemice; vasele sunt localizate în lemnul 
secundar. In cazul policambiei, insulele sau benzile de floem secundar apar 
la exteriorul celor de lemn secundar, fiind deci corespunzătoare. Aceste 
benzi (insule), considerate drept producţii (adăugiri) vasculare, sunt separate 
unele de altele de ţesut „conjunctiv". Atâta vreme cât acest ţesut 
„conjunctiv" nu este lemn secundar, termenul de „interxilemic" nu poate fi 
folosit cu referire la plantele afectate de policambie. 

Carlquist (2007), discutând despre ontogenia şi consecinţele 
activităţii cambiilor succesive, oferă un plan general ipotetic, schematic de 
funcţionare a cambiilor succesive. Aducem cu acest prilej în discuţie o 
realitate care credem că a fost omisă sau tratată superficial de ceea ce ştim 
că s-a publicat în literatura românească. Este vorba de iniţiatorul întregii 
succesiuni de evenimente histologice care duc în final la exprimarea 
policambiei. Autorul sus menţionat promovează ideea existenţei unui 
cambiu iniţiator (inductor) („maşter cambium", în original), care produce 
la exterior scoarţă secundară, raze, ţesut „conjunctiv", cambiu vascular 
(subl. n.), iar la interior liber şi lemn secundar. în fiecare nou produs 

vascular („vascular increments"), liberul şi lemnul secundar sunt formate de 
cambiul vascular. Cambiul vascular funcţionează nelimitat, aşa încât 
cambiul iniţiator şi un şir de cambii vasculare (fiecare din complexul 
vascular nou format) funcţionează nelimitat. Cambiul iniţiator, fie rămâne 
activ atâta timp cât organul axial are o creştere activă (deşi poate deveni 
inactiv după ce s-a iniţiat formarea fiecărui complex vascular cu ţesutul 
„conjunctiv" aferent, corespunzător), fie, caz mai puţin obişnuit, poate fi 
reînnoit din scoarţa secundară. La anumiţi taxoni, cum ar fi Gnetum 
africanum, sau la anumite liane tropicale (Bauhinia, din familia 
Menispermaceae), cambiul iniţiator este absent; cambiul vascular nou apare 
din una sau din două diviziuni în parenchimul cortical, urmat de o extindere 
tangenţială rapidă a cambiului vascular. De fapt, termenul de „maşter 
cambium" este preferat în locul celui de „lateral meristem". 

După cum se ştie, primul cambiu vascular la speciile cu policambie 
produce lemn şi liber secundar în acelaşi mod în care produce şi cambiul 
vascular la plantele care au un singur cambiu vascular, ce asigură structura 
secundară a rădăcinilor şi tulpinilor. Aşa cum putem observa din schema din 
figura 29a (A), cambiul iniţiator ia naştere, în urma unor diviziuni pericline, 
din celulele corticale în cazul tulpinii, sau din periciclu în cazul rădăcinii. 
Din aceste diviziuni rezultă o bandă ce are o circumferinţă nelimitată sau un 
cilindru în jurul axei organului. La tulpini, parenchimul dintre liberul 
secundar al primului cilindru de ţesuturi vasculare şi cambiul iniţiator este 
parenchimul din scoarţa primară. După cum afirmam deja, ţesutul 
„conjunctiv" (haşurat cu negru) se formează din cambiul iniţiator; acesta nu 
ia naştere din primul cilindru adiacent de ţesuturi vasculare, ci se formează 
la interiorul fiecărui complex (adăugiri) vascular corespunzător (înţelegem 
prin complex vascular, liberul şi lemnul secundar, rezultate din activitatea 
fiecărui cambiu supranumerar - „vascular increments"). Ţesutul 
„conjunctiv" se deosebeşte de parenchimul cortical prin faptul că celulele 
sale sunt dispuse în şiruri radiare, iar celulele corticale sunt mai mari în 
diametru. Trebuie reţinut faptul că, după naşterea cambiului iniţiator, fiecare 
cambiu vascular continuă să formeze liber şi lemn secundar, în cadrul 
complexului vascular pe care îl „guvernează". Deci, liberul şi lemnul 
secundar continuă să se adauge cilindrului vascular originar; coexistă, deci, 
un cambiu iniţiator şi un număr, practic nedefinit, de cambii vasculare. 

Im. prim 



diferenţierea completa a 
tes. vasculare primare 



lb. prim. 
dezorganizat 



lb. sec. si Im. 
sec. derivate din 
cjmhiuL 
vascular 



se formează mai mult lb. sec. si Im. 
sec; lb. prim. se dezorganizează 



Fig. 29a. Originea cambiului iniţiator şi stadiile ulterioare ale producerii celorlalte tipuri de 

celule, (ci. - cambiu iniţiator; c.int. - cambiu intrafascicular; c.v. - cambiu vascular; Im. 

prim. - lemn primar; Im. sec. - lemn secundar; lb. prim. - liber primar; lb. sec. - liber 

secundar; r. - rază; se. sec. - scoarţă secundară; cu negru haşurat am figurat ţesutul 

„conjunctiv"- ţes. cj.) (preluare şi adaptare după Carlquist, 2007) (schemă general-ipotetică) 

I se. seci 



I lb. sec, dezorganizat I 



-) |sc, secT| 

. i. reinnoit I 



lb. sec. recent format 




se adaugă noi raze, ceea ce 
măreşte circumferinţa c. i. 



si a se. sec. 



Fig. 29b. Originea cambiului iniţiator şi stadiile ulterioare ale producerii celorlalte tipuri de 

celule (continuare) 

Nu există însă un punct de vedere unanim exprimat asupra acestui 
concept, de cambiu iniţiator. Adesea, aşa cum arăta şi Carlquist (2007), 
există un limbaj heterogen, ce conţine termeni ce ar putea fi corelaţi cu cel 
de „maşter cambium". Astfel, „cambiu anormal", „mersitem lateral", 
„meristem al structurii primare", „al doilea cambiu", „cambiu 
supranumerar" sunt câteva din exemplele de termeni folosiţi pentru a 
caracteriza acest fenomen. Esau şi Cheadle (1969) folosesc termenii de „old 
cambium" şi „new cambium" la Bougainvillea; există încă în acest caz o 
oarecare inconsecvenţă, deoarece uneori se vorbeşte despre cambiul 
vascular, ce produce liber la exterior şi lemn la interior, iar într-un stadiu 
mai avansat se vorbeşte despre faptul că fiecare din cambii produce lemn şi 
„ţesut conjunctiv" la interior şi liber şi ţesut „conjunctiv", la exterior. 

Expresia „cambiu iniţiator", deşi folosită cu prudenţă de Carlquist 
(2007), este considerată de acelaşi autor ca fiind cea mai potrivită pentru a 
explica formarea ţesutului „conjunctiv" şi a cambiului vascular la interior, 
situaţie observată la mulţi taxoni din ordinul Caryophyllales, dar şi în multe 
alte situaţii. 

In ceea ce ne priveşte, considerăm deosebit de atrăgătoare şi 
interesantă introducerea acestui termen, de „cambiu iniţiator", ce 
corespunde unei realităţi histologice. Din literatura pe care am putut să o 
parcurgem până acum, putem afirma că autorul Carlquist (2007) este primul 
care deosebeşte două tipuri de cambii (cambiu iniţiator şi cambiu vascular) 
şi, în consecinţă, două tipuri de activităţi diferite, specifice, fiecare cu 
rezultate bine precizate. Majoritatea autorilor au creat cadrul problemei 
bazându-se pe un singur tip de cambiu, chiar dacă, aşa cum am explicat mai 
sus, de multe ori erau ei înşişi tributari unor inconsecvenţe terminologice 
sau exprimări imprecise, vagi. De altfel, am putut remarca faptul că, încă din 
2004, Carlquist schiţează această diferenţă, referindu-se atunci la „lateral 
meristem", ceea ce va deveni mai târziu „maşter cambium" (pe care noi 1- 
am tradus şi folosit pe parcursul acestui capitol drept cambiu iniţiator). 
Studiind din punct de vedere anatomic rădăcinile şi tulpinile unor specii de 
Nyctaginaceae, autorul aduce contribuţii inedite referitoare la creşterea în 
grosime a acestor reprezentanţi. El afirmă că un meristem lateral produce 
scoarţă secundară la exterior şi ţesut „conjunctiv" (atât parenchimatic, cât şi 
fibros), raze veritabile (cu excepţia genurilor Bougainvillea şi 
Heimerliodendron) şi o succesiune de cambii vasculare. Pe măsură ce 
fiecare cambiu vascular este format, meristemul lateral de la exteriorul 
cambiului vascular tinde să devină inactiv, revenind la activitate cambiul 

vascular de la faţa lui internă. Este vorba, aşadar, de cambiul care mai târziu 
va fi numit „maşter cambium". 

Discutăm mai în amănunt punctul de vedere al lui Carlquist, 
deoarece a oferit un plan general bine documentat şi expus destul de critic. 
Vom prezenta, însă, şi alte puncte de vedere, care nu aduc în prim plan două 
tipuri de cambii. 

Trebuie spus că acest cambiu iniţiator este mult mai uşor de 
deosebit atunci când se divide activ. Şirurile radiare de celule ale ţesutului 
„conjunctiv" dintre cambiul iniţiator şi complexul vascular precedent permit 
deosebirea clară a cambiului iniţiator; acesta este, practic, unistratificat. La 
anumite specii, cambiul iniţiator nu încetează niciodată să funcţioneze; la 
multe specii, cambiul iniţiator funcţionează, în aparenţă, o perioadă 
îndelungată de timp. Poate să devină inactiv, însă poate să-şi recapete 
activitatea; la multe specii, el nu-şi schimbă poziţia. 

Cât priveşte cambiul vascular, acesta ia naştere din cambiul iniţiator 
care, pe parcursul procesului, îşi poate menţine identitatea (Fig. 29a - D). în 
acest caz, modul de formare a cambiului vascular nu este diferit de cel 
caracteristic majorităţii plantelor vasculare: sunt produse celule atât la 
interior, cât şi la exterior, iar acestea se transformă în celule mature, 
identificabile. 

Cambiul iniţiator a produs celule iniţiale ale ţesutului „conjunctiv" 
înainte de formarea tuburilor ciuruite. In formarea cambiului vascular sunt 
implicate diviziuni anticline (Fig. 30). 

Celulele cambiului iniţiator, formate prin diviziuni pericline în 
celulele de parenchim cortical, tind să aibă pereţi tangenţiali groşi, la fel ca 
şi cei ai celulelor corticale din care s-au iniţiat. Celulele de liber şi de lemn 
tind să fie mai înguste decât celulele de parenchim. Este necesară intervenţia 
diviziunilor pericline ale cambiului vascular pentru a produce liber şi lemn. 
De fapt, numărul şirurilor de celule cambiale vasculare şi ale producţiilor 
derivate din acestea este mai mare decât numărul celulelor cambiale 
iniţiatoare şi a derivatelor acestora. 

De exemplu, la Stegnosperma (familia Stegnospermaceae) (Fig. 31), 
raportul dintre celulele cambiale vasculare şi cele cambiale iniţiatoare pe 
unitate de suprafaţă este de circa 18:11, iar la Heimerliodendron, de 
aproximativ 17:11. 

sc. sec. 



c. 1. 



originea lb. 
sec. din c. v. 



diviziuni anticline, 
indicând formarea 
c. v. 



tes. cj. 



Fig. 30. Secţiune transversală prin tulpina de Heimerliodendron brunoniaum: cambiul 

iniţiator (c.i) şi rezultatele activităţii sale; formarea unei benzi floemice şi diviziuni ce 

atestă formarea cambiului vascular (c.v) - celulele cu un punctuleţ negru în interior; (ţes. cj. 

- ţesut conjunctiv; sc. sec. - scoarţă secundară; lb. sec. - liber secundar) (după Carlquist, 

2007) 



Credem că acest aspect este important, deoarece reprezintă un 
element suplimentar pentru deosebirea celor două tipuri de cambiu, 
vascular şi iniţiator. Din cauza faptului că majoritatea autorilor au luat în 

considerare un singur tip de cambiu, în literatură nu s-a menţionat nimic 
despre procesul de transformare a derivatelor cambiului iniţiator în iniţialele 
cambiale (vasculare). 



se. sec. 




lb. sec. 



C. V. 



Im. sec. 



Fig. 3 1 . Secţiune transversală prin tulpina de Stegnosperma halimifolium (c.v. - cambiu 

vascular; ci. - cambiu iniţiator; Im. sec. - lemn secundar; lb. sec. - liber secundar; se. sec. 

- scoarţă secundară) (după Carlquist, 2007) 



De reţinut, în toată această succesiune complexă şi subtilă de 
evenimente cito-histologice, este şi faptul că atunci când se formează 
cambiul vascular, iniţialele cambiale fusiforme sunt mai lungi şi mai 
numeroase decât celulele cambiului iniţiator, celulele ţesutului „conjunctiv" 
sau celulele scoarţei secundare. Acestea sunt considerate de Carlquist (2007) 
drept o corelaţie evidentă cu faptul că ţesutul „conjunctiv" şi scoarţa 
secundară nu sunt produse de cambiul vascular. 

Scoarţa secundară, după cum am mai spus, ia naştere din cambiul 
iniţiator. De regulă, aceasta este uni- sau bistratificată. In anumite cazuri, 
unii autori au considerat această scoarţă drept ţesut „conjunctiv" (Esau şi 
Cheadle, 1969). Reamintim că, în accepţiunea cea mai largă, termenul de 
ţesut „conjunctiv" este rezervat ţesutului („de fundal") care leagă un 
complex vascular („vascular increment") de următorul. 

Cât priveşte modul de formare a cambiilor vasculare şi iniţiatoare, 
trebuie spus că la unele liane tropicale (Bauhinia), cambiile vasculare se 
formează frecvent, fapt sesizat prin apariţia benzilor vasculare, izolate în 
ţesutul „conjunctiv". Alte specii reînnoiesc neregulat cambiul iniţiator, 
adesea o singură dată în viaţa organului axial. In această direcţie se pot 
aduce anumite argumente: 

1. Beta produce numeroase complexe vasculare („inele") 
într-un singur sezon, fiecare complex având propriul său 
cambiu vascular. Asta pare să fie compatibil cu ideea că 
există un singur cambiu iniţiator, care produce o cantitate 
mică de scoarţă secundară. în caz contrar, ar trebui să 
considerăm că numeroasele complexe vasculare sunt 
produse de două sau mai multe cambii iniţiatoare 
formate; acest fapt ar trebui considerat însă o modalitate 
„costisitoare" de a dobândi structurile derivate; 

2. secţiunile transversale realizate la multe specii de 
Chenopodiaceae arată serii radiare intacte de segmente 
din cambii vasculare, raze etc; dacă acest cambiu iniţiator 
ar fi reînnoit continuu, ar trebui ca pe aceste secţiuni 
transversale să apară întreruperi, discontinuităţi, ruperi; 

3. multe specii din ordinul Caryophyllalles au un cilindru 
distinct de fibre corticale, ce delimitează scoarţa externă 
de cea internă. Dacă noul cambiu iniţiator ar fi produs în 
mod continuu la exterior, ar fi de aşteptat ca unele din 
aceste fibre să fie încorporate în ţesuturile secundare ale 
tulpinii sau rădăcinii, ceea ce nu a fost observat; cambiul 
iniţiator poate fi prezent în stratul de celule de la faţa 
internă a unor asemenea fibre (Fig. 32). 

fibre corticale 




lb. sec. 



Fig. 32. Secţiune transversală prin tulpina de Pisonia 
rotundata: poziţionarea c. i. la faţa internă a benzii 
de fibre corticale (c. i. - cambiu iniţiator;c.v. - cambiu 
vascular; lb. sec. - liber secundar; ţes. cj. - ţesut conjunctiv; 
vs. Im. - vas lemnos; r - rază) (după Carlquist, 2007) 



deşi există multe diferenţe în ceea ce priveşte schemele 
cambiilor supranumerare, atât la speciile din ordinul în 
rândul Caryophyllales, cât şi între acest ordin şi altele, nu 
există abateri semnificative de la planul de bază, cu toate 
că la unele specii (Gnetum africanum şi unele liane 
tropicale) cambiul iniţiator lipseşte; 
reînnoirile repetate ale cambiului iniţiator ar ridica 
probleme în formarea interconexiunilor dintre 

complexele vasculare; asemenea interconexiuni se 
întâlnesc însă (Kirchoff şi Fahn, 1984). 

Cum am mai menţionat, ţesutul „conjunctiv" de la Beta este 
parenchimatic. Faptul că acest exemplu este cel mai „popular", i-a 
determinat pe unii autori să considere acest ţesut ca fiind de natură 
parenchimatică. Realitatea ne arată însă că acestui parenchim i se pot adăuga 
fibre, sclereide, idioblaste. Fireşte că proporţia acestora este variabilă de la 
specie la specie. 

Mai amintim că din activitatea cambiului vascular rezultă liber 
secundar la exterior şi lemn secundar, la interior. La speciile afectate de 
policambie, liberul secundar se diferenţiază înaintea lemnului secundar, în 
oricare din complexele vasculare (Artschwager, 1926; Esau şi Cheadle, 
1969); liberul poate conţine fibre, sau poate fi format în principal din celule 
de parenchim, ca în rădăcinile speciilor de Beta (Artschwager, 1926) sau de 
Mirabilis (Mikesell şi Popham, 1976). 

Hayward (1967), tratând structura organelor la Beta vulgaris, se 
referă la o structură secundară legată de activitatea acestor cambii 
supranumerare. El era de părere că punctul de origine al acestor cambii 
variază cu nivelul axei considerate. Astfel, la nivelul rădăcinii şi în partea 
inferioară a hipocotilului, primul cambiu supranumerar ia naştere în zona 
parenchimului liberian primar, între periciclu şi liberul secundar (Fig. 33). 
In partea superioară a hipocotilului ce apare din periciclu; în regiunea 
intermediară, fie din periciclu, fie din parenchimul liberian. 

Iată cum explică Hayward formarea cambiilor adiţionale 
(supranumerare): când cambiul iniţial suferă prima diviziune, celula externă 
a celor două celule-fiice devine celula-iniţială a unui nou cambiu 
supranumerar, în vreme ce celula-fiică internă se divide mai departe şi 
produce xilem, floem şi raze medulare. Acest proces se repetă până ce se 
formează toate cambiile supranumerare. 

Este oferită şi o explicaţie alternativă a mecanismului ce produce 
aşa-numita structură secundară, explicaţie ce se referă la originea cambiilor 
secundare ca rezultat al activităţii continue a periciclului. Devreme în 
ontogeneză, acesta devine o zonă pluristratificată activă (în diviziune), care 
ţine pasul cu lărgirea axei. 

Fig. 33. Secţiune transversală prin cilindrul central al rădăcinii de B. vulgaris, 
evidenţiindu-se structurile primară şi secundară, precum şi iniţierea celei „terţiare"; c.l. 
primul cambiu; c. 2 - al doilea cambiu; end. - endodermă; pcl. - periciclu (după 

Hayward, 1967) 

Pare plauzibil ca aceste cambii secundare să apară într-o succesiune foarte 
rapidă în parenchimul periciclic. In acest interval, aceste cambii deja 
formate funcţionează activ, producând ţesuturi ale inelelor lor respective, 
până ce ţesutul periciclic nu mai prezintă diviziuni anticline şi pericline. In 
această situaţie, periciclul se perpetuează în zona externă a axei şi produce 
felogen, ce formează la rândul lui suber. Indiferent de ipoteza avansată în 
ceea ce priveşte originea acestor cambii succesive, există o concordanţă în 
ceea ce priveşte dezvoltarea corespondentă a ţesuturilor derivate din acestea. 
In situaţia analizată de Hayward (1967) există 5-6 inele concentrice relativ 
largi, în afara fiecăruia putând fi câteva înguste; inelele interne nu sunt egale 
în lărgime (grosime); asta ar putea sugera că, în formarea inelului, activarea 
formării cambiilor succesive este progresivă, centrifugă şi că unele din 
acestea funcţionează simultan. Datorită acestui mod de dezvoltare este 
posibil să se determine ontogenia fiecărui inel într-o direcţie centripetală: cel 
mai extern, aşezat imediat lângă peridermă, este în întregime meristematic, 
constând din celule cambiale (derivate din periciclu), parenchim şi elemente 
vasculare nediferenţiate. Primele care se diferenţiază sunt tuburile ciuruite şi 
celulele anexe. 

In cele mai multe cazuri, elementele lemnoase sunt aranjate în benzi 
radiare strâmte (înguste) şi sunt separate de raze parenchimatice. In general, 
formarea elementelor liberiene precede diferenţierea celulelor lemnoase. 
Modul în care elementele vasculare sunt distribuite indică faptul că aceste 
cambii supranumerare nu apar ca inele complete, ci ca sectoare discrete 
derivate din periciclu. Celulele parenchimatice dintre şirurile radiare de 
elemente vasculare sunt de origine periciclică şi ar trebui, conform acestui 
autor, să fie privite drept raze periciclice. 

Structurile secundară şi terţiară, în cazul tulpinii de Beta, au 
conformaţia figurată în figura 34. 

Cu această ocazie facem o scurtă paranteză. Deoarece s-a vorbit mult 
de intervenţia periciclului în şirul de evenimente ce caracterizează 
fenomenul cambiilor succesive, trebuie să menţionăm faptul că Herail 
(1885) discută acest aspect în cadrul anomaliilor periciclului. Deci, relaţia 
strânsă între fenomen şi periciclu era stabilită cu mult timp înainte. Din 
nefericire, însă, limbajul folosit de Herail, specific epocii, nu este foarte 
explicit, deoarece încă nu existau anumiţi termeni, aşa cum îi cunoaştem şi îi 
folosim astăzi. De exemplu, nu se folosea cuvântul cambiu, deşi uneori se 
poate intui, din context, când este vorba despre acesta. Se recunoaşte, însă, 
similaritatea fenomenului de la Chenopodiaceae cu ceea ce se petrece în 
cazul familiei Phytolaccaceae. Se vorbeşte despre o fragmentare (diferen- 

iere?) a periciclului, cu diferenţierea noului meristem (subl. n.), care 
formează fascicule libero-lemnoase. Intre acestea se află ţesut „conjunctiv". 
Alteori se vorbeşte despre zone generatoare, echivalate cu meristeme 
consecutive, alteori cu meristeme succesive; în fine, este amintit şi un 
meristem primitiv, „care trece în afara liberului fasciculelor, datorită 
îngroşării periciclului; îngroşare care începe totdeauna pe o singură parte şi 
care trece în mersitemul interfascicular." 

Fenomenul a fost observat la multe genuri aparţinând familiei 
Amaranthaceae: Achyranthes, Acnida, Aerva, Alternanthera, Amaranthus, 
Bosea, Celosia, Chamissoa, Deeringia, Froelichia, Gomphrena, 
Hermbstaedtia, Iresine, Pfaffia, Psilotrichum, Pupalia (Metcalfe şi Chalk, 
1972). Joshi (cf Metcalfe şi Chalk, 1972) era de părere că acest gen de 
anomalie structurală, la Amaranthaceae şi Chenopodiaceae, poate fi prezent 
în rădăcină sau la baza tulpinii, atunci când lipseşte din restul acesteia. 
Ţesutul „conjunctiv" este mai abundent în rădăcină decât în tulpină şi scade 
pe măsură ce ne îndepărtăm de rădăcină. De exemplu, la Achyranthes, în 
rădăcină, cambiile succesive formează arcuri largi sau inele complete, iar în 
tulpină activitatea lor se limitează la formarea unor arcuri mici. Joshi a tras 
concluzia că formarea succesiunii de cambii este un caracter ancestral la 
aceste familii, formele primitive având câteva zone de fascicule vasculare 
împlântate în ţesutul parenchimatic fundamental, formate ca urmare a 
activităţii unui număr corespunzător de inele cambiale secundare. Evoluţia 
ar fi condus fie la pierderea acestei anomalii din tulpină, fie şi din tulpină şi 
din rădăcină, sau la reducerea cambiilor succesive la segmente din ce în ce 
mai mici. 

Investigaţiile noastre proprii au evidenţiat fenomenul de policambie 
la multe specii de halofite din familia Chenopodiaceae: Atriplex pros trata, 
A. littoralis, A. tatarica, Halimione verrucifera, Petrosimonia triandra, P. 
oppositifolia, Suaeda maritima, Salicornia europaea, Camphorosma annua. 

Astfel, la Atriplex pros trata, investigată de noi (Grigore şi Toma, 
2005) fenomenul afectează rădăcina pe toată lungimea ei. In treimea 
inferioară (Fig. 35 A), structura primară este mai adesea de tip diarh, iar în 
primul inel, produs de cambiul supranumerar, vasele au o dispoziţie 
neregulată, sunt de diametru mare, iar pereţii sunt moderat îngroşaţi şi 
lignificaţi; între vase, celulele de parenchim lemnos au pereţii celulozici, iar 
libriformul este reprezentat prin fibre cu pereţii moderat îngroşaţi şi 
lignificaţi. 

Fig. 34. Secţiune transversală prin tulpina de la Beta vulgaris (col. - colenchim; ct. - 

cuticulă; ep. - epidermă; end. - endodermă; Im. sec- lemn secundar; lb. sec. - liber 

secundar) (după Hayward, 1967) 

Treptat, se formează un al doilea cambiu supranumerar, care produce un inel 
relativ compact de lemn spre interior şi altul de liber spre exterior. In inelul 
de lemn predomină libriformul, celulele de parenchim fiind foarte rare, ca şi 
vasele, acestea din urmă fiind de diametru diferit şi dispersate neregulat. 
Inelul de liber cuprinde tuburi ciuruite, celule anexe şi celule de parenchim 
liberian. 

In treimea mijlocie (Fig. 35, B) sunt vizibile patru inele de lemn şi tot 
atâtea inele de liber, structura generală prezentând o vizibilă asimetrie, pe 
una din feţele secţiunii fiind vizibile doar două inele de lemn şi tot atâtea de 
liber. Toate inelele de lemn sunt intens lignificate, în ele predominând 
libriformul, iar vasele sunt dispersate neregulat. Inelele de liber sunt în 
totalitate celulozice, cuprinzând zone de liber conducător (tuburi ciuruite şi 
celule anexe) separate de zone de parenchim liberian (Fig. 36). Pe alocuri, 
inelele de lemn sunt străpunse de raze parenchimatic- celulozice, iar în 
inelele de liber pătrund benzi subţiri de elemente cu pereţi lignificaţi. 

Spre baza rădăcinii (Fig 35, C) se observă 6-7 inele concentrice de 
lemn, în totalitate lignificat, separate de tot atâtea inele de liber, complet 
celulozice. Inelele de lemn şi cele de liber sunt mai sinuoase, de grosime 
diferită, pe alocuri fragmentate sau în contact unele cu altele. In porţiunea 
centrală predomină ţesutul lemnos (Fig. 37), liberul formând mici insule 
înconjurate complet de elemente cu pereţii îngroşaţi şi lignificaţi; o 
asemenea situaţie poate fi observată şi spre exteriorul rădăcinii, unde inelele 
de liber celulozic sunt fragmentate de benzi radiare de ţesut lignificat . 

Centrul organului este ocupat de un masiv lemnos compact, intens 
lignificat, având de o parte şi de alta, deci în dispoziţie opusă, 2 fascicule de 
liber vizibil colenchimatizat. 

Interesant este faptul că la tulpină, numai partea bazală este afectată 
de policambie (Fig. 38, 39), situaţie, după cum anticipasem deja, comună şi 
pentru alte specii care manifestă acest fenomen. 

La Atriplex littoralis (Grigore şiToma, 2007), în treimea inferioară a 
rădăcinii, cilindrul central prezintă un număr de 3-4 inele de ţesuturi 
conducătoare, rezultate din activitatea cambiilor supranumerare, fiecare din 
ele având la faţa internă lemn, mult mai gros şi la faţa externă liber, mult 
mai subţire. 

Fig. 35. Scheme ale secţiunilor transversale prin rădăcina de A. prostrata. A: treime 
inferioară; B: treime mijlocie; C. treime superioară (fg. - felogen; fd. - feloderm; Im. - 

lemn; lb. - liber; sb. - suber ) 

Fig. 36. Secţiune transversală prin rădăcină-treime mijlocie de 
Atriplex prostrata (original) 

Fig. 37. Secţiune transversală prin rădăcină-treime bazală de 
Atriplex prostrata (original) 

Fig. 39. 



Fig. 38-39. Secţiuni transversale prin tulpina de Atriplex prostrata; Fig. 38 - detaliu; Fig. 

39- schemă (ep. - epidermă; end. - endodermă; col. - colenchim; Ic. med. - lacună 

medulară; lb. - liber; Im. - lemn; par. asim. - parenchim asimilator; se. - scoarţă) (original) 

în fiecare inel, lemnul este în totalitate sclerificat şi lignificat, cu 
puţine vase dispersate neregulat; fibrele lemnoase, care predomină în 
structura lemnului, au peretele puternic îngroşat şi moderat lignificat. 

Liberul constă din tuburi ciuruite, celule anexe şi celule de parenchim 
liberian. Ultimul inel de ţesuturi conducătoare este în curs de formare încă, 
fiind inegal ca grosime pe circumferinţa rădăcinii 

In treimea mijlocie (Fig. 40), structura generală se menţine aceeaşi, cu 
acelaşi număr de inele conducătoare concentrice. Vasele de lemn din zona 
axială au diametrul mai mic, dar cu pereţii mai intens lignificaţi. Libriformul 
are fibre cu pereţi extrem de puternic îngroşaţi, dar numai parţial lignificaţi. 

Către treimea superioară (Fig. 41), rădăcina este mai groasă, în 
structura sa deosebind 5 (6) inele concentrice de ţesuturi conducătoare, dar 
liberul nu mai formează inele continue, ci discontinue, sub formă de insule 
înconjurate complet de lemn; acesta din urmă este puternic sclerificat şi 
lignificat, în el predominând libriformul. 

In treimea superioară a tulpinii, structura se menţine normală, fapt 
subliniat şi de Metcalfe şi Chalk (1972), care semnalează faptul că 
fenomenul afectează speciile cu tulpină relativ groasă, dar uneori nu a fost 
observat în părţile superioare ale tulpinii şi nu s-a observat deloc la speciile 
cu tulpină subţire. La acest nivel, cilindrul central cuprinde un număr mare 
(14 - 16) de fascicule conducătoare libero-lemnoase, de tip colateral deschis 
şi de mărime diferită; fasciculele cele mai mari proemină adânc în măduvă. 

In treimea mijlocie, în cilindrul central se observă, pe lângă fasciculele 
conducătoare de la nivelul precedent, un inel gros de libriform, în care sunt 
localizate numeroase fascicule (lame) de vase lemnoase şi insule de 
elemente liberiene la exterior. Insulele liberiene au elemente vizibil 
colenchimatizate, iar la exteriorul lor se observă cordoane (calote) de fibre 
sclerenchimatice cu pereţii îngroşaţi, dar celulozici. 

Cambiul supranumerar, care a dat naştere lemnului şi liberului 
menţionate este continuu şi pluristratificat. 

Spre baza organului (Fig. 42, 43), în cilindrul central, în urma 
activităţii cambiilor supranumerare au rezultat 3-4 inele concentrice de 
ţesuturi conducătoare, liberul fiind sub formă de insule înconjurate complet 
de ţesut lemnos. Structura de tip fascicular, observată la nivelurile 
anterioare, nu mai este atât de vizibilă. Libriformul este mai intens 
sclerificat şi lignificat, vasele de lemn sunt dispersate mai neregulat, iar 
fasciculele din structura primară iniţială sunt complet înfipte în măduva 
parenchimatic-celulozică. 

Fig.40. Secţiune transversală 

prin rădăcina de 

Atriplex littoralis, treime mijlocie 

(fg. - felogen; fd. - feloderm; lm.- 

lemn; lb. - liber; sb. - suber; 

ţes. cj. - ţesut "conjunctiv" ) (original) 




Fig. 41. Secţiune transversală 
prin rădăcina de Atriplex littoralis, 
treime superioară (fg. - felogen; fd. 
feloderm; Im. - lemn; lb. - liber; sb. - 
suber; ţes. cj. - ţesut "conjunctiv") 
(original) 

Fig. 42. Secţiune transversală prin tulpina de Atriplex littoralis, treime inferioară 
(fd. - feloderm; fg. - felogen; Im. - lemn; lb. - liber; mdv. - măduvă; par. Im. - parenchim 

lemnos; sb . - suber ) (original) 




Fig. 43. Secţiune transversală prin tulpina de Atriplex littoralis, treime inferioară. 

(original) 



116 



La Halimione verrucifera am observat, în ceea ce priveşte structura 
rădăcinii (Fig. 44), că cilindrul central are o structura caracteristică 
reprezentanţilor familiei Chenopodiaceae, structura rezultând în cea mai 
mare parte din activitatea cambiilor supranumerare. 

Axul rădăcinii este ocupat de un masiv lemnos complet sclerificat şi 
lignificat, în care se observă 3 lame radiare de vase de lemn primar, dispuse 
pe un singur şir; după aceste lame de lemn primar se poate considera că 
steiul din structura primară este de tip triarh . 

Acest masiv lemnos central compact este înconjurat de 3 fascicule de 
liber, care alternează cu cele 3 lame radiare de xilem primar şi sunt separate 
de elemente de parenchim celulozic. 

Urmează 2 inele sinuoase de lemn, rezultate în urma activităţii 
cambiilor supranumerare, separate de zone de liber, în totalitate celulozic, 
rezultate în urma activităţii aceloraşi meristeme. 

Inelele de lemn sunt puternic sclerificate şi lignificate, în ele 
predominând libriformul, iar vasele având diametru diferit; mai adesea, 
aceste vase sunt grupate câteva la un loc şi în dreptul lor, la periferie, se 
găsesc insule de liber; aceste insule sunt separate de lame radiare formate 
din elemente sclerificate şi lignificate. 

Cel de-al 2-lea inel (extern) de lemn este în curs de edificare încă, 
având puţine vase, iar la exteriorul său cambiul a produs puţine elemente 
liberiene. 

Către treimea mijlocie, structura generală se menţine aceeaşi, cu 
deosebirea că s-a format şi cel de-al 2-lea inel discontinuu (de tip insular) de 
liber, înconjurat la exterior de lemnul celui de-al 3-lea inel . 

Ca şi la nivelul precedent, partea din centru a steiului are un aspect 
uşor trilobat al lemnului suprapus celor 3 fascicule de liber. 

La baza organului menţionăm, în plus, faptul că că s-a format şi cel de- 
al 2-lea inel discontinuu (de tip insular) de liber, înconjurat la exterior de 
lemnul celui de-al 3-lea inel. Ca şi la nivelul precedent, partea din centru a 
steiului are un aspect uşor trilobat al lemnului suprapus celor 3 fascicule de 
liber. 

In tulpină (Fig. 45), cilindrul central din treimea superioară cuprinde 
mai multe (8) fascicule conducătoare libero-lemnoase, de mărime diferită, 
cu cea mai mare parte a lemnului şi liberului de origine primară; în 
vecinătatea liberului, vasele de lemn sunt separate de puţine elemente 
libriforme. 

La periferia fasciculelor şi între ele se află un ţesut sclerenchimatic ce 
formează un inel gros, cu celule având pereţii extrem de îngroşaţi şi intens 

lignificaţi; în felul acesta, liberul fasciculelor conducătoare ne apare sub 
formă de insule înconjurate complet de ţesut sclerificat şi lignificat. 

La periferia inelului de sclerenchim se observă primul cambiu 
supranumerar (de origine periciclică), care a format pe alocuri câteva vase 
de lemn spre interior şi mai multe elemente de liber spre exterior; acesta din 
urmă, împreună cu cambiul, realizează un inel aproape continuu. 

Faţă de nivelul anterior analizat, cilindrul central din regiunea mijlocie 
a tulpinii este mai gros, cuprinzând un inel gros, puternic sclerificat şi 
lignificat de parenchim fundamental şi o măduvă în care proemină puternic 
cele 8 fascicule conducătoare din structura primară, normală . 

In inelul sclerificat şi lignificat, din loc în loc se observă vase de lemn 
cu dispoziţie neregulată, dar adesea formând şiruri radiare discontinue; 
fiecare din aceste şiruri are la periferie câte o insulă de ţesut liberian. 

Primul şir de vase lemnoase, împreună cu insula (calota) liberiană 
corespunzătoare formează un inel gros de „fascicule" înfipte în masa 
fundamentală de libriform. 

Al doilea inel de fascicule este mult mai subţire, având şi el insulele 
(calotele) liberiene înconjurate de ţesut sclerenchimatic intens lignificat. 

Pe alocuri, la faţa internă a scoarţei primare se observă câteva 
elemente de sclerenchim, adesea solitare, localizate la periferia ultimului 
inel (în formare) de cambiu supranumerar şi elemente liberiene formate 
târziu. 

In fine, cilindrul central este mult mai gros în treimea inferioară decât 
la celelalte niveluri analizate, cuprinzând un număr de 4 - 5 inele de insule 
liberiene, celulozice, care corespund, de fapt, împreună cu lemnul de la faţa 
internă, tot atâtor inele de fascicule conducătoare de tip colateral, înfipte în 
masa fundamentală de libriform, extrem de puternic sclerificat şi lignificat. 

La alt taxon halofil din familia Chenopodiaceae pe care l-am 
investigat, Petrosimonia triandra (Grigore şi Toma, 2007), în structura 
generală a rădăcinii (Fig. 46 A, B), în treimea inferioară se disting 6-7 
inele concentrice de ţesuturi conducătoare, rezultate din activitatea tot atâtor 
zone cambiale supranumerare. Se observă o mare cantitate de libriform, un 
număr mai mic de vase lemnoase dispersate neregulat şi numeroase benzi 
tangenţiale subţiri de ţesut liberian, care marchează locul şi numărul 
fasciculelor conducătoare, ce au luat naştere din activitatea cambiilor 
supranumerare. 

Fig. 44. Halimione verrucifera - Secţiune transversală prin rădăcină (A. treime 

inferioară; B. treime mijlocie; C. treime superioară) şi tulpină (D. treime superioară; E. 

treime mijlocie) (col. - colenchim; ep. - epidermă; fg. - felogen; fd. - feloderm; Im. - lemn; 

mdv. - măduvă; lb. - liber; sb. - suber; se. -scoarţă; scl.- sclerenchim; ţes. cj. - ţesut 

"conjunctiv" ) (scheme, original) 

Fig. 45. Halimione verrucifera: A-C: secţiuni transversale prin tulpină, în treimea inferioară 

(fg. - felogen; fd. - feloderm; Im. - lemn; mdv. - măduvă; lb. - liber; sb. - suber; prd. - 

peridermă; rtd. - ritidomă; ţes. cj. - ţesut "conjunctiv" ) (scheme, original) 

Toate elementele mecanice de sclerenchim (libriform) au peretele 
extrem de gros şi în cea mai mare parte intens lignificat. 

In partea centrală a rădăcinii, la nivelul mijlociu, se distinge încă 
structura primară de tip diarh, după care urmează o structură relativ 
omogenă, reprezentată prin mai multe zone concentrice de fascicule libero- 
lemnoase, între care se află raze sclerificate şi lignificate. 

Vasele lemnoase din structura primară au diametrul mic, iar pereţii 
sunt intens lignificaţi; vasele de lemn din fasciculele rezultate în urma 
activităţii cambiilor supranumerare succesive au diametrul mult mai mare şi 
peretele foarte gros, dar foarte slab lignificat, fiind dispersate neregulat şi cu 
mult libriform între ele. 

Liberul fasciculelor conducătoare formează benzi tangenţiale subţiri, 
întrerupte din loc în loc de şiruri înguste de celule mecanice cu pereţii 
puternic îngroşaţi şi moderat lignificaţi, ca şi cei ai fibrelor libriforme din 
structura lemnului. 

La nivelul secţionat se observă aproximativ 4 inele (cercuri) 
concentrice de ţesuturi conducătoare, rezultate din activitatea unui număr de 
4 cambii supranumerare. 

în ceea ce priveşte tulpina (Fig. 46, C, D, E), la nivelul treimii 
superioare, cilindrul central cuprinde câteva (5 - 7) fascicule conducătoare 
libero-lemnoase, de mărime diferită, separate de raze medulare 
parenchimatic-celulozice. 

Toate fasciculele conducătoare prezintă liber format din tuburi ciuruite 
şi celule anexe şi lemn format din şiruri radiare de vase, separate de celule 
de parenchim celulozic; aşadar, structura este tipic primară. 

La periferia acestor fascicule conducătoare şi-a făcut apariţia deja 
primul cambiu supranumerar, de origine periciclică, care începe să 
funcţioneze bifacial, dând pe alocuri lemn spre interior şi liber spre exterior; 
procesul de traheogeneză este în derulare, unele vase de lemn având pereţii 
foarte subţiri, celulozici. 

De subliniat este faptul că acest prim cambiu supranumerar formează 
un inel continuu, pluristratificat, care va produce fascicule libero-lemnoase, 
iar pe alocuri, raze medulare. 

La nivelul treimii mijlocii, pe lângă structura primara si cea secundară, 
am putut evidenţia şi o structură rezultată în urma activităţii cambiilor 
succesive, caracterizată printr-o cantitate foarte mare de libriform, puternic 
sclerifîcat, dar puţin lignificat, în care sunt dispersate neregulat vase 
lemnoase; la periferia acestui inel gros de xilem se observă un inel subţire 
de elemente liberiene. Menţionăm aici faptul că unii autori mai folosesc 

denumirea de structură terţiară pentru a desemna totalitatea producţiilor 
cambiilor supranumerare (Hayward, 1967; Şerbănescu-Jitariu şi Toma, 
1980). 

Către treimea inferioară a organului, structura se menţine aceeaşi, cu 
deosebirea că cilindrul central este mult mai gros, cuprinzând o cantitate 
mare de libriform, relativ puţine vase de lemn, dispersate neregulat sau 
formând şiruri radiare discontinue şi puţine insule foarte mici de ţesut 
liberian. 

Alte specii de halofite din familia Chenopodiaceae pe care le-am 
analizat (Grigore şi Toma, 2008) au prezentat de asemeni această structură 
interesantă. Astfel, la Petrosimonia oppositifolia, fenomenul este exprimat 
în rădăcină (Fig. 47A), la toate cele trei niveluri analizate, precum şi în 
tulpină (Fig. 47B), mai ales în treimile inferioară şi mijlocie ale organului. 
In rădăcină, ţesuturile conducătoare formează inele incomplete sau arcuri de 
floem şi de xilem în treimea inferioară a organului, iar în poziţie centrală se 
observă lemn secundar compact, având de o parte şi de alta două insule de 
floem secundar; în jurul acestei structuri secundare se află zone de xilem cu 
vase dispuse neregulat, separate de mult libriform puternic sclerificat şi 
intens lignificat. înspre treimea sa mijlocie, rădăcina este mai groasă, 
structura păstrându-se aceeaşi, dar există mai multe (3-4) zone concentrice 
de xilem şi de floem; acesta din urmă este mai subţire şi adesea discontinuu, 
formând arcuri larg deschise sau insule. Semnalăm şi la această specie 
prezenţa unei cantităţi însemnate de libriform, pe care l-am evidenţiat în 
cilindrul central al organelor axiale. 

Policambia este prezentă şi în rădăcina de Atriplex tatarica (Fig. 
47C), acolo unde în treimea inferioară se formează şi funcţionează 2 astfel 
de cambii supranumerare; în treimea mijlocie, de observă 4 astfel de cambii; 
în toate cazurile, din activitatea lor rezultă mai mult lemn la interior şi mai 
puţin liber la exterior. După acelaşi model, cambiul formează un masiv 
lemnos central, compact, în întregime sclerificat şi lignificat. La Salicornia 
europaea, policambia afectează atât rădăcina (Fig. 47D) cât şi porţiunea 
nearticulată a tulpinii. In rădăcină, cambiile supranumerare dau naştere 
multor vase de lemn, dispersate neregulat, şi unor mici insule de liber. 

Fig. 46. Petrosimonia triandra: Secţiuni transversale prin rădăcină- treime inferioară (A), 
treime mijlocie (B) şi prin tulpină- treime superioară (C), mijlocie (D), inferioară (E) (col. 
colenchim; ep. - epidermă; end. - endodermă; lb. - liber; Im. - lemn; Ic. med. - lacună 
medulară; lb. - liber; se. - scoarţă; prd. - peridermă; rtd. - ritidomă) (scheme, original) 

în tulpina nearticulată, structura rezultată în urma activităţii 
cambiilor supranumerare este reprezentată de un inel foarte gros de 
libriform, în care sunt încorporate mai multe insule liberiene mici; la faţa lor 
internă se găsesc puţine vase de lemn, al căror diametru nu diferă prea mult 
de cel al fibrelor lemnoase; ele se deosebesc însă prin peretele ceva mai 
subţire şi mai puţin lignificat. La Suaeda maritima, în rădăcină (Fig. 47 E), 
în urma activităţii cambiilor supranumerare rezultă un număr de 5 inele de 
ţesuturi conducătoare, fiecare din ele având cea mai mare parte ocupată de 
libriform, cu puţine vase dispersate neregulat în el, şi numeroase insule de 
liber, separate de parenchim celulozic sau slab lignificat; aceste insule nu 
sunt echidistante şi nici de aceeaşi mărime. 

La o analiză mai atentă putem distinge mai multe şiruri radiare de 
vase lemnoase în dreptul insulelor liberiene, separate de o cantitate foarte 
mare de libriform; fibrele acestuia din urmă au pereţii extrem de îngroşaţi şi 
moderat lignificaţi. In treimea superioară a tulpinii, toate fasciculele 
conducătoare au un început de structură secundară, vizibilă cel puţin la 
nivelul lemnului unde, printre vasele cu pereţii extrem de groşi, se află şi 
câteva fibre libriforme. Deosebit de interesant este faptul ca la nici una din 
speciile de Chenopodiaceae investigate de noi, ca şi de alţi autori, nu s-au 
întâlnit vase de lemn ce au pereţii îngroşaţi, dar slab lignificaţi, ca şi cei ai 
fibrelor libriforme. 

La o altă specie de halofite din aceeaşi familie, Camphorosma annua 
(date nepublicate), în structura rădăcinii funcţionează un număr de 2-3 
cambii supranumerare, rezultând un număr corespunzător de inele lemnoase 
si liberiene, cele de lemn fiind mult mai groase si puternic lignificate (Fig. 
48 A). Liberul formează arcuri discontinue in zona centrala a organului (Fig. 
48 B). 

In toată grosimea rădăcinii, dar mai ales în inelele externe de lemn, 
fibrele libriforme au pereţii extrem de groşi şi intens lignificaţi. Structura 
secundară se recunoaşte după numărul mare de vase pe unitatea de suprafaţă 
şi elementele libriforme dintre ele, cu pereţi moderat îngroşaţi şi slab 
lignificaţi. 

In ceea ce priveşte structura tulpinii, am evidenţiat un cambiu 
supranumerar numai la nivelul bazai al acesteia. Din activitatea lui a rezultat 
un inel relativ gros de lemn şi un altul, mai subţire, de liber. In inelul de 
lemn, vasele sunt rare, iar la periferia inelului de liber se observă mai multe 
cordoane foarte subţiri de fibre sclerenchimatice, cu pereţii moderat 
ingroşaţi şi slab lignificaţi (Fig. 48 C). 

Fig. 47. Secţiuni transversale prin rădăcina (A) şi tulpina (B) de Petrosimonia 
oppositifolia; rădăcina de Atriplex tatarica (C), rădăcina de la S. europaea (D) şi rădăcina de 
Suaeda maritima (E) (după Grigore şi Toma, 2008) 

c. 

Fig. 48. Secţiuni transversale prin rădăcina (A, B) şi tulpina (C) de Camphorosma annua 

(original) 

Interesant este faptul că la o altă specie pe care am analizat-o, 
Bassia hirsuta, taxon halofil, structura organelor vegetative este normală, 
neprezentând această particularitate de structură, fenomenul cambiilor 
succesive. Aceeaşi situaţie, ca o excepţie de la regulă, să-i spunem, a mai 
fost menţionată şi de Herail (1885) pentru Camphorosma monspeliaca. Tot 
ca o „abatere" de la regulă menţionăm şi exemplul oferit de Bonnier şi Du 
Şablon (1905), care se referă la Camphorosma (din nefericire, autorii nu 
precizează exact ce specie), „mic arbust din regiunea mediteraneeană", la 
care în primii doi ani cambiul (intuim că este vorba despre acesta, de vreme 
ce autorii folosesc expresia strat generator libero-lemnos) funcţionează 
normal, apoi îşi încetează activitatea; în al treilea an, din periciclu se 
formează un alt strat (cambiu) care diferenţiază un nou cerc de fascicule 
secundare libero-lemnoase. Câţiva ani mai târziu, se formează un al treilea 

cerc de fascicule secundare, la exteriorul celui de-al doilea, şi procesul 
continuă. 

O altă situaţie interesantă este cea întâlnită la Salicornia 
macrostachya (Bonnier şi Leclerc Du Şablon, 1905), la care cambiul normal 
nu funcţionează niciodată; la rădăcina încă tânără, din periciclu se 
diferenţiază un cambiu care va da un ţesut secundar în care sunt înglobate 
fasciculele libero-lemnoase (Fig. 49) 



Im. 
prim. 



ilb. prim 




Fig. 49. Secţiune prin rădăcina de la Salicornia macrostachya: c - cambiu; fd. - felodermă; 

fasc. - fascicul; tes. cj. - ţesut conjunctiv; s - suber; Im. prim., lb. prim., lemn/liber primar; s. 

- suber (modificat după Bonnier şi Leclerc du Şablon, 1905) 



Facem o paranteză. Autorii sus citaţi nu folosesc termenul de ţesut 
„conjunctiv", ci, explicând schema pe care o preluăm şi noi, se referă la un 
parenchim secundar, în care sunt împlântate fasciculele libero-lemnoase. 
Noi am echivalat cu ţesutul conjunctiv, în spiritul definiţiei şi a discuţiilor 
pe care le-am purtat pe marginea acestui concept, ceea ce corespunde şi cu 
ţesutul figurat de autori, dar numit altfel. 

La Chenopodium murale, conform aceloraşi autori, cambiile 
succesive formează cercuri concentrice de fascicule libero-lemnoase (Fig. 
50). 

Fig. 50. Secţiune transversală prin rădăcina de la Chenopodium murale (Im. prim. - lemn 

primar; Im. sec. - lemn secundar; lb. prim. - liber primar; lb. sec. - liber secundar; s. - 

suber; fasc. sec. - fascicule secundare ) (după Bonnier şi Leclerc du Şablon, 1905) 



La Salsola kali (Fig. 51), cambiile supranumerare nu mai au o 
dispoziţie concentrică, ci se dispun într-o spirală, având ca punct de plecare 
înspre partea centrală a rădăcinii un cambiu normal, care s-a format la faţa 
internă a fiecărui dintre cele două fascicule libero-lemnoase primare; acest 
cambiu este spiralat şi se prelungeşte prin extremitatea lui exterioară, 
mărind astfel numărul fasciculelor secundare şi contribuind, implicit, la 
îngroşarea rădăcinii. Autorii explică această dispoziţie spiralată a cambiului 
anormal prin faptul că vârful radiculei este comprimat în sămânţă între 
cotiledoane; chenopodiaceele a căror radiculă nu este comprimată între 
cotiledoane prezintă această succesiune de formaţiuni secundare în sens 
simetric. 

Salsola kali este o specie care vegetează şi în România; ea a fost 
investigată la noi de Toma, Niţă şi Zavaleche (1991), care au pus în evidenţă 
fenomenul de policambie, în special la nivelul bazai al tulpinii, realitate 
histologică obişnuită şi pentru alte specii de Chenopodiaceae, aşa cum am 
arătat mai sus. 

Fig. 51. Secţiune transversală prin rădăcina de la Salsola kali (Im. prim. - lemn primar; Im. 
sec. - lemn secundar; lb. prim. - liber primar; lb. sec. - liber secundar; s. - suber; 1,2,3,4 - 
formaţiuni secundare normale, care se adaugă, ca urmare a unei dezvoltări anormale, celor 
periciclice, anormale - 5,6,7,8; cb. - cambiu anormal) (după Bonnier şi Leclerc du Şablon, 

1905) 

La Chenopodium album, structura anormală este produsă de un 
cambiu care este activ periodic, formând lemn în direcţie centripetă şi liber 
în sens centrifug, în regiuni mai limitate (Artschwager, 1920). Pe măsură ce 
se formează liberul, cambiul se epuizează treptat. Continuitatea inelului 
cambial este asigurată de formarea unor porţiuni noi de cambiu la exteriorul 
liberului. Liberul zonelor secundare de creştere apare după ce lemnul s-a 
format aproape în întregime. Conform autorului, ţesutul conjunctiv nu 
trebuie considerat drept raze medulare în sens morfologic. De altfel, 
problema razelor la Chenopodiaceae (afectate de policambie) este un 
subiect controversat; important, însă, deoarece printre altele intervine în 
posibila lămurirea unor probleme de taxonomie (Carlquist, 2003). 

La două specii din familia Molluginaceae, Glinus lotoides şi G. 
oppositifolius, primul inel de cambiu funcţionează pentru o scurtă perioadă 
de timp, fiind urmată de dezvoltarea unui al doilea inel de cambiu, format 
din parenchimul cortical (Rao şi Rajput, 2003). 

Poate este momentul să subliniem cu acest prilej implicaţiile pe care 
acest fenomen, al cambiilor succesive, le poate avea în sistematică. Pe baza 
acestuia (şi nu numai) s-a încercat trecerea speciei Simmondsia chinensis 
(familia Simmondsiaceae) în ordinul Caryophyllales . Această specie 
endemică din zonele aride ale Californiei este singura specie a acestei 
familii. Analiza anatomică a speciei a relevat faptul că aceasta prezintă 
trăsături considerate primitive la dicotiledonate: traheide, parenchim difuz, 
raze uniseriate şi pluriseriate, dar şi cambii succesive, care sunt o apariţie 
răspândită la specii din ordinul Caryophyllales. Toate acestea sunt 
considerate argumente pentru includerea speciei în acest ordin. 

Sintetizând şi încercând să ne apropiem de posibilele implicaţii şi 
semnificaţii ale acestui fenomen, putem afirma că am evidenţiat în cilindrul 
central al organelor vegetative axiale ale speciilor de halofite investigate de 
noi o mare cantitate de libriform, cu pereţi groşi, lignificaţi. 

Lignificarea masivă prezentă în cilindrul central al rădăcinilor 
speciilor afectate de policambie ar putea fi induse de salinitatea excesivă a 
solului (Bickenbach, 1932). Kozlowski (1997) era de părere că salinitatea 
măreşte conţinutul de fibre. Trebuie să ne gândim că în contextul unor 
adaptări multiple a plantelor la salinitate, fiecare specie răspunde prin 
anumite modificări metabolice. N-ar fi exclus ca lignina să fie un astfel de 
răspuns, în sensul măririi rezistenţei pereţilor celulari la presiunile osmotice 
ridicate din soluţia solului. Chiar şi aşa, însă, contribuţia jucată de lignină în 
asigurarea rezistenţei la săruri la halofite trebuie privită cu prudenţă, 
deoarece legătura dintre aceasta şi salinitate nu este întotdeauna relevantă. 

Pe de o parte, la unele soiuri de orez (rezistente, respectiv sensibile 
la salinitate), o valoare ridicată a salinităţii (40 mM NaCl) măreşte 
conţinutul de lignină (Seung et al, 2004). în aceeaşi idee, observaţii 
histochimice la soiuri de grâu tolerante la săruri, şi la soiuri sensibile la 
săruri, au confirmat o lignificare mai intensă în celulele radiculare ale 
soiurilor tolerante, comparativ cu cele sensibile (Jbir et. al, 2001). 

Pe de altă parte, salinitatea ridicată poate reduce conţinutul de 
lignină în internodurile de la Suaeda maritima (Hagege et al, 1988). La 
Atriplex prostrata, cultivată în soluţii cu 0,5 şi 1,0 % NaCl, suprafaţa 
lignificată în al treilea şi al patrulea internod descreşte în comparaţie cu 
plantele cultivate în soluţie 0,0 % NaCl (Wang et al, 1997). 

In plus, corelaţii foarte interesante se pot face intre lignină, extensină 
si condiţii de salinitate crescută. S-a observat, în general, că la Atriplex 
prostrata (Wang et. al, 1997) conţinutul de extensină (o glicoproteină ce 
intră în compoziţia peretelui celular) se măreşte la plantele cultivate în 

condiţii de salinitate. Astfel, în primul şi în al doilea internod, plantele 
cultivate în soluţii de 2,0 % NaC au înregistrat cel mai ridicat nivel de 
extensină în ţesutul vascular, scoarţă, epidermă şi măduvă. Nivelul de 
extensină a crescut în ţesutul vascular pe măsură ce salinitatea a crescut în al 
treilea internod; acesta a mai crescut în ţesutul vascular şi măduva din al 
patrulea internod. Rezultatele studiului au arătat că a existat o cantitate mai 
mare de extensină solubilă în internodurile tinere (primul şi al doilea) decât 
în cele în vârstă (al treilea şi al patrulea). Acest lucru este explicat prin 
faptul că moleculele de extensină tind să se lege una de alta sau de alţi 
componenţi ai peretelui celular; în plus, extensină este strâns corelată cu 
depunerea ligninei şi poate asigura suportul mecanic în celulele supuse unui 
stress de compresiune sau de torsiune, determinat de creşterea vasculară sau 
de transportul fluidelor vasculare (Tire et al, 1994; Li şi Showalter, 1996). 
Deci, atât lignina, cât şi extensină servesc la sporirea rezistenţei peretelui 
celular. Lignina este, în general, localizată în xilem, iar extensină mai mult 
în floem (Ye şi Varner, 1991; Showalter, 1993). In internodurile tinere, unde 
ţesutul vascular nu este intens dezvoltat, conţinutul de extensină solubilă 
este mărit de stresul salin, în special în parenchimul medular, care are o 
cantitate mică de extensină în condiţii normale. In internodurile în vârstă, 
unde xilemul şi floemul sunt bine dezvoltate, nu se observă o creştere în 
măduvă, ci în ţesutul vascular. Astfel, suprafaţa lignificată (xilemul) este 
redusă, în schimb suprafaţa liberului s-a mărit în condiţii saline. Asta poate 
fi corelat cu faptul că anumite substanţe organice sunt sintetizate pentru a 
menţine potenţialul osmotic în condiţii saline, aşa încât floemul este mai 
mult dezvoltat pentru a transloca aceste substanţe organice. In consecinţă, 
extensină devine abundentă în tulpină, dar conţinutul de lignina scade. 
Aceste rezultate ar putea sugera că extensină poate înlocui lignina pentru a 
spori rezistenţa pereţilor celulari în condiţii de stres salin. Mai mult, se ştie 
că lignina este o componentă importantă în peretele celular secundar, iar 
extensină este o componentă obişnuită în peretele celular primar. Aceste 
observaţii ar putea fi corelate cu faptul că plantele supuse stresului salin pot 
rămâne la stadii juvenile de dezvoltare, din cauza întârzierii în creştere, şi 
astfel „proporţia" peretelui celular primar este mărită. 

Ca o observaţie generală, putem afirma, cel puţin ca urmare a 
analizei speciilor de halofite luate de de noi în studiu, că lignificarea are o 
proporţie mai ridicată la nivelul rădăcinii faţă de cel al tulpinii, aspect pe 
care l-am menţionat în rândurile de mai sus. In opinia noastră, aceasta nu 
este un fapt întâmplător, ci poate fi plasat în contextul poziţiei şi rolului 
jucat de rădăcină în viaţa plantei. Excluzând poate speciile de halofite de 

131 



coaste maritime, supuse impulverizaţiilor saline maritime, putem spune că 
rădăcina este organul cel mai expus la salinitate. în acest sens, este logic să 
susţinem prezenţa la nivelul rădăcinii a unor mecanisme (structuri) generale 
capabile să controleze şi să gestioneze pătrunderea apei sărate în corpul 
plantei şi, eventual, reţinerea ei la acest nivel. De fapt, existenţa unor astfel 
de structuri, cum ar fi endoderma bine dezvoltată, capabilă să limiteze 
pătrunderea sărurilor în restul ţesuturilor plantelor, a fost precizată deja 
(Fahn, 1963; Ginzburg, 1964; Poljakokk-Mayber, 1975; Schreiber et al, 
1999). De pildă, unii autori (van Andel, 1953; Steward şi Sutcliffe, 1959; 
Weigl şi Liittge, 1962) au afirmat că anumite mecanisme de transport activ 
sunt localizate fie la nivelul endodermei, fie al parenchimului lemnos. 

Toate aceste detalii sunt în sprijinul importanţei rădăcinii, a rolului 
jucat de aceasta la plantele expuse unor condiţii de salinitate ridicată. 
Părerea noastră este că lignina joacă un rol major în asigurarea rezistenţei 
pereţilor celulari, în celule care trebuie să suporte presiuni osmotice destul 
de ridicate. Aceste realităţi fac, deci, din rădăcină o interfaţă cheie între 
salinitatea de la nivelul rizosferei şi planta ca întreg. După cum spuneam, nu 
întâmplător tulpina multor specii de halofite nu este afectată de policambie, 
cel puţin nu în totalitate, deci proporţia ligninei este mult mai scăzută 
(Grigore şi Toma, 2006; Grigore şi Toma, 2007 ). 

Nu este simplu, însă, de găsit o explicaţie convenabilă în ceea ce 
priveşte semnificaţia ecologică sau ecofiziologică a acestui fenomen. 
Halofitele sunt un grup ecologic heterogen, habitatele variază foarte mult şi 
este greu de stabilit corelaţii. Mai degrabă speciile luate fiecare în parte pot 
oferi surse de interpretări. 

Carlquist (2007) pune în discuţie implicaţiile fenomenului în 
depozitarea şi recuperarea produşilor fotosintezei şi a apei. El este de părere 
că alternanţa între complexele vasculare (vascular increments) şi parenchim, 
determinată de cambiile succesive, ar oferi un plan histologic „ideal" pentru 
stocarea apei şi recuperarea produşilor fotosintezei şi a apei. 

Rădăcinile de la Beta (Artschwager, 1926) şi Mirabilis (Mikesell şi 
Popham, 1976) au complexe vasculare subţiri, separate unul de celălalt prin 
regiuni relativ largi de parenchim. Zahărul este stocat abundent în rădăcinile 
de la Beta, amidonul în cele de la Mirabilis. La ambele genuri, multe din 
aceste complexe vasculare recente sunt lipsite de vase; aceste aspecte ar 
putea fi corelate cu adaptarea în sensul recuperării produşilor fotosintezei, şi 
mai puţin cu stocarea apei. 

Unele genuri din familia Aiozaceae, cum ar fi Mestoklema şi 
Trichodiadema, au rădăcini tuberizate groase, dar tulpini relativ subţiri. 

Complexele („sporirile") vasculare sunt separate în tulpini de suprafeţe mai 
largi decât în rădăcini. Spre deosebire de Beta şi Mirabilis, aceste două 
genuri au lemn şi liber în toate aceste complexe. Asta pare în primul rând să 
se coreleze mai degrabă cu stocarea apei în structurile de bază, deşi şi în 
acest caz pot să apară în rădăcini mici cantităţi de amidon. 

Oarecum în acelaşi sens, noi am emis încă din 2006 o ipoteză 
privind semnificaţia ecologică a policambiei la halofite, date care au fost 
publicate anul următor (Grigore şi Toma, 2007). Acum, ca şi atunci, am 
afirmat că prezenţa fenomenului de policambie la halofite ar putea avea 
legătură cu factorii de mediu modelatori. Astfel, sunt cunoscute anumite 
mecanisme reglatoare ale conţinutului de săruri. Unul dintre acestea este 
diluţia sării prin creştere (Greenway şi Thomas, 1965), altul este cel referitor 
la reţinerea sărurilor în rădăcini şi tulpini (Black, 1956; Eshel şi Waisel, 
1965; Jacoby, 1964, 1965), precum şi retransportarea sărurilor în interiorul 
rădăcinilor şi eliminarea lor în mediu (Willert, 1968, Cooil et al., 1965). 
Toate acestea ar putea fi corelate cu o suprafaţă internă sporită, dacă ne 
gândim doar la capacitatea ridicată de reţinere, de stocare a apei cu sărurile 
din ea, în rădăcină şi tulpină. Pe de altă parte, stratul suberos de la exteriorul 
rădăcinii ar putea întârzia absorbţia apei. Deci, sărurile pătrund mai greu în 
corpul rădăcinii, dar o dată ajunse aici ele ar fi împrăştiate în această 
suprafaţă sporită. S-ar putea ca, literalmente, distribuţia apei în restul 
organelor plantei să fie „întârziată". Mărirea suprafeţei ar însemna inevitabil 
un spaţiu de dispersie a sărurilor, care sunt diluate totodată, fiind astfel, în 
cele din urmă, mai puţin nocive pentru plantă. Fără îndoială că şi numărul şi 
diametrul vaselor de lemn pot juca un rol în acest mecanism. De aceea, 
putem privi policambia, prin efectele sale (multe vase, suprafaţă „internă" 
ridicată), ca un „compromis" benefic pentru plantă între necesitatea limitării 
creşterii (controlată de ABA) şi necesitatea impunerii unei strategii de 
diluţie a sărurilor în corpul plantei, mai puţin în regiunile superioare ale 
tulpinii. Vârful tulpinii, ca regiune de creştere, ar fi astfel protejată de 
efectele nocive ale sărurilor, căci se cunoaşte că ţesuturile tinere sunt mai 
sensibile la săruri, inclusiv înflorirea, ca etapă deosebit de importantă în 
viaţa plantei (Waisel, 1972). 

Marlothistella este un alt exemplu de adaptare prin planul cambiilor 
succesive la funcţia de depozitarea a apei. Tulpinile sunt scurte şi groase, cu 
numeroase ramuri foarte scurte. Tulpina principală este suculentă. 
Complexele vasculare sunt subţiri şi împrăştiate în ţesutul conjunctiv, care 
este format aproape în întregime din parenchim având celule cu pereţi 
subţiri. Tulpina plantelor din acest gen reprezintă o altă versiune a planului 

de cambii succesive, la care funcţia de depozitare a apei este amplificată şi 
cea mecanică este micşorată. 

O altă implicaţie a policambiei este cea care se referă la asigurarea 
rezistenţei mecanice şi a extinderii capacităţilor conductive. Guapira, Neea, 
Pisonia şi Torrubia, arbori tropicali şi subtropicali, au complexe vasculare 
subţiri, împlântate într-un ţesut fibros. Această configuraţie arhitecturală 
sugerează un suport mecanic optim. Şi razele, la aceste genuri, contribuie la 
asigurarea rezistenţei mecanice, deoarece au pereţi celulari secundari şi sunt 
scurte în plan vertical şi înguste în plan lateral, aşa încât ocupă o proporţie 
mică în ţesuturile tulpinale. In plus, există arcuri de parenchim în jurul 
benzilor floemice la aceste patru genuri, ceea ce ar sugera o uşoară abatere 
de la planul de rezistenţă mecanică optimă. Dar aceste arcuri ar furniza zone 
ce ar permite mărirea volumului liberului secundar, produs în exteriorul 
cambiului vascular. Liberul speciilor de dicotiledonate cu un singur cambiu 
funcţionează, în principal, un singur sezon; la fel şi lemnul secundar este 
funcţional numai în anul în care se formează. La Guapira, fiecare din 
numeroasele benzi de liber secundar împrăştiate în tulpină (sau în rădăcină) 
este funcţională, fapt dovedit de producerea continuă a liberului secundar în 
fiecare din aceste complexe vasculare; în mod logic şi corespondent, şi 
lemnul secundar din acelaşi complex este funcţional. In consecinţă, o 
proporţie mai ridicată din suprafaţa tulpinii devine disponibilă pentru a 
conduce, „via" lemn şi liber secundar, în comparaţie cu speciile ce au un 
singur cambiu. 

Cambiul vascular de la Charpentiera (familia Amaranthaceae) 
produce nu numai şiruri radiare de vase pentru o perioadă prelungită, ci 
produce şi fibre asociate, rezultând formarea unui brâu de vase înconjurate 
de fibre. Apariţia unor benzi concentrice largi de parenchim „conjunctiv" 
permite adăugări de lemn secundar care pătrunde în exterior în ţesutul 
„conjunctiv". Aceeaşi situaţie se poate observa şi în părţile mai în vârstă din 
tulpina de Heimerliodendron. La ambele genuri, adăugarea de fibre de-a 
lungul vaselor de lemn, de către cambiul vascular, asigură mărirea 
rezistenţei mecanice, ca şi prelungirea activităţii cambiale. 

La Aptenia, fiecare cambiu vascular produce mult lemn secundar, 
însă se produc puţine fibre în ultimul lemn secundar format. Astfel, nu se 
măreşte rezistenţa mecanică, dar suprafaţa conductibilă xilemică este 
menţinută sau chiar mărită. 

In orice caz, acest fenomen al cambiilor succesive rămâne unul greu 
de explicat după o singură schemă; mai sunt încă destule controverse în ceea 
ce priveşte modul de formare a acestor cambii adiţionale; noi am preluat şi 

dezvoltat conceptul de cambiu iniţiator. Reamintim însă că majoritatea 
autorilor au abordat această problemă din perspectiva unui singur tip de 
cambiu, nu a două tipuri (cambiu iniţiator şi cambiu vascular). 

Mult mai problematică şi tentantă este, însă, semnificaţia ecologic- 
funcţională a acestui fenomen. Mai precizăm în finalul acestui capitol că 
perceperea acestui fenomen ca o anomalie de structură este exagerată şi 
oarecum nejustificată. Prezenţa unui caracter (ancestral!?) la un grup 
heterogen de plante trebuie privită ca un răspuns evolutiv şi adaptativ 
particular, în vreme ce comparaţiile cu „normalul" trebuie să aibă cel mult o 
valoare didactică. 

Formaţiuni secretoare de săruri 

Se cunoaşte faptul că sărurile sunt transportate în mod continuu în 
părţile aeriene ale plantei datorită fluxului neîntrerupt al apei, pe calea 
ţesutului conducător lemnos. La plantele care cresc în habitate saline, 
acumularea sărurilor poate atinge în anumite momente niveluri ridicate 
(toxice), ceea ce impune, pentru supravieţuirea speciei, reducerea 
conţinutului de săruri în părţile supraterane ale plantei. 

In aceste circumstanţe se impune secreţia ionilor din corpul plantei. 
Cel mai cunoscut mecanism în acest sens este secreţia sărurilor prin 
intermediul glandelor salifere, care reprezintă deci un mijloc eficient de 
reglare a conţinutului mineral la nivelul tulpinilor şi frunzelor. Acesta este, 
însă, doar unul din mecanismele prin care sărurile sunt îndepărtate din 
corpul plantei. Sărurile pot fi eliminate şi prin cuticulă, sau prin procesul de 
gutaţie. Ele mai pot fi re transportate via floem înapoi la nivelul rădăcinilor 
şi a solului, sau pot fi concentrate în peri localizaţi la nivelul frunzei. 

Secreţia sărurilor se conturează, aşadar, ca o strategie adaptativ- 
ecologică deosebit de importantă, de a cărei eficienţă, cum vom vedea, 
poate depinde capacitatea plantei de se impune într-un anumit habitat, în 
detrimentul altor specii. După cum anticipasem deja într-un alt capitol, 
formaţiuni secretoare de săruri se întâlnesc mai ales la halofite 
nonsuculente; am arătat cu acel prilej că suculenta este o strategie majoră a 
halofitelor în lupta lor continuă cu salinitatea ridicată a mediului. Nu se 
întâmplă ca una şi aceeaşi specie de halofită să exprime concomitent ambele 
mecanisme de reglare-control al conţinutului de săruri. S-ar părea, deci, că 
sunt mecanisme bine amprentate în evoluţia adaptativ-ecologică a 
halofitelor, şi că treptele de evoluţie ar fi diferite. 

Glandele salifere au fost identificate şi descrise încă de la mijlocul 
secolului XIX. Considerate la început hidatode sau chiar glande ce secretă 
calcar (cretă), acestea erau considerate ca fiind o raritate în lumea plantelor. 
Se pare că primul care a evidenţiat şi a caracterizat aceste glande a fost 
Licopoli (1865) (cf Vuillemin, 1887). Ulterior, autori ca Marloth (1887), 
Volkens (1884) sau Vuillemin (1887) se ocupă de glande, primul la 
Tamaricaceae, al doilea la Plumbaginaceae, iar cel de-al treilea la 
Plumbaginaceae, Frankeniaceae şi Tamaricaceae. Asta numai dacă ne 
referim la „pionierii" din secolul XIX ai acestui subiect. Ulterior, cercetări 
din secolul al XX-lea, precum cele ale lui Schtscherback (1910) sau ale lui 
Ruhland (1915) aprofundează acest domeniu, accentul începând să fie 

treptat deplasat spre structura mai detaliată, spre funcţia şi semnificaţia 
ecologică a acestora. 

Frey-Wyssling (1935) (cf. Waisel, 1972) a împărţit transportul 
substanţelor la exteriorul plantelor în trei categorii: 

a. exkrete, adică îndepărtarea la exterior a produşilor 

metabolici finali; 

b. sekrete, adică transportul la exterior a produşilor 

metabolici care funcţionează în afara organelor 
plantelor; 

c. rekrete, adică transportul la exterior al substanţelor 

absorbite de plantă, dar neasimilate. 
Dintre aceşti trei termeni, doar cel de „rekrete" poate fi folosit pentru 
secreţia sărurilor. Cu toate acestea, prin secreţia sărurilor se înţelege, în 
sensul cel mai larg, transportul ionilor din interiorul la exteriorul corpului 
plantelor. 

Secreţia sărurilor este un fenomen comun la câteva genuri de 
halofite, cum ar fi: Cressa (Convolvulaceae), Frankenia (Frankeniaceae) , 
Spartina, Chloris, Aeluropus (Poaceae), Limonium, Plumbago, Armeria 
(Plumbaginaceae) , Glaux (Primulaceae), Tamarix, Reaumuria 
(Tamaricaceae), precum şi la multe specii de mangrove: Acanthus 
(Acanthaceae), Avicennia (Avicenniaceae), Laguncularia (Combretaceae), 
Aegiceras (Myrsinaceae) , Ceriops, Bruguiera (Rhizophoraceae), Sonneratia 
(Sonneratiaceae) . Formaţiunile secretoare de săruri la aceste genuri sunt 
considerate ca fiind un mecanism eficient pentru secreţia excesului de săruri 
care se acumulează în ţesuturile plantelor (Haberlandt, 1914; Helder, 1956; 
Scholander, 1968; Scholander et al, 1962; 1965; 1966). 

Oricum, există multe alte plante care au trichomi, glande, structuri 
glandulare, însă numai cercetări amănunţite care să stabilească exact natura 
produşilor secretaţi vor putea să precizeze dacă aceste structuri pot sau nu să 
fie catalogate drept formaţiuni secretoare de săruri. In plus, a existat în 
literatura vremii o oarecare inconsecvenţă şi lipsă a unui punct de vedere 
comun, în ceea ce priveşte definiţia glandelor salifere. Am văzut la capitolul 
în care am vorbit despre suculentă că lipsa uni reper clar în definirea unor 
structuri poate conduce la interpretări hazardante şi eronate atunci când 
structuri ca traheidele de la Salicornia au fost considerate ca fiind glande, 
secretoare de săruri. Fahn (1988) definea astfel glandele salifere: "celule 
epidermice specializate sau trichomi care joacă un rol activ în secreţia 
soluţiilor de săruri minerale şi care conţin adesea şi substanţe organice." Pe 
de altă parte, a persistat o oarecare confuzie între hidatode şi glande salifere. 

în general, hidatodele sunt recunoscute ca fiind structuri diferite ca grad de 
specializare, care elimină apa cu soluţii la suprafaţa plantei. Haberlandt 
(1914) a împărţit hidatodele în două tipuri funcţionale: 

a. hidatode pasive - cele care au legătură directă cu sistemul 
conducător, la care secreţia este un proces de filtrare în condiţii de 
presiune; 

b. hidatode active - cele care nu sunt conectate direct la sistemul 
conducător, şi care sunt active în procesul secretor; 

Stocking (1956) sugera ca hidatodele active să fie asimilate cu glandele 
salifere; uneori însă nu se face o distincţie, în mod deosebit, între glandele 
salifere şi cele care secretă calcar (cretă) (Metcalfe şi Chalk, 1972). 

Atunci când se referă la glandele secretoare ale Plumbaginaceelor, 
Metcalfe şi Chalk (1972) le împart pe acestea în două categorii: 

1. Glande de cretă (secretoare de cretă), cunoscute şi ca glande 
Mettenius sau glandele Licopoli, în general prezente pe sau în 
depresiunile de pe faţa inferioară a frunzei şi tulpinii; uneori, 
acestea sunt înconjurate de grupe de celule epidermice alungite 
sau de către peri simpli. Glandele individulale de acest fel sunt 
alcătuite din 4 sau 8 celule epidermice, dispuse în palisadă, 
înconjurate de 1 sau 2 straturi, fiecare compus din 4 celule 
„anexe". Pereţii dintre celulele secretoare ale glandei şi celulele 
înconjurătoare („anexe") sunt cutinizaţi. Organele secretoare de 
acest tip au fost descrise în general ca glande de cretă, pentru că 
ele exudează depozite de săruri de calciu şi apă, sărurile de calciu 
fiind uneori răspândite pe suprafaţa frunzei sau a tulpinii prin 
picăturile de ploaie. Cantitatea de săruri de calciu secretată 
depinde de natura solului, deşi, de exemplu, speciile britanice de 
Limonium investigate de către de Fraine (1916) nu secretă 
substanţe calcaroase. 

2. Glande mucilaginoase, bombate, sunt prezente la diferiţi 
reprezentanţi ai familiei Plumbaginaceae; cele din axila frunzei şi 
de la faţa superioară a frunzei bazale de Limonium bellidifolium şi 
L. binervosum, descrise de către de Fraine (1916), sunt formate 
dintr-un cap ce stă pe o bază compusă din câteva celule cu pereţii 
duri şi acoperiţi de cuticulă. 

Referindu-ne la familia Plumbaginaceae, trebuie subliniat că una dintre 
trăsăturile cele mai caracteristice a reprezentanţilor ei este tocmai prezenţa 
acestor glande epidermice, localizate pe frunze şi tulpini, glande care, cum 
am anunţat deja, secretă mucilagii şi/sau săruri de calciu. De multe ori, 

structura acestor glande este interpretată diferit de unii autori, deşi mai 
degrabă aceste controverse ţin de detaliu şi nu neapărat de structura lor 
fundamentală. Aceste formaţiuni au atras atenţia botaniştilor încă din a doua 
jumătate a secolului al XlX-lea, aşa cum vom vedea în cele ce urmează. 

Putem spune, de fapt, că secreţia şi depozitul de cretă de pe suprafaţa 
organelor au fost observate chiar cu mult timp mai înainte de evidenţierea şi 
descrierea acestor glande. Astfel, Bracannot (1830) (cf. Maury, 1886) a fost 
primul care a încercat să analizeze această substanţă minerală secretată de 
glande, semnalând totodată existenţa acestor „formaţiuni" speciale de 
secreţie. Tratând frunzele mai multor specii de Statice cu acid clorhidric, el 
a obţinut o disoluţie a substanţei secretate, pe care a identificat-o ca fiind 
carbonat de calciu, în care se aflau în suspensie formaţiuni transparente, 
despre care credea că sunt tocmai „organele" care ar fi produs această 
substanţă carbonată. A fost însă o observaţie care a rămas mult timp 
necunoscută botaniştilor de mai târziu. 

Primul care a făcut o descriere histologică a acestor „organe" secretoare 
de carbonat de calciu a fost Licopoli (1867) (cf. Maury, 1886). El a descris 
într-o manieră completă modul de formare a acestor „organe" la 
Limoniastrum monopetalum, numind producţiile calcaroase ale acestor 
organe macchie bianche. Către extremitatea frunzelor foarte tinere a 
observat mici mameloane formate din 4 celule, deasupra nivelului 
epidermei, care circumscriau un spaţiu pătrat. într-un stadiu mai avansat de 
dezvoltare a putut constata un număr mai mare de celule. Ca urmare a 
creşterii în grosime a frunzei, aceste celule par să se afunde în epidermă şi 
spaţiul circumscris de acestea devine, de fapt, o cavitate. în centrul şi în 
partea bazală a acestei cavităţi, care constituie astfel partea externă a 
„organului", se găsesc 4 celule provenind din două diviziuni succesive ale 
unei celule-mamă primitivă, care vor forma „organul" propriu-zis. Aceste 4 
celule se alungesc perpendicular pe epidermă; definitivându-şi întreaga 
dezvoltare, acestea se separă unele de altele, în aşa fel încât lasă între ele un 
meat deschis spre exterior, închis spre interior de pereţii celulelor care 
rămân alipite la partea inferioară. Rezultă astfel un „buzunar" (borsetta) cu 
pereţii dubli; aceştia sunt mai mult sau mai puţin apropiaţi unii de alţii. 

De Bary (1877) a descris acest „organ" secretor într-o manieră 
diferită. El era de părere că acesta este format din 8 celule, provenite din 
diviziunile unei singure celule-mamă primitivă. Prin două diviziuni, această 
celulă este împărţită în patru. Fiecare din acestea se divide la rândul ei din 
nou, în aşa fel încât una din noile celule are formă triunghiulară şi este 
internă, iar cealaltă este dreptunghiulară şi periferică. 

Volkens (1884) şi Woronin (1885) au preluat descrierile făcute de 
De Bary (1877), precum şi interpretările acestuia. Se pare că nu cunoşteau 
rezultatele lui Licopoli, de vreme ce nu se pomeneşte nimic despre 
interpretările acestuia. Volkens (1885) a păstrat structura de bază, cu 8 
celule a acestor glande, arătând că sunt dispuse neregulat şi că au rol de 
eliminare a apei, fiind „ventile de siguranţă", care intră în acţiune atunci 
când raportul absorbţie/transpiraţie se modifică. După părerea acestuia, 
eliminarea surplusului de săruri de calciu are loc sub formă de carbonat 
acid. La Statice limonium, celulele adiacente glandei devin proeminente, 
formând nişte denivelări conice. Putem urmări reprezentările grafice ale 
acestor glande, la diferite specii de Plumbaginaceae, în figurile 52-58. 




Fig. 52. Structura glandei la Statice limonium; văzută de faţă (după Volkens, 1884) 

Fig. 53. Structura glandelor la Limoniastrum monopetalum: a - văzute de faţă; b - văzute în 
secţiune transversală (după Volkens, 1884) 

Fig. 54. Structura glandei la Statice latifolia (vedere de faţă) (după Volkens, 1884) 




Fig.55. Structura glandei la Statice occidentalis (văzută în secţiune transversală) (după 

Volkens, 1884) 

Fig. 56. Structura glandei la Statice pruinosa (vedere de faţă) 
(după Volkens, 1884) 




Fig. 57. Structura glandei la Statice rhodia (văzută în secţiune transversală) 
(după Volkens, 1884) 

Fig. 58. Structura glandei la Plumbago larpentae: a - vedere de faţă; b 

transversală (după Volkens, 1884) 



văzută în secţiune 



Maury (1886) încearcă să explice structura glandelor de la 
Plumbaginaceae, arătând posibilele motive pentru care alţi autori au fost de 
părere că la baza acestor structuri stau 8 şi nu 4 celule. „Organul", văzut prin 
faţa sa superioară, pe o mică porţiune a epidermei, se prezintă sub forma 
unui cerc divizat în patru sectoare de două diametre perpendiculare unul pe 
altul. Fiecare din aceste sectoare pare (subl. lui Maury, în text) divizat el 
însuşi în două de o linie tangenţială, mai puţin netă decât a celorlalte 
sectoare. De fapt, este vorba chiar de peretele intern al fiecărei celule 
secretoare, care mărgineşte spaţiul intercelular central; acest perete 
corespunde, deci, acestei linii; ceea ce se observă cel mai bine pe o secţiune 
longitudinală a „organului". Celulele secretoare sunt curbate, unite între ele 
prin părţile lor inferioare, dar libere, în rest, pe toată lungimea lor. Deşi 
substanţa produsă se amestecă în acest spaţiu intercelular, acesta se dilată pe 
la mijlocul înălţimii celulelor, ale căror capete superioare rămân apropiate, 
astfel încât cantitatea de substanţă secretată nu este foarte mare. Tensiunea 
internă a acestor 4 celule provoacă ieşirea produsului prin presiunea 
exercitată de pereţii spaţiului intern asupra lichidului. Acest mecanism al 
eliminării lichidului este corelat de Maury numai cu o structură construită pe 
4 celule. Părerea acestui autor este că, dacă ar fi 8 celule, substanţa ar fi pur 
şi simplu exudată de faţa externă a „organului". In altă ordine de idei, de 
Bary (1877), Volkens (1884) şi Woronin (1855) erau de părere că lichidul 
calcifer este eliminat la exterior, printr-un simplu fenomen osmotic. 

Maury a condus şi o serie de experimente pe unele specii de 
Plumbaginaceae, în special cu privire la formarea şi natura eflorescentelor 
albe, formate din filamente foarte fine de săruri, de pe suprafaţa organelor 
de la Plumbago capensis şi P. zeylandica. în urma acestor experimente au 
fost formulate şi câteva concluzii: 

1 . substanţa minerală secretată de organele Licopoli ia forma unor 
filamente ca urmare a presiunii exercitate asupra cavităţii 
centrale a organului de către cele 4 celule secretoare; 

2. în condiţiile unei atmosfere umede sau în prezenţa apei (de 
ploaie, stropiri), substanţa minerală se hidratează, 
nemaipăstrându-şi forma de filamente, ci luând forma unui mic 
disc la suprafaţa epidermei; 

3. rolul acestei substanţe minerale nu poate fi asimilat decât cu cel 
al perilor de la alte plante; autorul opinează că este vorba de un 
rol de reglare a transpiraţiei. 

Acest din urmă aspect este argumentat astfel de Maury: plumbaginaceele 
care trăiesc în medii deşertice sau maritime sunt obligate să suplinească 
absenţa perilor prin acumularea la suprafaţa lor a unei substanţe minerale. 
Speciile deşertice, cele de Limoniastrum, un anumit număr de Statice sunt 
acoperite de un înveliş calcaros, care le protejează de o transpiraţie prea 
ridicată. Dovadă că ar putea fi aşa, speciile de Armeria, Acantholimon, care 
trăiesc în zona de munte, sunt afectate într-o măsură mai mică de aceste 
influenţe. Speciile de Plumbago vegetează în cea mai mare parte în locuri 
umbrite şi astfel „organele" lor Licopoli sunt mai puţin abundente. 

Dacă Maury (1886) era foarte convins că poate demonstra structura 
bazată pe 4 celule a acestor „organe" Licopoli, Vuillemin (1887) afirma că 
structura cu 8 celule secretoare este foarte uşor de argumentat. Pereţii 
acestor celule, deşi subţiri, se dizolvă uşor în reactivi; celulele anexe sunt 
persistente şi limitele lor sunt marcate de margini rezistente şi cutinizate, 
care se reunesc la baza glandei. Aceste margini sunt carenate şi urmate de 
două expansiuni laterale, aplicate exact pe linia de legătură care separă 
celulele anexe. Acestea din urmă formează astfel o barieră neîntreruptă între 
celulele glandulare, pe de o parte, şi parenchim şi epidermă, pe de altă parte; 
nici o substanţă nu trece de la unele la altele fără a trece de celulele anexe. 
Crestele cutinizate au o dispoziţie destul de constantă la diversele genuri ale 
familiei Plumbaginaceae; fiecare dintre acestea este formată dintr-o parte 
laterală şi una profundă. Partea laterală formează un triunghi cu vârful 
îndreptat spre interiorul glandei; cele 4 segmente profunde, dispuse în cruce, 
se află aproape într-un plan paralel cu suprafaţa epidermei. 

Spre deosebire de Maury (1886), care afirma că „organele" de la 
Limoniastrum monopetalum sunt pline cu substanţe calcaroase, Vuillemin 
(1887), investigând aceeaşi specie, nu a pus în evidenţă acest fapt. El a 
folosit altă metodă de investigaţii: a ars un fragment de frunză în potasiu; 
această acţiune, chiar şi un timp îndelungat, nu modifică produsul calcaros. 
Epiderma se disociază cu uşurinţă şi fiecare glandă izolată rămâne aderentă 
la masa excretată. Procesul de dizolvare a făcut să dispară pereţii subţiri care 
separă celulele glandulare; celulele anexe persistă adesea împreună cu 
crestele cutinizate care le susţin şi le separă. Examinând acest tip de 
„schelet" (la Limoniastrum monopetalum - Fig. 59 şi Statice latifolia - Fig. 
60), se poate observa glanda complet liberă, goală, deşi calcarul acoperă faţa 
externă. Concreţiunea mulată pe diverticulele camerei interne (spaţiului 
intern), care precede glanda, este formată din două părţi unite printr-o 
strangulaţie (constricţie); partea externă, etalată la suprafaţa epidermei, şi 
cea internă, de formă cvadrilobată, aminteşte chiar de forma glandei 
propriu-zise. 






Fig. 59. Structura glandei la Limoniastrum 
monopetalum. A: glandă văzută de sus, 
debarasată de masa calcaroasă; B: scheletul 
glandei, lipsit de celulele anexe; C: a - limita 
externă a cadrului cutinizat ce formează 
marginea camerei interne; b- orificiul camerei 
la baza căreia se deschide glanda; c - baza 
diverticulelor camerei; d - margini cutinizate 
care susţin glanda; e - extremitatea feţei libere a 
celulelor anexe (după Vuillemin, 1887) 

Fig. 60. Statice latifolia. Epiderma etalată, văzută de faţă. In figură sunt reprezentate glande 
atât „libere" (gl.), cât şi glande însoţite de peri. (după Vuillemin, 1887) 

La Statice imbricata (Fig. 61: a-e) există 6 celule, separate de pereţi 
oblici foarte subţiri. De fapt, sunt 4 celule glandulare flancate de două celule 
anexe. Pereţii celulozici subţiri care se întind între celulele anexe şi 
elementele secretoare sunt aproape întotdeauna mascaţi, în parte, de margini 
cutinizate. De regulă, celulele glandulare proemină la suprafaţa frunzei, 
deoarece celulele anexe sunt afundate între glandă şi porţiunile adiacente ale 
epidermei. 

Celulele parenchimatice capătă o dispoziţie în palisadă, cu meaturi 
foarte reduse, la nivelul glandei (Fig. 61 b). Celulele anexe, în porţiunea 
unită cu epiderma, au adesea o grosime mult mai mare decât în porţiunea 
profundă. Celulele epidermice sunt prevăzute cu punctuaţii atât pe feţele lor 
laterale (Fig. 61 d), cât şi pe faţa lor profundă (Fig. 61 e). Aceste punctuaţii 
sunt răspândite uniform pe feţele laterale şi grupate pe cea profundă în 
suprafeţe rotunjite. Aceste suprafeţe corespund inserţiei celulelor 
parenchimatice; cele opace corespund meaturilor intercelulare. 

Fig. 61. Glandă secretoare la Statice imbricata: a - reţeaua cuticulară a feţei profunde a 

epidermei, continuată în vecinătatea unei stomate; b - glanda în secţiune transversală, cu 4 

celule secretoare şi două celule anexe (după Vuillemin, 1877) 

Fig. 61 (continuare). Glandă secretoare la Statice imbricata (continuare): c - secţiune 

transversală evidenţiind dispoziţia cuticulei în vecinătatea unei stomate; d - faţa profundă a 

unei celule epidermice izolată prin disocierea şi îndepărtarea cuticulei; e - faţa laterală a 

unei celule epidermice (după Vuillemin, 1877) 

Cuticula este este întreruptă la nivelul camerelor hipostomatice (Fig. 61 c), 
deşi este fenestrată în restul întinderii sale. 

în general, structura de bază a glandelor evidenţiate şi studiate de 
Vuillemin la speciile de Plumbaginaceae se menţine constantă. Din cele 8 
celule glandulare, numai 4 sunt excretoare. Cele două şiruri de celule sunt 
uneori asemănătoare prin conţinutul lor închis şi fin granular, ceea ce le 
deosebeşte clar de celulele anexe şi de elementele epidermice sau corticale. 
Schimburile se realizează cu uşurinţă între ele, datorită faptului că pereţii lor 
sunt subţiri. Celulele secretoare externe comunică cu uşurinţă cu celulele 
anexe, prin osmoză, de-a lungul pereţilor, care sunt de asemeni subţiri, dar 
sunt izolate de acestea din urmă prin alte ţesuturi ale frunzei. Crestele 
cutinizate împiedică orice comunicare între celulele parenchimului şi 

celulele glandulare, în spaţiul interstiţial care separă celulele anexe; 
asigurând o sudură precisă a acestora din urmă, ele previn formarea unui 
meat la nivelul lor. La speciile la care celulele anexe sunt foarte dezvoltate 
şi sudate lateral pe o porţiune din întinderea lor, ca la Limoniastrum 
guyonianum (Fig. 62), o placă cuticulară pătrunde între ele şi se bifurcă la 
faţa lor externă, în aşa fel încât să prevină dezlipirea pereţilor. Celulele 
anexe sunt în legătură cu celulele epidermice şi cu celulele parenchimatice; 
reprezentând puntea de legătură între ţesuturile frunzei şi glandă; din acest 
punct de vedere se comportă ca şi celulele bazale ale perilor glandulari. 
Autorul sus citat consideră cele două structuri anatomice, glanda şi părul, ca 
fiind omoloage. Celulele anexe ar corespunde piciorului, iar celulele 
secretoare, capului unui păr glandular; însă unul care a suferit o scurtare 
extremă. 




Fig. 62. Structura glandei la Limoniastrum guyonianum: a - cadrul ce delimitează suprafaţa 

liberă a celulelor secretoare; b - creste cutinizate care susţin glanda; c - prelungirea 

crestelor între celulele anexe; d - orificiul camerei la baza căreia se deschide glanda; e - 

limita externă a cadrului cutinizat ce formează marginea camerei; f- baza diverticulelor 

camerei; g - porţiunea cea mai externă a celulelor anexe (după Vuillemin, 1887) 



154 



Porţiunea superficială a celulelor glandulare se deosebeşte de ceilalţi 
pereţi printr-o cutinizare totală. Placa cutinizată a fost observată cel mai bine 
pe o epidermă văzută de faţă. La Statice tatarica (Fig. 63), profunzimea 
camerei care precede glanda (care are aproape aceeaşi grosime cu cea a 
epidermei) şi placa se găsesc la nivelul feţei profunde a acestui strat. 
Tratând epiderma cu o soluţie de clor-iod, autorul a observat-o sub forma 
unei lame violete, întreruptă de discuri galbene (ce corespund glandelor). 
Fiecare disc lasă încă impresia a doi pereţi despărţitori, dispuşi în cruce şi a 
4 pereţi dispuşi în romb. Suprafaţa este de asemeni împărţită în 4 
triunghiuri, apropiate de centru, şi 4 trapeze vecine la periferie. 




Fig. 63. Statice tatarica. (a): cuticula de la 
faţa externă a glandei, a - orificiul camerei 
la baza căreia se deschide glanda; b - cadru 
ce delimitează suprafaţa liberă a 
celulelor secretoare; (b): punctuaţiile 
pereţilor celulelor; pct - punctuaţii care fac 
legătura între celulele epidermice şi 
celuleleanexe ale glandei (după Vuillemin, 
1887) 

Solereder (1899) a împărţit glandele plumbaginaceelor în două 
categorii: 

1. glande calcifere (Licopoli), situate pe limbul şi pe ramificaţiile 
tulpinii; ele elimină carbonat acid de calciu; 

2. glande mucilaginoase, situate pe limb; 

Glandele calcifere sunt formate din 8 sau 4 celule alungite; conţinutul 
lor este format dintr-o citoplasmă densă, fin granulată. Complexul format 
din 8 celule este delimitat spre interior de o „căciulită" dublă, formată din 
câte 4 celule anexe, aranjate în aşa fel încât în secţiune superficială se 
observă ca anexe semilunare (Fig. 64). Celulele acestei „căciulite" au pereţii 
suberificaţi şi ating uneori nivelul celulelor glandulare, putând fi observate 
ca un cerc format din 4 celule. Aceste glande ar avea rol în excreţia apei; o 
dată cu apa, însă, ele excretă şi săruri de calcar, eliminat sub formă de 
CaCC>3. Cantitatea excretată variază în funcţie de specie şi de compoziţia 
solului. Rolul fiziologic al acestor glande se referă, deci, la apărarea 
împotriva transpiraţiei excesive, precum şi la reducerea pierderilor de apă. 

După cum anticipasem deja, nu a existat o concordanţă deplină în 
ceea ce priveşte structura acestor glande, mai ales când ne referim la 
numărul celulelor care intră în componenţa glandei. 

Conform altor păreri, glanda de la Limonium ar fi formată dintr-un 
complex format de 16 celule (Fig. 65); patru celule sunt secretoare, aranjate 
în cerc, fiecare ocupând un sfert din acest cerc. Fiecare celulă este însoţită la 
exterior de o celulă adiacentă mică. Atât celulele secretoare, cât şi cele 
adiacente sunt înconjurate de două straturi de celule în formă de cupă, 
fiecare format din 4 celule mari, aranjate la fel ca şi celulele secretoare 
(Ruhland, 1915; Ziegler şi Luttge, 1966). Partea superioară a glandei şi 
celulele epidermice înconjurătoare sunt acoperite de o cuticulă groasă. 
Peretele extern al stratului cel mai extern de celule cupuliforme este de 
asemeni intens cutinizaţi izolând astfel, parţial, glanda. Procesul de 
cutinizare nu este limitat doar la aceşti pereţi, ci se extinde, într-o măsură 
mai mică, şi la pereţii adiacenţi, cu care se află în contact. In acest fel se 
formează o structură rigidă sub nivelul epidermei, în care este înglobată 
glanda. 

Pereţii celulelor glandulare sunt prezăzuţi cu pori în câteva locuri. 
De regulă, există un singur por (de aproximativ 1 jj, în diametru) în cuticulă 
care acoperă vârful fiecărei celule secretoare (Fig. 66). Cantitatea totală de 
lichid secretat de glandă trece prin aceşti pori mici. 

Fig. 64. Structura glandelor la Aegialitis annulata. (A, D: în secţiune transversală; B,C, E, 
F, în secţiune superficială) (după Solereder, 1 899) 

cel. colect. 



cel. cup. 



cel. anexa 




Fig. 65. Secţiune transversală prin glanda de la Limonium gmelini: cel. secr. - celulă 

secretoare; cel. cup. - celulă în formă de cupă; cel. anexă - celulă anexă (adiacentă); cel. 

colect. - celulă colectoare (după Ruhland, 1915) 




Fig. 66. Pori localizaţi în fiecare din celulele secretoare de la Limonium latifolium 

(după Waisel, 1972) 

Cu toate acestea, prezenţa acestor pori nu înseamnă că citoplasmă 
celulelor secretoare este în contact cu atmosfera, deoarece este încă protejată 
de peretele celular. S-a demonstrat că, de fapt, compoziţia chimică a 
celulozei din peretele celular de lângă pori este diferită de restul masei 
celulozice (Helder, 1956). 

Pori mari se găsesc şi în pereţii celulelor glandulare adiacente 
ţesuturilor asimilatoare ale frunzelor. Prin aceşti pori se asigură contactul cu 
4 celule extraglandulare mari, numite celule colectoare. Fiecare din aceste 
celule glandulare este de obicei în contact cu câteva celule obişnuite ale 
mezofilului. Probabil că funcţia principală a acestor celule este transportul 
ionilor de la mezofil la glandă. Celulele glandulare diferă de celulele 
obişnuite ale mezofilului prin formă şi dispoziţie. Ele au o citoplasmă cu 
granulaţii dense, cu un nucleu mare şi pereţi subţiri. în locul unei vacuole 
centrale există un număr mare de vacuole mici, precum şi diferite organite. 
Asta este valabil mai ales pentru cele 4 celule secretoare. Lângă pori se 
găsesc adesea nuclei, mai ales în locurile susceptibile de a fi implicate în 
transportul ionilor. Din acest punct de vedere ele sunt asemănătoare 
celulelor epidermice, putând fi uşor deosebite de masa ţesutului 
fundamental. 

în cele mai multe situaţii, glandele de la speciile de Plumbaginaceae 
sunt răspândite pe aproape toate părţile aeriene ale plantei, dar mai ales pe 
frunze. La Statice pruinosa, numărul glandelor de pe tulpină depăşeşte pe 
cel de pe frunze, unde sunt mai puţine glande decât stomate. în plus, 
glandele de la această specie sunt localizate în vârful unor structuri speciale 
(Fig. 67). La Statice gmelini, numărul glandelor reprezintă cam a zecea parte 
din numărul de stomate (Ruhland, 1915). Prezentăm, în tabelul 11, numărul 
şi distribuţia glandelor la diferite specii. 

La toate speciile investigate de diferiţi autori, formarea glandelor 
este iniţiată încă din stadii timpurii ale dezvoltării frunzei şi diferenţierea lor 
se încheie mult mai devreme decât diferenţierea altor ţesuturi foliare. Asta ar 
putea să sugereze importanţa lor specială în dezvoltarea „organului" 
(Helder, 1956). Asupra ontogenezei unor asemenea structuri vom reveni 
ceva mai târziu. 

Celulele glandelor salifere diferă din multe puncte de vedere de cele 
ale celulelor epidermice înconjurătoare, precum şi de cele parenchimatice. 
Celulele glandulare sunt lipsite de o vacuolă centrală, iar numărul 
mitocondriilor şi al altor organite este mult mai ridicat. Aceste trăsături ar 
putea sugera că celulele glandulare nu funcţionează iniţial ca organe 
„acumulatoare", ci mai degrabă ca celule de tranzit. Sărurile sunt 

transportate la exterior prin mecanisme specifice, consumatoare de energie, 
care provine din activitatea mitocondriilor. 



Numărul de glande/cm 2 

FRUNZĂ TULPINĂ 


Familia 


Specia 


Epiderma 
superioară 


media 


Epiderma 
inferioară 


Ref. 


Plumbaginaceae 


Statice gmelini 


722 




644 


a 


S. bellidifolia 


960 




830 


b 


S. binervosa 


750 




1240 


b 


S. sinuata 


700 




1200 


c 




S. graeca 


1100 




900 


c 


S. pruinosa 


1900 




1300 


4000 c 


Limonium 
latifolium 


3300 




2900 


c 


Plumbago 
capensis 


2900 




2100 


300 c 


P. europaea 


1500 






c 




Limonium 
vulgare 


3066±272 




2952±246 


f 




Limoniastrum 
monopetalum 


1979 




2406 


e 




Armeria 
maritima 


565±37 




548±35 


f 


Poaceae 


Spartina sp. 




1400 




d 


Aeluropus 
littoralis 




4800 




c 




Spartina anglica 


1270±123 




1144±114 


f 


Tamaricaceae 


Tamarix aphylla 




2300 




c 


T.jordanis 




2200 




c 


T. tetragyna 




1900 




c 


Reaumuria 
palestina 




2300 




c 


Avicenniaceae 


Avicennia 
marina 


2100 






c 


Primulaceae 


Glaux maritima 


860±53 




742±48 


f 



Tabelul nr. 11: Ref. (referinţe) - a - Ruhland, 1915; b - de Fraine, 1916; c - Waisel, 1972; 
d - Skelding şiWinterbotham, 1939; e - Batanouny şi Abo Sitta, 1977; f- Rozema şi 

Gude, 1981 

Fig. 67. Glande localizate pe tulpina de la Statice pruino sa (după Waisel, 1972) 



în unele situaţii, însă, concentraţia ionilor în celulele glandulare poate să fie 

ridicată în comparaţie cu celulele adiacente. 

De fapt, există multe asemănări între procesele de transport activ care 

operează la nivelul glandelor şi cele care activează în alte organe sau 

ţesuturi. 

Structurile care controlează transportul ionilor, analoage benzilor 
caspariene din endoderma rădăcinilor, au fost evidenţiate şi la nivelul 
glandelor. Unele din celulele glandulare sunt caracterizate prin pereţi 
cutinizaţi şi suberificaţi, mai ales cei care limitează celulele parenchimatice 
obişnuite. în unele locuri, citoplasmă este conectată strâns la aceste benzi, 
exact ca şi în cele caspariene. 

La Limoniastrum monopetalum, specie din regiunile saline şi 
deşertice ale Egiptului, au fost evidenţiate de asemeni două tipuri de glande: 
de cretă (salifere) şi mucilagigene (Batanouny şi Abo Sitta, 1977). 

Glandele de cretă sunt prezente pe ambele feţe ale frunzei (Fig. 68), 
ca şi pe tulpinile tinere (Fig. 69). Numărul acestora este de 2135/cm 2 pe faţa 
inferioară şi de 1955/cm 2 pe faţa superioară a frunzei. La plantele din medii 
puternic saline, numărul acestora creşte: 2406/cm 2 pe faţa inferioară şi 
1979/cm 2 pe faţa superioară. Şi suprafaţa foliară variază la indiviz din 
habitate diferite; 108 mm 2 în habitate puternic saline şi 196 mm 2 în cele mai 
puţin saline. La plantele transplantate în sere, în condiţii de salinitate scăzută 
şi de umiditate adecvată, suprafaţa frunzei este de 205 mm , având 1759 
glande/cm 2 pe epiderma inferioară şi de 1373 glande/cm 2 pe epiderma 

superioară. De asemeni, a fost evidenţiat un număr mai redus de glande 
decât cel al stomatelor. 

Glandele salifere (de cretă) sunt situate sub nivelul celulelor 
epidermice, ceea ce pare să faciliteze reţinerea masei excretate (Fig. 70). 
Batanouny (1973) a stabilit că structura acestora este formată din 12 celule, 
înconjurate de 4 celule anexe („Nebenzellen." , în orig.). Cele 12 celule 
secretoare sunt aranjate în grupe de câte 4 celule fiecare, separate prin pereţi 
groşi, în unghi drept unul faţă de celălalt şi perpendiculare pe suprafaţă (Fig. 
71). Cele 4 celule anexe înconjoară celulele secretoare. In vârful glandei se 
află un por înconjurat de o deschidere transversală la suprafaţa frunzei. Cele 
12 celule glandulare au pereţii extrem de groşi, exceptând, într-o mică 
măsură, pereţii adiacenţi bazei glandei; celulele glandulare sunt lipsite de 
vacuolă centrală, având citoplasmă granulară şi nucleu mare. Peretele extern 
al celulelor anexe este puternic cutinizat. De asemeni, feţele superioare ale 
glandei şi celulele epidermice înconjurătoare sunt acoperite de o cuticulă 
fină. 








Fig. 68. Glande salifere pe ambele feţe ale limbului foliar, de Limoniastrum 
monopetalum (după Batanouny şi Abo Sitta, 1977) 

Fig. 69. Glande salifere sub nivelul epidermei în tulpina de Limoniastrum 
monopetalum (după Batanouny şi Abo Sitta, 1977) 







Fig. 70. Secţiune transversală prin limbul foliar de Limoniastrum 

monopetalum; se poate observa cu uşurinţă cuticula din jurul 

glandei (după Batanouny şi Abo Sitta, 1977) 

Fig. 71. Glandă de cretă văzută de faţă, la Limoniastrum 
monopetalum (după Batanouny şi Abo Sitta, 1977) 



Glandele mucilagigene, la aceeaşi specie, sunt răspândite la baza 
tecii foliare, pe faţa sa superioară, în contact cu tulpina. La faţa inferioară 
(externă) există glande de cretă. Glandele mucilagigene sunt abundente la 
baza tecii şi sunt mai puţin numeroase pe măsură ce ne îndepărtăm de 
aceasta, până ce sunt înlocuite de glandele salifere (de cretă). Aceste glande 
sunt localizate deasupra nivelului epidermei, pe un fundament (soclu) 
format din câteva celule solide (Fig. 72). Celulele secretoare variază ca 
număr şi pot fi: prismatice, columnare sau conice. Celulele glandulare sunt 
înconjurate de celule anexe mari, nesecretoare. Glanda este conturată de un 
strat cutinizat. Văzută de faţă, glanda mucilagigenă are un contur circular 
sau oval (Fig. 73). 

Fig. 72. Secţiune transversală prin teaca frunzei de Limoniastrum 
monopetalum (după Batanouny şi Abo Sitta, 1977) 

Fig. 73. Glandă mucilagigenă, văzută de faţă, la Limoniastrum monopetalum 
(după Batanouny şi Abo Sitta, 1977) 

Secreţia produsă de glandele mucilagigene apare pe suprafaţa frunzei 
sub formă de „tuberculi" albicioşi, care dispar dacă sunt trataţi cu acid 
hidrocloric. Prin intermediul acestor glande este eliminat excesul de săruri 
din corpul plantei. Prezenţa acestor secreţii pe suprafaţa organelor 
responsabile cu transpiraţia ar putea fi un mecanism prin care planta îşi 
reduce consumul de apă. 

La noi, glandele salifere au fost studiate de Moţiu şi colab. (1987) la 
Limonium gmelini (Fig. 74); autorii au arătat că în epiderma organelor 
aeriene sunt prezente „organele" Licopoli (cu rol în secreţia carbonatului de 
calciu), reprezentate de complexe octocelulare, şi glande mucilagigene 
foarte rare. 

Alte glande salifere care au reţinut atenţia, pe lângă cele ale 
plumbaginaceelor, sunt cele care apar la Tamarix, în special la Tamarix 
aphylla (Brunner, 1909; Decker, 1961; Campbell şi Strong, 1964; Thomson 
şi Liu, 1967; Fahn, 1967; Waisel et. al, 1966; Shimony şi Fahn, 1968; 
Thomson, Berry, Liu, 1969; Campbell, Thomson, Platt, 1974). 

La Tamarix aphylla, glanda este formată din 6 celule secretoare cu 
citoplasmă densă şi din 2 celule extraglandulare, colectoare, intens 
vacuolate (Fig. 75). Celulele secretoare sunt prevăzute cu o „teacă" 
cuticulară, exceptând câteva porţiuni din pereţii celulari, care servesc la 
conectarea cu celulele colectoare. Prin aceste porţiuni, plasmodesmele trec 

org. Licp. 




Fig.74. Glande salifere la Limonium 
gmelini: (a): epiderma foliară văzută de 
faţă; (b): „organul" Licopoli; (c): secţiune 
transversală prin limbul foliar; org. Licp.- 
organul Licopoli; cel. ep. - celule 
epidermice; mzf. - mezofil (după Moţiu şi 
colab., 1987) 



org. Licp. 



cel. ep. 

şi conectează citoplasmele de la două grupe de celule. Aceste porţiuni din 
pereţii celulari, care sunt străbătute de plasmodesme, formează ceea ce se 
numeşte zonă de transfuzie. 

La Tamarix pentandra, glanda este formată din 6 celule secretoare, 
cu citoplasmă granulară şi nucleu mare, şi două celule interne, colectoare, 
vacuolizate; în acest caz glanda se formează dintr-o singură celulă 
protodermică (Campbell şi Strong, 1964). 



por 



cel. secr. 




Fig. 75. Glanda saliferă de Tamarix aphylla: cel. secr. - celulă secretoare; ep. - epidermă; 
cel. col. - celulă colectoare (după Fahn, 1988) 

Din punct de vedere ultrastructural, glandele de la Tamarix fac parte 
din grupa celor la care una din trăsăturile caracteristice este faptul că sunt 
aproape în întregime înconjurate de cuticulă, cu excepţia unor mici zone, 
cele de transfuzie, aflate între cele mai interne celule ale glandei şi celulele 
subbazale (Thomson, 1975). Cuticulă este adesea separată de pereţii 
celulelor secretoare, de-a lungul suprafeţei externe a glandei (Fig. 76), 
lăsând o cavitate mare, în general electronotransparentă, sau compartimentul 
colector dintre celulele secretoare şi cuticulă. Au fost evidenţiaţi pori 
conţinând material dens, în stratul cuticular de la Tamarix (Thomson şi Liu, 
1967; Shimony şi Fahn, 1968). 

Deosebit de importantă, în sensul înţelegerii mecanismului secreţiei, 
este observaţia conform căreia pereţii celulelor colectoare sau ai celulelor 

subbazale nu par să fie cutinizaţi în nici un punct sau în apropierea zonei de 
transfuzie. 




Fig. 76. O porţiune din glanda de Tamarix aphylla (co - celulă colectoare; c - 
compartiment colector; cu - cuticulă; m - mitocondrii; n - nucleu; p - por; v - vacuolă; wp 
- protuberantă a peretelui; pi - plasmodesme; t - zonă de transfuzie) (după Thomson, 1975, 

x 5800) 

O altă trăsătură ultrastructurală a acestor glande de la Tamarix este faptul că 
există plasmodesme în pereţii zonei de transfuzie, între celulele secretoare 
interne şi celulele colectoare. Celulele secretoare sunt de asemeni 
interconectate prin intermediul plasmodesemlor. In unele cazuri, apar 
numeroase protuberante ale peretelui de-a lungul pereţilor celulelor 
secretoare. 

Protuberantele de la Tamarix sunt abundente în celulele secretoare 
externe, reduse într-o oarecare măsură la cele din mijloc şi absente, în 
principiu, la celulele secretoare interne. 

Celulele colectoare sunt din punct de vedere ultrastructural, foarte 
asemănătoare cu cele ale mezofilului care le mărginesc. Ele au vacuole 
mari, care conţin adesea material electronodens, cloroplaste bine dezvoltate 
şi o citoplasmă periferică cu mitocondrii şi alte organite. Se presupune că 
aceste celule au un rol redus în procesul de secreţie, de vreme ce acestea, 
împreună cu celulele subbazale, sunt aproape identice cu celulele 
mezofilului, fiind însă mult diferite de celulele secretoare. 

Thomson şi Liu (1967) au ajuns la concluzia că în glandele de la 
Tamarix numărul mitocondriilor este mai mare în celulele secretoare 
externe, mai scăzut în cele din mijloc şi mult mai redus în cele interne. Prin 
acelaşi studiu s-a observat că numărul vacuolelor din celulele secretoare 
variază. Acestea au fost absente aproape în totalitate în anumite glande, în 
timp ce în altele au fost foarte numeroase, multe dintre ele fiind distribuite 
de-a lungul periferiei celulelor asociate cu protuberantele peretelui. O 
distribuţie asemănătoare a vacuolelor a fost înregistrată şi de Shimony şi 
Fahn(1968). 

Investigaţiile lui Fahn (1988) au evidenţiat faptul că în partea 
superioară a glandei de la Tamarix aphylla cuticula este traversată de pori 
(Fig. 77). în regiunea superioară a celulelor secretoare există numeroase 
mitocondrii şi plastide. Plastidele sunt electronodense şi conţin picături 
osmofile. Există vezicule interconectate de lamele, care formează serii 
concentrice în regiunea periferică a plastidelor. De-a lungul pereţilor şi 
protuberantelor lor există multe vezicule şi vacuole mici, care conţin 
material electronodens. In citoplasmă au fost observate şi structuri 
multiveziculare. S-a constatat că ribozomii şi polizomii sunt mai numeroşi 
în celulele secretoare ale plantelor cultivate în soluţii cu NaCl ridicat, decât 
în cele cultivate în soluţii cu concentraţii scăzute de NaCl. In vârful glandei, 
deasupra cuticulei, între cuticula şi peretele celular, precum şi în pori, a fost 
evidenţiat un material dens, de natură pectică, care formează un sistem 
continuu de canale între pereţii celulari şi protuberantele lor, sistem care 
pare să fie calea prin care sărurile secretate ies la exteriorul plantei. 

Myricaria germanica (Fig. 78) este o altă specie din familia 
Tamaricaceae, la care au fost evidenţiate glande salifere de către Vuillemin 
(1877); el le-a descris ca fiind formate dintr-o pereche de celule secretoare şi 
una de celule anexe, separate prin primele de pereţi oblici, care le izolează 
de parenchimul frunzei şi de epidermă. 

Fig. 77. Partea superioară a glandei de la Tamarix aphylla: D - material pectic 
electronodens; M - mitocondrii; Po - por în cuticulă, plin cu material dens; Pt - 
protuberante; V - vezicule; W - perete celular; x23000 (după Fahn, 1988) 

Fig. 78. secţiune transversală prin limbul foliar de Myricaria germanica (după Vuillemin, 

1887) 
Poate că mai puţin studiate decât glandele de la Limonium sau 
Tamarix au fost cele de la Frankenia. Ele au fost incluse de Thomson 
(1975) în aceeaşi categorie cu cele de la Tamarix şi Limonium, adică în 
categoria glandelor înconjurate complet de un strat cuticular. Vuillemin a 
concluzionat că iniţiala epidermică ce dă naştere celulelor glandulare suferă 
o singură diviziune perpendiculară pe suprafaţa epidermei, şi nu două, ca în 
cazul plumbaginaceelor. Fiecare celulă se divide printr-un perete oblic, 
rezultând o celulă secretoare şi una anexă. Cele două celule secretoare sunt 
separate de un perete subţire; celulele anexe au pereţi mai groşi şi cu mai 
multe punctuaţii decât cele epidermice. Această îngroşare se menţine chiar 
şi la peretele oblic, care le separă de celulele glandulare. Celulele anexe se 
continuă direct cu celulele epidermice, cu a căror structură se aseamănă; ele 
sunt doar puţin mai drepte şi plasate la un nivel puţin mai profund (Fig. 79). 
In secţiune transversală, au forma unui triunghi cu marginile convexe. La 
cele două capete, celulele se aplică larg una pe cealaltă, dar la mijloc nu sunt 
în contact decât în partea lor bazală (Fig. 80). 

în porţiunea mediană şi profundă a glandei, unde celulele anexe se 
afundă ca un con între celulele anexe, pereţii îngroşaţi ai acestora din urmă 
se reunesc la bază şi acoperă acest punct slab, făcându-1 impermeabil. 





Fig. 79. Frankenia ericifolia: 
secţiune transversală prin 
glandă (după Vuillemin, 

1877) 



Fig. 80. Frankenia laevis: secţiune 

longitudinală prin glandă (după 

Vuillemin, 1877) 



Văzute de faţă, aceste glande seamănă foarte mult cu nişte stomate 
(Fig. 81, 82). Se deosebesc însă de acestea prin celule anexe mai bine 
conturate şi prin dimensiunile mai mari ale celulelor glandulare în 
comparaţie cu cele stomatice. 

La Frankenia floribunda există o anomalie, în sensul că două glande 
au concrescut prin una din extremităţile lor, în aşa fel încât deschiderile lor 
au fost plasate una lângă alta. Linia de sudură s-a îngroşat şi a căpătat 
organizarea celei care uneşte baza celulelor anexe 
obişnuite. 





Fig. 8 1 . Frankenia capitala: 

glandă văzută de sus (după 

Vuillemin, 1877) 

Fig. 82. Frankenia floribunda: 

glandă văzută de sus (după 

Vuillemin, 1877) 



Glandele se găsesc răspândite în regiunile unde se dezvoltă ţesutul 
palisadic, în vreme ce stomatele se află în dreptul ţesutului lacunos. 

Solereder (1899) a evidenţiat şi el glandele de la Frankenia 
pulverulenta (Fig. 83). 





Fig. 83. Glande salifere la Frankenia pulverulenta: a - vedere de faţă; b ■ 
transversală (după Solereder, 1899) 



secţiune 



Glandele de la Frankenia grandiflora au fost investigate de 
Campbell şi Thomson (1976), la plante crescute atât în condiţii normale, cât 
şi sub influenţa unor tratamente cu NaCl. Aceste glande sunt formate dintr- 
un complex bilateral de 6 celule secretoare (Fig. 84). întregul complex de 
celule este învelit aproape în totalitate, de cuticulă. Numai o parte de la 
periferia glandei, lipsită de cuticulă, reprezintă o porţiune a peretelui dintre 
fiecare celulă secretoare internă şi celulele vecine ale mezofilului, ceea ce 
formează, după cum am mai amintit, zona de transfuzie; la specia 
menţionată, această zonă are multe plasmodesme, deşi par să fie mai puţin 
abundente decât la Tamarix (Thomson şi Liu, 1967). Cel mai caracteristic 
aspect al zonei de transfuzie la această specie este apariţia protuberantelor. 

Mitocondriile sunt numeroase, mari, cu multe criste. Acestea par să 
fie mai abundente în celulele de mijloc şi externe decât în cele interne, fapt 
consemnat şi la Tamarix (Thomson şi Liu, 1967; Shimony şi Fahn, 1968). 
Citoplasmă conţine multe elemente aparţinând reticulului endoplasmic 
rugos şi ribozomi, atât izolaţi, cât şi sub formă de polizomi. S-au observat şi 
dictiozomi, dar numărul lor nu este neapărat ridicat. Au fost evidenţiate 
proplastide , dar nu şi cloroplaste mature. Structurile vacuolare întâlnite sunt 
de două tipuri: unele electronotransparente, altele conţinând o masă 

electronodensă, deşi nu la toate glandele analizate. Pereţii anticlini ai 
celulelor secretoare prezintă protuberante la fel ca şi pereţii periclini ai 
celulelor secretoare externe. Pereţii periclini dintre celulele glandei sunt 
destul de subţiri, şi, deşi pot prezenta protuberante; oricum, sunt mai subţiri 
decât cei anticlini. Nucleul celulelor secretoare este mare. 

O trăsătură neobişnuită a celulelor secretoare interne este absenţa 
pereţilor anticlini. Marginile laterale ale acestor celule sunt flancate de o 
structură extracelulară, cuticuliformă în aparenţă. O structură asemănătoare 
a fost pusă în evidenţă şi la Tamarix, fiind numită „interfacial apparatus" 
(Thomson şi Liu, 1967; Shimony şi Fahn, 1968). La Frankenia, această 
structură este mai elaborată, având mai multe straturi de benzi 
electronodense, care merg paralel cu plasmalema celulelor secretoare. 
Plasmalema celulelor secretoare interne este strâns asociată cu „interfacial 
aparatus". 

Autorii citaţi au supus plantele unui tratament cu 3 % NaCl, timp 
de 4, 15 şi 36 de ore, înregistrându-se modificări ultrastructurale 
caracteristice. Astfel, după 4 ore de tratament s-a observat o mărire a 
cantităţii de reticul endoplasmic la celulele secretoare mijlocii şi externe. 
Elementele reticulului endoplasmic au o dispoziţie în şiruri paralele 
pericline (Fig. 85). „Interfacial aparatus" manifestă invaginaţii mari ale 
plasmalemei. 

După 15 ore de tratament, reticulul endoplasmic se dilată şi apar 
microvezicule mult mai mici decât la martor, care sunt dispersate în 
citoplasmă (Fig. 86). Unele dintre acestea sunt asociate strâns cu reticulul 
endoplasmic, în timp ce altele sunt localizate lângă plasmalema. De 
asemeni, celulele secretoare interne capătă un aspect extrem de vezicular, 
mai ales în apropiere de zona de transfuzie, unde microveziculele sunt intim 
asociate cu plasmalema. 

După 36 de ore de tratament, celulele secretoare manifestă acelaşi 
grad de microveziculare, ca şi în cazul tratamentului cu 15 ore. Elementele 
Reticulul endoplasmic rugos este dilatat şi mai puţin abundent. 

Aceste observaţii sunt deosebit de interesante şi de utile, deoarece 
succesiunea modificărilor permite descrierea unui ciclu ipotetic al secreţiei 
sărurilor. 



175 




Fig. 84. Ultrastructura glandei de Frankenia grandiflora: cu - cuticulă; ce - celulă 

colectoare; T - zonă de transfuzie; se - celulă secretoare; N - nucleu; X - lărgire a 

peretelui; x 6600 (după Campbell şiThomson, 1976) 

Pe scurt, fără a intra în detalii, s-au propus următoarele faze: 

1 . faza pasivă; 

2. faza inductivă - mărirea reticulului endoplasmic; 

3. faza de secreţie - reticulul endoplasmic se dilată şi se 
vacuolizează; 

4. faza de recuperare - formarea lizozomilor. 

Fig. 85. Glandă de Frankenia grandiflora; RE - reticul endoplasmic, 
după tratament cu 3 % NaCl (după Campbell şiThomson, 1976) 




Fig. 86. Glandă de Frankenia grandiflora: F - „interfacial 
aparatus"; cu - cuticulă; M - mitocondrii; ER - reticul endoplasmic 
(după Campbell şi Thomson, 1976) 

Plantele de mangrove au şi ele glande secretoare de săruri, care se 
constituie într-un mecanism major ce permite acestor specii să facă faţă unor 
concentraţii şi variaţii ridicate de salinitate. 

Se cunoaşte faptul că plantele din aceste păduri dispun în acest sens 
de strategii multiple (Feller şi Sitnik, 1996): 

Strategii de evitare a sării: 

1 . eliminarea sării de către rădăcinile plantei; 

2. secreţia sărurilor prin glandele salifere ale frunzelor; 

3. diluţia sărurilor prin mărirea conţinutului de apă (suculentă); 

4. îndepărtarea organelor saturate în săruri. 

Strategii de tolerare a sării: 

1. copmartimentarea sărurilor în vacuole - îndepărtarea ionilor 
toxici din anumite regiuni metabolic active ale celulei; 

2. sinteza substanţelor organice „compatibile" (osmolytes) pentru a 
echilibra balanţa ionilor minerali în vacuole. 

Modificări structurale ca răspuns la mediul salin: 

1 . stomate pe faţa inferioară a frunzelor - micşorarea pierderilor de 
apă din plantă; 

2. cuticulă îngroşată la suprafaţa epidermei - micşorarea pierderilor 
de apă din plantă; 

3. glande salifere pe suprafaţa frunzei. 

La Avicenniaceae, glandele sunt formate dintr-un număr nedefinit de 
celule (de obicei între 5-9), dispuse într-un grup de 4 sau mai multe celule 
localizate în vârful unui pedicel şi 2-4 celule colectoare (Waisel, 1972) (Fig. 
87). 

Fahn (1988) a stabilit că glandele de la Avicennia marina sunt 
formate din 2-4 celule colectoare, un disc (celula pedicel) şi, de regulă, 8, iar 
uneori 12 celule secretoare, dispuse radiar (Fig. 88). 

Fig. 87. Avicennia marina. Glande afundate la nivelul epidermei superioare (a) şi la nivelul 
epidermei inferioare (b) (după Waisel, 1972) 

Fig. 88. Avicenna marina. Glandă secretoare (după Fahn, 1988) 

Se impune o paranteză. Se cunoaşte faptul că speciile de mangrove 
pot fi împărţite în două grupe pe baza mecanismelor lor de rezistenţă la 
săruri: cele care elimină sarea la nivelul rădăcinii şi cele care o acumulează 
(Levitt, 1972). Avicennia marina are o concentraţie a sărurilor relativ 
ridicată în seva brută: aproximativ 24 mM (Scholander et. al., 1966), iar 
excesul de săruri este îndepărtat din plantă prin intermediul eliminării 
sărurilor la suprafaţa frunzei. Scholander (1968) a arătat că eliminarea sării 
la nivelul rădăcinii este un proces care nu depinde direct de metabolismul 
respiraţiei, fenomen pe care el 1-a numit ultrafiltrare. A identificat un sistem 
similar în frunze, a cărui funcţionare depinde doar de integritatea 
membranelor semipermeabile. Este un fapt general acceptat că excreţia la 
Avicennia este realizată de structuri glandulare de la suprafaţa frunzei. 
Oricum, se pare că numai frunzele tinere posedă astfel de glande; la frunzele 
mature, acestea degenerează (Drennan şi Berjak, 1979) (cf. Drennan şi 
Pammenter, 1982). 

Shimony, Fahn şi Reinhold (1973) au studiat ultrastructura glandei 
de la Avicennia marina şi au făcut următoarele observaţii. Epiderma de la 
ambele feţe prezintă peri secretori de săruri, care la faţa adaxială sunt 
afundaţi în depresiuni dispuse compact, rezultate în urma diviziunii şi 
creşterii celulelor epidermice şi subepidermice. 

La faţa abaxială, glandele nu sunt afundate, dar sunt distribuite printre perii 
neglandulari. Stomatele sunt prezente în ambele epiderme. Mezofilul este 
format din 4-6 straturi de ţesut acvifer la faţa adaxială şi parenchim 
asimilator diferenţiat în ţesut palisadic şi spongios. 

Fiecare glandă este formată din 2 sau 4 celule colectoare, o celulă în 
formă de disc (pedicelul glandei) şi 8 sau mai multe celule secretoare (Fig. 
89). 




Fig. 89. Avicennia marina. A - glandă situată 

sub nivelul epidermei superioare; 

B - celulele secretoare văzute de sus; 

C - glandă cu celulele componente mărite; 

D - evidenţierea celulei - pedicel; c - cuticulă; 

w - perete celular; s - celulă secretoare; 

cs - bandă „caspariană"; co - celulă colectoare; 

st - celulă pedicel 

(după Shimony, Fahn, Reinhold, 1973) 

Glanda a fost studiată ultrastructural de Shimony, Fahn şi Reinhold (1973), 
care au găsit multe asemănări între aceasta şi cea de la Tamarix. In partea 
superioară a glandei, cuticula este prevăzută cu numeroşi pori, foarte 
înguşti (Fig. 90). Pereţii laterali ai „pedicelului" sunt complet cutinizaţi, iar 
citoplasmă aderă strâns la aceştia (Fig. 91). Pereţii transversali ai acestor 
celule conţin numeroase plasmodesme. Intre cuticula şi pereţii celulelor 
secretoare există mult material omogen, probabil de natură pectică. Acesta 
este vizibil şi pe suprafaţa internă a pereţilor laterali ai celulelor secretoare 
(Fig. 92) şi poate funcţiona ca un canal ce facilitează trecerea soluţiei de 
săruri secretate, aşa cum funcţionează materialul electronodens al glandelor 
de la Tamarix. Citoplasmă ocupă în celula secretoare cea mai mare parte 
din volumul acesteia. Nucleii sunt mari, iar mitocondriile şi ribozomii se 
găsesc în număr ridicat. Veziculele (Fig. 92), dintre care unele cu un 
conţinut dens, sunt adesea aranjate în agregate, la periferia celulei. 
Structurile multiveziculare sunt vizibile adesea între plasmalemă şi peretele 
celular. 




Fig. 90. Avicennia marina. Glandă cu 
numeroşi pori în cuticula (după Fahn, 

1988) 




Fig. 91. Avicennia marina. Glandă cu 

perete lateral (CW) complet cutinizat; 

W - perete celular necutinizat (după 

Fahn, 1988) 

Fig. 92. Avicennia marina; Glandă cu substanţă opacă (OS) 
de natură pectică; V - vezicule (după Fahn, 1988) 

Deşi structura şi ultrastructura acestor glande par bine cunoscute, nu 
acelaşi lucru se poate spune şi despre modul de funcţionare a acestor 
structuri. Nu a fost stabilit încă un mecanism general care să explice 
funcţionarea glandelor. Studiul lui Fitzgerald, Orlovich şi Gallaway (1992) a 
pornit de la premisa că posibilele căi de secreţie la nivelul epidermei 
abaxiale a frunzei de Avicennia arfi glandele, perii şi stomatele. Insă, în 
cavitatea substomatică nu se acumulează cristale de săruri, aşa cum ar fi fost 
de aşteptat dacă sarea ar fi fost evaporată, în procesul de transpiraţie, la 
nivelul cavităţii substomatice. 

Analizele cu raze X, pentru evidenţierea şi localizarea sodiului, 
clorului şi potasiului, au relevat următoarele aspecte. In celulele perilor nu a 
fost evidenţiat sodiul, iar la nivelul celulelor bazale şi peltate ale părului, a 
fost observată o cantitate redusă de clor, în timp ce potasiul a fost elementul 
principal. Vacuolele celulelor epidermice conţin toate aceste trei elemente, 
dar relativa lor absenţă la nivelul perilor sugerează faptul că nu are loc un 

flux de săruri de-a lungul lor. Nici nu există posibilitatea unui flux ridicat la 
acest nivel, de vreme ce celula bazală a părului reprezintă o barieră 
apoplastică pentru deplasarea la exteriorul frunzei, traversând aceşti peri 
(Fitzgerald şi Allaway, 1991), iar simplastul este discontinuu între celulele 
bazale ale părului şi restul frunzei. Deci, nici perii nu pot fi mijlocul prin 
care sunt eliminate sărurile la exteriorul plantei. 

Folosirea razelor X au arătat, însă, că la nivelul glandei distribuţia 
sodiului şi clorului este identică în toate celulele . Potasiul este şi el prezent, 
deşi într-o cantitate mai mică. Prezenţa unei bariere apoplastice la nivelul 
celulei-pedicel sugerează faptul că sărurile se deplasează simplastic de-a 
lungul glandei; se previne, totodată, refluxul sării din cavitatea 
subcuticulară. O dată ce sarea este eliminată din glandă pe cale simplastică, 
singura posibilitate pentru aceasta este să fie eliminată la exteriorul frunzei. 

In plus, imaginile glandei obţinute prin STEM (Scanning 
Transmission Electron Microscope) scot în evidenţă o masă opacă la 
exteriorul glandei (Fig. 93), care conţine în principal sodiu şi clor, mai 
puţin potasiu. Aceste rezultate concordă cu cele care au stabilit că secreţiile 
la nivelul frunzelor conţin în principal mai mult sodiu şi clor, dar mai puţin 
potasiu (Boon şi Allaway, 1986). 




Fig. 93. Avicennia marina: Glandă cu celulă colectoare (c), celulă 
pedicel (st.), celulă secretoare (s); cu steluţă a fost figurată masa 
opacă de la exteriorul glandei (după Fitzgerald, Oelovich, Gallaway, 1992) 

Fireşte că problemele ridicate de modul de funcţionare a acestor 
glande la reprezentanţii mangrovelor sunt mult mai complexe şi mai delicate 
decât am putut noi surprinde în câteva rânduri. Mangrovele reprezintă unele 
dintre cele mai complexe şi mai fascinante ecosisteme de pe Glob şi, în 
egală măsură, ar putea sa reţină atenţia orice aspect legat de alte adaptări, de 
utilizarea acestor specii, de distribuţie, de zonarea acestora. Nu întâmplător 
există o bogată literatură referitoare la acest subiect; trecerea în revistă şi 
comentarea acesteia ar reprezenta, oricând, o nouă provocare pentru o 
lucrare separată, extinsă. 

Insă, chiar şi aşa, prea puţin s-a scris despre ontogeneza unor 
structuri glandulare, secretoare la mangrove. 

Das (2002) a studiat ontogeneza stomatelor şi a perilor glandulari la 
câteva specii de mangrove din India. Perii glandulari apar numai la faţa 
adaxială a frunzelor de Acanthus ilicifolius (familia Acanthaceae) şi 
Aegialitis rotundifolia (familia Plumbaginaceae). 

La Acanthus (Fig. 94, sus), perii glandulari maturi au formă de pară, 
iar cei de la Aegialitis (Fig. 94, jos) sunt localizaţi în depresiuni (cripte) ce 
au formă de cupă. La ambele specii, perii maturi sunt formaţi, în principiu, 
din 4-8 celule terminale, dispuse radiar, două celule-pedicel şi o celulă 
bazală. Celula primordială a părului diferă de celelalte celule ale epidermei, 
prin mărimea mai mare, prin nucleul dens şi multe vacuole din citoplasmă. 
In secţiune transversală, primordiul proemină deasupra stratului de celule 
epidermice la Acanthus, iar la Aegialitis rămâne la nivelul criptei formată de 
celulele epidermice. La ambele specii, prima diviziune a primordiului are 
loc transversal, pentru a forma celulele terminală şi bazală. Celula terminală 
suferă o a doua diviziune transversală, conducând la formarea unei celule 
terminale şi a uneia-pedicel, în vreme ce celula bazală rămâne nedivizată. 

La Acanthus, celula-pedicel se divide o dată transversal şi produce 
două celule-pedicel, iar la Aegialitis, a treia diviziune apare atât la celula- 
pedicel, cît şi la cea terminală, longitudinal şi în unghi drept pe fiecare în 
parte, dând naştere la două celule-pedicel şi două celule terminale. Apoi, 
celula-pedicel rămâne nedivizată şi celula terminală suferă o serie de 
diviziuni longitudinale, formând 8 celule terminale, cu o dispoziţie finală 
radiară. Părul glandular rămâne „înglobat" de un strat cuticular neîntrerupt. 
Văzute de faţă, la ambele specii, celulele terminale sunt dispuse radiar. 

Fig. 94. Stadiile de dezvoltare a perilor glandulari la Acanthus ilicifolius (A-H); şi Aegialitis 
rotundifolia (I-P); PP - primordiul părului; C. BZ. - celulă bazală; C.PD. - celulă pedicel; C. T. 
- celulă terminală. A: primordiul părului; B: stadiul bicelular (C.T. şi C. BZ); C: stadiul tricelular 
(C.T., C. PD., C.BZ.); D: o C. BZ., o C: PD., 4 C.T; E: păr glandular matur; F-H: glanda văzută 
de faţă; I: primordiu situat în criptă; J: diviziune, cu C.T. şi C. BZ; K: stadiu tricelular; L: C.BZ. 
nedivizată, şi diviziuni longitudinale ale C. PD. şi C.T; M: 2 C.PD. nedivizate, o C. BZ. şi 
diviziunea longitudinală a C.T.; N-P: glanda văzută de faţă (după Ghose, 2002) 

Prezenţa structurilor secretoare de săruri la taxoni foarte diverşi din punctul 
de vedere al apartenenţei la o familie sau alta poate fi dovada unei 
convergenţe: deşi heterogene din multe puncte de vedere, specii diferite 
posedă aceleaşi mecanisme de adaptare la un conţinut ridicat de săruri. Este 
deosebit de tentant să se stabilească exact care sunt implicaţiile acestor 
formaţiuni în viaţa plantei, care este (dacă există) avantajul ecologic oferit 
speciei, ce factori şi în ce mod influenţează secreţia sărurilor. Sunt aspecte 
de a căror lămurire depinde înţelegerea holistică a acestor structuri. 

Glandele salifere sunt structuri care au fost evidenţiate şi la Glaux 
maritima (Fig. 95, 96, 97), din familia Primulaceae. Acestea ar putea fi, 
deci, o specializare ecologică, o adaptare la habitatele maritime. 

Aceste glande sunt afundate în depresiuni ale epidermei. Pe secţiuni 
superficiale ale frunzelor, glandele apar ca fiind înconjurate de 6 celule 
epidermice, dispuse regulat (Rozema, Riphagen, Sminia, 1977). Nu au fost 
evidenţiate legături între elementele vasculare şi glandele secretoare de 
săruri. Din interiorul către exteriorul glandei pot fi descrise trei tipuri de 
celule: o celulă bazală mare, cu vacuolă centrală şi un strat subţire de 
citoplasmă parietală, ce conţine un nucleu mare şi cloroplaste. Această 
celulă, asemănătoare într-o oarecare măsură cu cele ale mezofilului, este 
asimilată cu celula colectoare a glandei. In apropierea acesteia se află o 
celulă-pedicel mare, cu nucleu mărit; pereţii laterali ai acestei celule sunt 
încrustaţi cu suberină şi cutină. Partea externă a glandei este formată din 4-8 
celule secretoare, a căror bază se găseşte în continuarea părţii superioare a 
celulei-pedicel. Celulele secretoare sunt caracterizate prin nucleu relativ 
mare, şi citoplasmă densă. 

După cum am mai arătat deja, funcţia ecologică a activităţii acestor 
glande este să îndepărteze excesul de ioni absorbiţi, în special sodiu şi clor. 
Dar această afirmaţie nu acoperă decât o parte din realitatea complexă care 
se stabileşte între plantă şi mediu. De fapt, există multe întrebări care trebuie 
luate în consideraţie: care este cantitatea de săruri eliminată, în raport cu cea 
absorbită? în ce măsură secreţia sărurilor reuşeşte să menţină concentraţia 
internă de săruri la un nivel constant? care este specificitatea dintre 
mecanismul secreţiei şi NaCl? Se pare că relevanţa ecologică a 
mecanismului de secreţie poate fi stabilită doar atunci când sunt luate în 
calcul atât importanţa proceselor secretoare, cât şi economia hidrică a 
plantei (Waisel, 1972), dar şi realizarea unor comparaţii cu alte mecanisme 
de adaptare la salinitate, cum ar fi eliminarea ionilor prin intermediul rădăci- 



187 




Fig. 95. Glaux maritima.Glandă secretoare: S - 

celulă secretoare; st - celulă-pedicel; c - celulă 

colectoare; m - mezofill (după Rozema, Riphagen şi 

Sminia, 1977) 




Fig. 96. Glaux maritima. Glandă secretoare în secţiune transversală 

la nivelul celulei-pedicel (ST); 6 celule epidermice înconjoară 

celula colectoare (după Rozema, Riphagen şi Sminia, 1977) 

Fig. 97. Glaux maritima. Glandă secretoare de la o plantă cultivată în condiţii de 

salinitate scăzută; cu - cuticulă; cwp - protuberante ale peretelui celular; mi - 

mitocondrii; n - nucleu; s - celulă secretoare; st - celulă-pedicel; pd - plasmodesme; 

c - celulă colectoare (după Rozema, Riphagen şi Sminia, 1977) 

nilor, şi suculenta. 

Se pare, deci, că importanţa şi relevanţa ecologică a secreţiei ionilor 
sunt stabilite nu numai luând în calcul cantitatea de ioni secretaţi, ci şi 
mărirea concentraţiei interne a ionilor. Waisel şi Pollak (1979) folosesc 
parametrul „relative excretion" (raportul dintre cantitatea de ioni secretată şi 
conţinutul intern de ioni) ca un criteriu pentru eficienţa mecanismelor 
secretoare. 

în acest context, un studiu ecofiziologic a demonstrat că, pentru 
Glaux maritima, eficienţa secreţiei sodiului (abilitatea de a menţine un nivel 
constant de Na intern) a fost de 20% (Rozema şi Gude, 1981). 

In fine, într-un alt studiu ecofiziologic, în care a fost considerată 
aceeaşi specie, Glaux maritima, s-a arătat că în condiţiile cultivării în medii 
cu 300 mM NaCl, cantitatea de potasiu secretată a fost de 2 mmol, 30 mmol 
sodiu şi 31 mmol clor, în timp ce în medii lipsite de NaCl, cantităţile 
secretate au fost de 3-4 mmol Na şi CI (Rozema şi Riphagen, 1977). S-a 
putut face, astfel, deosebirea între „glande inactive" (0 mM NaCl) şi „glande 
active" (300 mM NaCl). 

După cum afirmam la începutul acestui capitol, sunt câteva familii la 
care glandele salifere sunt o trăsătură comună: Plumbaginaceae, 
Avicenniaceae, Frankeniaceae, Combretaceae, Myrsinaceae, 

Sonneratiaceae etc (Waisel, 1972). 

Dar ele sunt destul de răspândite şi la graminee. Au fost puse în 
evidenţă de Skelding şi Winterbotham (1939), Helder (1956), Levering şi 
Thompson (1971), Taleisnik (1988), Amarasinghe (1989), Flowers T.J., 
Flowers S. A., Hajibagheri, Yeo (1990), Marcum, Murdoch (1990), Marcum 
(1999).^ 

în cadrul familiei Poaceae, glandele epidermice bicelulare sunt cele 
mai caracteristice şi apar la peste 30 de specii din triburile Chlorideae, 
Eragrosteae, Aeluropodeae, Pappophoreae. 

Una dintre cele mai simple structuri este cea bicelulară de la 
Aeluropus littoralis (Fig. 98), formată dint-o celulă bazală mare şi o celulă 
terminală (cap) mică, având pereţii cutinizaţi. Ca şi la Spartina, glanda nu 
este afundată în epidermă, ci se află relativ deasupra acesteia. Structura ei 
este mai degrabă asemănătoare cu cea a unui păr, decât cu cea a unei glande. 

La Chloris gayana, glanda este formată din trei celule, una 
colectoare mare, una pedicel şi una superioară, cu rol presupus a fi secretor 
(Waisel, 1972). 

Fig. 98. Glandă secretoare de Aeluropus littoralis (după Waisel, 1972) 




Fig. 99. Glandă secretoare de la Spartina townsendii (după Skelding şi Winterbotham, 

1939) 

La Spartina townsendii, structura glandei este de asemeni bicelulară 
(Fig. 99) (după Skelding şi Winterbotham, 1939). 

Liphschitz şi Waisel (1974) realizează un studiu extins, dar concis, 
în ceea ce priveşte structura glandelor salifere la graminee. 

Ei au scos în evidenţă faptul că glandele sunt prezente pe ambele feţe 
ale epidermei la speciile investigate, dispuse în şiruri longitudinale paralele 
cu nervurile. Fiecare glandă este formată din 2 celule: una bazală şi o una 
terminală. Celula bazală este asimilată cu celula colectoare, în timp ce celei 
terminale (superioare) i se atribuie funcţia secretoare. Celulele conţin 
citoplasmă densă şi un nucleu proeminent, dar sunt lipsite de o vacuolă 
centrală. Ambele celulele sunt prevăzute cu pereţi cutinizaţi şi suberificaţi. 
Cutinizarea este mai pronunţată la peretele extern al celulei secretoare şi la 
pereţii celulei inferioare, care mărginesc celulele epidermice adiacente. 
Pereţii celulei bazale sunt lignificaţi în partea lor superioară, cum ar fi în 
regiunea „gâtului de sticlă" a glandei. Structura de bază a glandei se menţine 
la toate speciile investigate. Totuşi, apar şi variaţii în ceea ce priveşte 
structura şi funcţionarea glandelor; acestea interesează atât forma celulei 
bazale, cât şi pe cea a celulei secretoare (Fig. 100, 101). 

S-a constatat că unele glande sunt afundate în epidermă (Spartina), 
sau sunt localizate deasupra nivelului celule lor epidermice (Bouteloua). 
Există şi forme de tranziţie între acestea glande semi-afundate 
(Coelachyrum, Dinebra, Tetrapogon) (Fig. 102); la unele specii, glanda are 
aspectul unui păr, cu celula secretoare îngustă şi alungită, situată deasupra 
bazei înguste {Bouteloua, Tetranche dregeî) (Fig. 103). 

Glande afundate apar şi la Sporobolus, iar glande în formă de păr, 
la Crypsis. 

S-a demonstrat că la expunere cu NaCl, conţinutul de sodiu s-a mărit 
în glandă, iar cel de potasiu a fost stopat; secreţia clorului depinde de durata 
expunerii la tratament. Speciile cu glande afundate, cu celulă bazală mare, 
ovală, par să secrete mai multă sare decât speciile cu glande în formă de păr, 
care au celulă bazală îngustă şi o celulă secretoare alungită. 

Toate aceste observaţii au fost puse în legătură cu habitatele şi 
distribuţia speciilor. Trebuie precizat că secreţia sărurilor apare de cele mai 
multe ori atunci când plantele sunt expuse unor condiţii de habitat saline. 
Atunci când plantelor nu li se adaugă în mediu NaCl, secreţia nu are loc. In 
aceste condiţii, glandele pot fi confundate cu perii, mai ales atunci când sunt 
formate dintr-o celulă bazală şi o celulă secretoare alungită. 

Credem că această observaţie a autorilor sus citaţi este deosebit de 
interesantă şi poate explica de ce uneori alţi autori nu au identificat glande la 
specii de graminee. 

Fig. 100. Glande secretoare la diferite specii de graminee: a - Spartina townsendii; 
b - Tetrapogon mossambicensis; c - T. tenellus; ă—T. villosus; e - Dinebra aegyptiaca; f 
- Buchloe dactyloides; g - Bouteloua barbata; h - B. eripoda; i-B. gracilis (după 

Liphschitz şi Waisel, 1974) 

Fig. 101. Glande secretoare la diferite specii de graminee: a-Aeluropus repens; b - 
Crypsis minuartioides; c - C. faktorouskyi; â—C. aculeata (după Liphschitz şi Waisel, 

1974) 



194 




Fig. 102. Glande la diferite specii de graminee: A - Coelachyrum 

brevifolium; B - Dinebra retrofleya; C - Tetrapogon spathulata 

(după Liphschitz şi Waisel, 1974) 

Fig. 103. Glande secretoare. a: Tetranche dregei; b: Bouteloua curtipendula 
(după Liphschitz şi Waisel, 1974) 

Dar şi mai interesante sunt posibilele deducţii care se desprind de 
aici. Existenţa glandelor salifere pe frunzele speciilor de Chlorideae 
sugerează că triburile respective au evoluat din strămoşi foarte apropiaţi sau 
comuni. Unii dintre aceştia trebuie să fi ocupat habitate saline. Aceasta este 
în legătură cu faptul că, experimental, creşterea plantelor se îmbunătăţeşte 
dacă speciilor li se administrează un adaus salin. Asemenea elemente 
sugerează că toate speciile acestei subfamilii trebuie să fi avut glande 

salifere. Se poate ca unele glande să fi evoluat în direcţia microperilor la 
acele specii care au migrat în medii nesaline. Astfel, existenţa glandelor 
semiafundate la plantele care ocupă în prezent habitate nesaline ar putea 
sugera că schimbarea caracterului halofitic spre cel glicofitic ar fi avut loc 
relativ recent. 

S-a demonstrat că şi la o specie de orez sălbatic, Porteresia 
coarctata, secreţia sărurilor reprezintă un factor important în echilibrul 
sărurilor din frunze (Flowers T. J., Flowers S. A, Hajibagheri, Yeo, 1990). 

Acest mecanism are loc cu ajutorul perilor secretori, care sunt uneori 
bifurcaţi, localizaţi la faţa adaxială a frunzei. Ei proemină deasupra 
epidermei, sunt unicelulari cu o vacuolă electronodensă, acoperiţi de 
cuticulă (Fig. 104). 




Fig. 104. Păr secretar la Porteresia coarctata (după Flowers et al., 1990) 



S-a demonstrat experimental că, în condiţiile salinizării, numărul 
acestor peri creşte. O dată cu creşterea concentraţiei externe de săruri se 
măreşte şi concentraţia vacuolară de sodiu şi clor; aceasta este mai ridicată 
decât cea a celulelor mezofilului. Analizele cu raze X au confirmat faptul că 
la nivelul perilor plantelor expuse NaCl, raportul Na:K a fost mai mare 
decât în celulele mezofilului, şi anume 7:3, spre deosebire de 0:9, în 
condiţiile unei salinităti de 100 nM NaCl. 



197 



Putem astfel să „consemnăm" cea mai simplă structură a unei 
structuri secretoare de săruri, şi anume una unicelulară; nu se poate vorbi de 
o celulă bazală şi una secretoare. Nu se ştie însă dacă aceşti peri eliberează 
ionii prin simpla lor strivire (prăbuşire), ca în cazul perilor de la specii de 
Atriplex, sau dacă o asemenea formaţiune este capabilă să asigure, pur şi 
simplu, secreţia ionilor. Cert este că sărurile secretate de aceste glande 
reprezintă o proporţie însemnată din ionii care ajung la nivelul frunzei. 

Ne permitem un scurt comentariu. Literatura străină nu pare atât de 
preocupată de delimitarea exactă a unor termeni, în sens didactic, foarte 
precis. Fie că pornesc de la definiţia lui Fahn (1988) a glandelor, pe care am 
amintit-o mai sus, fie că se concentrează mai mult pe aspectele funcţionale 
ale secreţiei; autorii străini nu se „hazardează" în aprecieri şi definiţii 
radicale, şi lasă de multe ori deschisă calea unor alte şi noi interpretări. 
Acesta este motivul pentru care, uneori, autori diferiţi folosesc termeni 
diferiţi, deşi discută aceeaşi structură anatomică. 

Acesta este motivul pentru care şi noi am folosit, uneori, pe 
parcursul lucrării exprimări aparent mai vagi; am încercat, deci, să evităm 
expresii poate deşi mai precise, în egală măsură relative, şi care ar fi refuzat 
implicit caracterul de relativitate şi unicitate al multor fenomene care se 
desfăşoară în natură. Expresia „glande salifere" ne duce cu gândul la glande 
care conţin, care poartă (şi elimină, logic) sărurile; trebuie spus aici că 
glandele nu sunt structuri care produc, în sens strict, săruri, ci mai degrabă 
sunt dispozitive specializate de concentrare şi tranzit a sărurilor la exteriorul 
plantei. „Sărurile" (alt termen generic) sunt, practic, un produs al întregului 
metabolism al plantei. 

Rămânând în acelaşi context al observaţiilor, iată că şi Skelding şi 
Winterbotham (1939), atunci când studiază formaţiunile secretoare de la 
Spartina townsendii, folosesc termenul de hidatode, şi nu pe cel de glandă. 
Fireşte, nu este vorba despre hidatode şi glande la aceeaşi specie, ci numai 
despre glande, care sunt numite încă hidatode. Deşi se precizează destul de 
clar şi fără echivoc faptul că „ hidatodele secretă o soluţie de săruri, care 
conţine în principal NaCl [..]" (lucr. cit. p. 78). 

Glandele sunt deci structuri epidermice, răspândite pe ambele feţe 
ale limbului foliar (Fig. 105), nefiind în contact direct cu sistemul 
conducător al plantei. Se găsesc întotdeauna în contact cu ţesutul asimilator 
la faţa adaxială iar la faţa abaxială sunt separate de acesta doar printr-un 
strat de celule mari, incolore. 

mz. 





Fig. 105. Spartina townsendii; A - localizarea hidatodelor pe cele două feţe ale limbului 

foliar; B - hidatodă mărită; hid. ad. - hidatodă adaxială; hid. ab. - hidatodă abaxială; lb. - 

liber; Im. - lemn; mz. - mezofil; st. - stomată (după Skelding şi Winterbotham, 1939) 

Glanda matură cuprinde 4 celule epidermice, aranjate în aşa fel încât 
lasă o deschidere cilindrică în epidermă (deschiderea glandei) şi o structură 
specializată formată din 2 celule, care constituie de fapt glanda propriu-zisă. 

Celula bazală este mare, ataşată de cele 4 celule epidermice vecine, 
dar este afundată în ţesutul frunzei, astfel încât lasă o mică depresiune 
cilindrică deasupra ei. Aceasta este delimitată de pereţii a 2 celule 
epidermice din acelaşi şir longitudinal şi de o parte din pereţii laterali ai 
celulelor epidermice din şirurile vecine. 

Celula superioară, din vârful glandei, este celula „cap" şi poate fi 
privită ca o prelungire în continuarea peretelui celulei bazale; în plus, pe 
lângă alipirea la celula bază, ea este destul de liberă în deschiderea glandei 
(Fig. 106). 



conţinut 




p.desch.hid. 

p. cel. cap 

Fig. 106. Spartina townsendii. Epiderma foliară cu glandă, văzută de faţă; p. desch. hid. - 
peretele deschiderii hidatodei; p. cel. cap - peretele celulei cap (secretoare) (după Skelding 

şi Winterbotham, 1939) 

Autorii oferă, de asemeni informaţii referitoare la dezvoltarea 
glandei. Astfel, cele două tipuri de celule ale glandei provin dintr-o singură 
celulă epidermică iniţială, care se deosebeşte de celelalte celule epidermice 
chiar de când frunza tânără este în stadiul de mugur. Glanda iniţială se 
dezvoltă mai rapid decât celelalte celule epidermice şi îşi datorează forma 
lărgirii părţii bazale în mezofil şi proiecţiei părţii externe la exteriorul 
suprafeţei epidermei. Nucleul este de regulă mare (Fig. 107a). 
Nucleul celulei iniţiale suferă diviziuni mitotice normale (Fig. 107 b, c, d), 
un nucleu fiu rămâne în regiunea bazală a glandei tinere, iar celălalt trece în 

regiunea cea mai externă a glandei. In timpul diviziunii celulare, care 
urmează imediat, un perete celular format în planul suprafeţei frunzei 
pătrunde sub forma unei protuberante în celula iniţială, pentru a forma 
celula secretoare (Fig. 107 d, e). Celula bazală creşte rapid şi curând capătă 
forma şi mărimea finale, însă celula secretoare creşte destul de puţin după 
diviziunea celulară. La puţin timp după diviziunea celulară, deschiderea 
hidatodei pare să fie rezultatul supracreşterii celulelor epidermice şi a 
coborârii celulelor glandulare în ţesutul frunzei, până ce celula secretoare nu 
mai proemină deasupra epidermei (Fig. 99). 







Fig. 107. Spartina townsendii. Stadiile de dezvoltare a glandei (după Skelding şi 

Winterbotham, 1939) 

Marcum (2001) este de părere că, cel puţin la prima vedere, glandele 
gramineelor sunt asemănătoare cu microperii epidermici bicelulari. Deşi 
microperi asemănători glandelor au fost observaţi la toate subfamiliile de 
graminee, mai puţin la Pooideae, glande funcţionale au fost evidenţiate doar 
la Chloridoideae. 

Glandele gramineelor se deosebesc de cele ale dicotiledonatelor, 
fiind formate, cum am mai spus, dintr-o celulă bazală, ataşată sau afundată 
în epidermă, şi dintr-o celulă cap (Fig. 108). 

Fig. 108. Glandă saliferă la Zoysia japonica: B - celulă bazală; C - celulă cap; 
P - papilă; S - stomată (după Marcum, 2001) 



Glandele au pereţii celulari cutinizaţi şi sunt adesea înconjurate de 
papile. Deşi există o structură de bază bicelulară, la aproape toate speciile de 
chloridoidee, aspectul glandelor poate varia (Fig. 119, 110, 11 1). 

Uneori glandele sunt dispuse longitudinal în şiruri paralele, în 
vârful unor regiuni intercostale ale frunzelor, învecinate rândurilor de 
stomate. în unele situaţii, glandele sunt afundate în epidermă, cu celula 
bazală total sub nivelul epidermei, ca la unele specii deşertice; alteori, 
aceasta poate fi semi-afundată. Rareori, celula bazală se poate prelungi 
deasupra epidermei. 

Mărimea glandelor la graminee variază între 25-70 |j,m. 

Fig. 109. Glandă de la Distichlis spicata var. stricta 
(după Marcum, 2001) 

Fig. 1 10. Glandă de la Cynodon dactylon 
(după Marcum, 2001) 




Fig. 111. Glandă de la Buchloe dactyloides 
(după Marcum, 2001) 

Din punct de vedere ultrastructural, glanda de la Spartina (Fig. 112, 
113) se încadrează într-o categorie aparte, pe lângă cea fundamentată de 
carcateristicile glandelor de la Limonium, Tamarix, Frankenia şi după, cum 
vom mai discuta, alături de al treilea tip de structură secretoare,cea de la 
Atriplex. 

Levering şi Thompson (1971) au arătat că faţa externă a glandei este 
acoperită cu o cuticulă groasă, dar că pereţii celulei bazale nu sunt cutinizaţi. 
Cuticula se bombează, la exteriorul celulei cap, formând o cavitate între ea 
şi peretele celulei secretoare. Au mai fost observate benzi fine, 
electronodense, de-a lungul cuticulei, sugerând existenţa unor mici pori. 
Peretele celulei secretoare este relativ gros, fiind destul de dens în 
apropierea plasmalemei, şi mult mai difuz în porţiunile externe. 
Plasmodesmele apar în peretele gros dintre celula bazală şi celula 
secretoare, precum şi între celula bazală şi celulele mezofilului. Nu au fost 
observate plasmodesme în peretele dintre celula bazală şi celulele 
epidermice adiacente. 

Nucleul celulei bazale este destul de mare. Plastidele conţin 
plastoglobuli, stromă densă, câteva vezicule periferice şi membrane. Au fost 
observaţi şi dictiozomi, şi ribozomi şi reticul endoplasmic. Caracteristica 
esenţială a celulei secretoare este nucleul mare şi citoplasmă densă care 
conţine mitocondrii şi plastide cu plastoglobuli. 

Pe lângă aceste două tipuri de glande, pe care le-am discutat mai sus, 
mai există un tip aparte de structuri secretoare, şi anume perii veziculari 
(secretori) de la specii de Atriplex. Uneori, aceştia sunt trataţi separat de 
glandele saline (Waisel, 1972), dar noi credem că trebuie consideraţi glande, 
în sens larg. 

Aceşti peri acumulatori sunt prezenţi la multe specii de halofite din familia 
Chenopodiaceae, mai ales la cele de Atriplex. Au fost evidenţiaţi de mulţi 
autori (Pyykko, 1966; Baumeister, Kloos, 1974; Troughton, Cârd, 1974; 
Fahn, 1988; Freitas, Breckle, 1993; Liittge, 1971; Toderich et al, 2002; 
Waisel, 1972), şi sunt formaţi din două celule: o celulă pedicel, mică şi una 
veziculară („bladder"), mare (Fig. 114, 115). Structura celulei-pedicel este 
asemănătoare cu cea a diferitelor celule ale altor tipuri de glande. Este 
formată dintr-o citoplasmă densă, bogată în mitocondrii, reticul endoplasmic 
şi numeroase vezicule mici; conţin, de asemeni cloroplaste. Celulele-pedicel 
sunt conectate cu celulele veziculare sau cu cele ale mezofilului prin 
numeroase plasmodesme. 

Fig. 1 12. Spartina townsendii. Celula bazală a glandei secretoare: m - mitocondrie; n - 
nucleu; pm - membrane „partiţionante"; wp - protuberantă a peretelui (după Levering şi 

Thompson, 1971) 




Fig. 113. Spartina townsendii. Celula secretoare (cap) a glandei; c - cavitate colectoare; cu 
- cuticulă; pd - plastid; n - nucleu; w - perete (după Thompson, 1975) 

S-a demonstrat că, în cazul acestor celule veziculare, concentraţia 
sodiului şi a clorului este mai mare decât cea din celulele mezofilului şi mai 
mare decât cea a mediului extern. De regulă, conţinutul de sodiu este mai 
mare decât cel de sodiu. De asemeni, veziculele manifestă o 
electrononegativitate mai mare decât restul celulelor mezofilului şi decât cea 
a soluţiei externe. Deci, direcţia fluxului de săruri este dinspre mediul 
extern, prin mezofil, spre aceste structuri secretoare. De vreme ce acest 
proces are loc împotriva gradientului de concentraţie, se pare că procesul 
reclamă un consum energetic. 



cel. vezic. 




Fig. 114 Atriplex halimus. Peri secretari: ep. - epidermă; cel. vezic. 

ped. - pedicel (după Fahn, 1988) 



celulă veziculară; 

R.E. 




pedicel 



Fig. 115. Atriplex halimus. Păr secretor: v. - vacuolă; R. E. - reticul endoplasmic; cel. 
vezic. - celulă veziculară (după Fahn, 1988) 

Aceşti peri au fost evidenţiaţi şi la Atriplex leucoclada (Fig. 116) 
(Bonnier, Leclerc du Şablon, 1905); autorii erau de părere că aceşti peri se 
umplu cu apă în perioadele umede, iar în cele secetoase, aceste rezerve sunt 
consumate; pereţii acestor celule, golite şi aplatizate, formează un înveliş 
care protejează planta împotriva deshidratării. 




Fig. 116. Peri veziculari 

la Atriplex leucoclada 

(după Bonnier, Leclerc 

du Şablon, 1905) 

Este o certitudine că perii veziculari reprezintă un important 
mecanism ce intervine în toleranţa la săruri. La Atriplex halimus, aceştia 
joacă un rol important în îndepărtarea sării din frunze, prevenind astfel 
acumularea ionilor toxici în parenchim şi ţesuturile vasculare. In acest fel se 
menţine în celulele frunzelor un nivel relativ constant al sărurilor (Mozafar 
şi Goodin, 1970). în plus, s-a demonstrat că, în interiorul acestor celule 
veziculare, concentraţiile de Na şi K sunt foarte ridicate şi cresc dacă 
plantele sunt supuse unor tratamente saline. Şi conţinutul de clor se măreşte 
în aceste condiţii, ceea ce echilibrează mare parte din ionii de Na şi K în 
peri. Se mai presupune că perii măresc transpiraţia, ceea ce duce la 
acumularea sărurilor în interiorul lor. 

Şi la Atriplex buchananii (Troughton şi Cârd, 1974), perii veziculari 
(Fig. 117) sunt implicaţi în toleranţa la săruri din habitatele saline. In plus, 
la această toleranţă pot contribui existenţa frunzelor mici, a stratului de 
ceară epicuticulară, rezistenţei stomatice ridicate. 




Fig. 117. Peri veziculari la Atriplex buchananii (după Troughton şi Cârd, 1974) 

Acest tip de structură secretoare a fost evidenţiat şi la alte genuri din 
familia Chenopodiaceae: Chenopodium (Brian, Cattlin, 1968), Halimione 
(Baumeister, Kloos, 1974; Grigore, date nepublicate). Cu toate acestea, 
perii de la Atriplex au fost mai bine studiaţi. 

Din punct de vedere ultrastructural, această glandă se încadrează 
într-o categorie aparte, fiind acoperită de cuticulă, având pereţii laterali ai 
celulei-pedicel complet cutinizaţi şi/sau suberificaţi (Liittge, 1971). Este o 
observaţie interesantă deoarece, plecând de la această constatare, se pot 
purta discuţii în înţelegerea mecanismului de funcţionare a acestor peri. 

Studiile de microscopie electronică ale lui Smaoui (1971) (cf. 
Thompson, 1975) au arătat că aceşti pereţi nu sunt în întregime cutinizaţi, ci 
au un strat cuticular extern dens, un strat mijlociu şi un strat striat intern. 
Oservaţiile lui Thompson (1975) susţin aceste observaţii, în sensul că 
porţiunea internă a pereţilor celulei-pedicel nu este cuticularizată (Fig. 118). 




Fig. 118. Celula-pedicel a glandei secretoare de la Atriplex sp. m - mitocondrii; n - nucleu; 

pi - plasmodesme; v - vacuolă; săgeata indică faptul că porţiunea internă a peretelui lateral 

este lipsită de material cuticular (după Thompson, 1975) 

Au fost semnalate plasmodesme la nivelul peretelui dintre celula 
epidermică şi celula-pedicel, precum şi la nivelul peretelui dintre celula- 
pedicel şi celula veziculară. Aceasta din urmă are numeroase mitocondrii, 
vacuole mici şi citoplasmă densă. Osmond et al. (1969) (cf. Thompson, 
1975) au precizat că celula-pedicel este prevăzută cu reticul endoplasmic şi 
poate avea cloroplaste, cu tilacoizi moderat dezvoltaţi. 

Celula veziculară (Fig. 119) are o vacuolă centrală, citoplasmă 
parietală cu mitocondrii, vezicule mici, dictiozomi şi cloroplaste. 




Fg. 119. Celulă veziculară a glandei secretoare de la Atriplex sp. n - nucleu; v - veziculă 

(după Thompson, 1975) 

Relativa cutinizare a pereţilor laterali ai celulei-pedicel 1-a 
determinat pe Luttge (1971) să compare aceşti pereţi cu benzile caspariene 
ale endodermei rădăcinii (Fig. 120). 

La Atriplex, sărurile se acumulează în vezicula celulei veziculare şi, 
prin ruperea ulterioară a acesteia, sărurile sunt eliberate la suprafaţa frunzei; 
este un mecanism diferit faţă de cel care guvernează secreţia la tipul 
glandular Limonium-Tamarix. 



xilein 



perete suberificat 

pe elicei 




vezicula 



soluţie 



benzi caspariene 

Fig. 120. Model comparativ (de transport) al glandelor şi a rădăcinii, reliefând anumite 

analogii în ceea ce priveşte transportul la distanţă al soluţiei solului. în ambele cazuri, 

mişcarea „sării" prin peretele celular este controlată de depozitele de suberină din pereţi 

(adaptat după Luttge, 1971) 

Deşi este o ipoteză interesantă, aceasta a fost mult dezbătută şi 
controversată iar investigaţii suplimentare au demonstrat caracterul relativ al 
acestui model. 

La Atriplex tatarica, de asemeni am evidenţiat peri la nivelul 
epidemei limbului foliar (Fig. 121) (Grigore şi Toma, 2008). 

Investigaţiile noastre au identificat formaţiuni secretoare de săruri la 
Halimione verrucifera, atât la nivelul epidermei peţiolului, cât şi la nivelul 
limbului foliar (Fig. 122, 123) (Grigore, date nepublicate). 




Fig. 121. Peri veziculari la Atriplex tatarica. Se poate observa, în centru, 
pedicelul glandei, lipsit de veziculă, flancat de două celule veziculare, 
situate în alt plan al secţiunii (după Grigore şi Toma, 2008) 

Fig. 122. Peţiol de Halimione verrucifera (p. ser. - păr secretor; ct. - cuticulă; ep. 
sup. - epidermă superioară; st. - stomată; ţes. lac. - ţesut lacunos; ţs. psd. - ţesut palisadic) 

(după Grigore, date nepublicate) 




Fig. 123. Limb foliar la Halimione verrucifera (p. ser. - păr secretor; ep. inf. - epidermă 
inferioară; ep. sup. - epidermă superioară; ţs. psd. - ţesut palisadic) (după Grigore, date 

nepublicate) 

Structuri glandulare (secretoare) de săruri au fost evidenţiate şi 
studiate la grupe de halofite ce populează regiuni aride şi 
salinizate/metalifere din Uzbekistan (Toderich et al., 2002). Aceste studii 
sunt deosebit de utile, deoarece se are în vedere fitoremedierea acestor 
suprafeţe salinizate sau contaminate cu metale grele, în acest sens fiind 
necesare date referitoare la adaptările halofitelor şi la posibilitatea lor de a fi 
folosite în acest sens. Cu acest prilej se poate descrie o nouă categorie 
„ecologică" de halofite, şi anume metalohalofitele. 

S-a demonstrat că glandele sunt mecanisme ce joacă un rol 
important în toleranţa plantelor ce populează asemenea ecosisteme afectate 
de salinizare şi contaminare cu diferite metale. 

Formaţiuni secretoare au fost evidenţiate la Salsola pestifer (Fig. 
124), S. orientalis (Fig. 125), S. paulsenii (Fig. 126), S. leptoclada (Fig. 
127). 




Fig. 124. 




Structuri secretoare la: 
Salsola pestifer (Fig. 

124); 

S. orientalis (Fig. 125); 

S. paulsenii (Fig. 126); 

S. leptoclada (Fig. 127) 

(după Toderich et al., 

2002) 



Fig. 126. 



Fig. 127. 

De fapt, speciile de Salsola din aceste regiuni sunt grupate în două 
categorii: specii cu structuri glandulare secretoare de săruri şi specii care 
acumulează sărurile, ceea ce corespunde de fapt celor două strategii majore 
din acest punct de vedere: specii care secretă şi specii care acumulează 
săruri. 

Tipuri de structuri foliare la halofîte, între evoluţie şi adaptare 

Se spune adesea, în mod tradiţional, că frunza este organul plantei cu 
cea mai mare plasticitate din punct de vedere structural-adaptativ. într- 
adevăr, fără a insista asupra rolului şi funcţiilor binecunoscute pe care le 
joacă acest organ în viaţa plantei, putem afirma că frunza este „sediul" celor 
mai interesante şi spectaculoase forme pe care le poate lua îndelungatul 
proces de evoluţie şi adaptare a plantei, pusă de multe ori în situaţia de a 
„alege" unele mecanisme eficiente pentru a face faţă unor factori de mediu 
care acţionează modelator asupra speciei. 

In multe situaţii s-a observat că frunza multor specii care vegetează 
în condiţii grele de viaţă (salinitate, ariditate) prezintă trăsături cu totul 
aparte, legate de o anumită funcţionalitate a ţesuturilor foliare, în sensul unei 
mai bune adaptări la mediu. 

Dintre acestea, foarte interesante şi de actualitate sunt structurile de 
tip kranz anatomy. S-a observat, cu mult timp în urmă că nervurile 
principale de la specii de Atriplex sunt înconjurate de o teacă de celule 
cubice, care conţin cloroplaste, mai mari decât cele ale altor celule din 
mezofîl (Laetsch, 1980). Se pare că această denumire de kranz anatomy 
provine de la caracterizarea lui Moser (1934), ceea ce s-ar traduce prin 
„coroană", adică structură de tip coronar, în jurul fasciculelor conducătoare. 
Ulterior, acest tip de structură a fost identificat şi la unele monocotiledonate. 

O strânsă conexiune a fost făcută între acest tip de structură şi 
plantele de tip C4. 

Este cunoscut faptul că, la majoritatea plantelor C4, funcţionarea căii 
C4 reclamă cooperarea metabolică a două tipuri de ţesuturi clorenchimatice 
diferite: unul extern (numit PCA, adică photosynthetic carbon assimilative) 
şi o teacă vasculară internă ( ţesut numit PCR, adică photosynthetic carbon 
reductive). Aceste ţesuturi sunt dispuse concentric în raport cu celelalte 
ţesuturi. Această structură de tip kranz anatomy este considerată a fi 
expresia celei mai intime conexiuni dintre structura plantei şi funcţie, 
reprezentând un şir de caracteristici structurale care au evoluat, repetat, din 
strămoşide tip C3 (Muhaidat et al., 2007). 



3 Păstrăm forma consacrată în engleză a sintagmei, atât din cauza inutilităţii traducerii, cât 
mai ales a faptului că este o sintagmă atât de actuală, încât limbajul românesc va trebui, în 
scurt timp, să o adopte ca atare 

Practic, această structură arhitecturală internă împarte fizic 
evenimentele biochimice ale căii metabolice C4 în două faze principale. 

In prima fază, CO2 atmosferic este asimilat iniţial sub forma acizilor 
C 4 , de către enzima specifică ţesutului PCA, adică de către fosfoenolpiruvat- 
carboxilază. 

In a doua fază, aceşti acizi difuzează în compartimentul PCR, unde 
sunt decarboxilaţi, iar CO2 eliberat este fixat din nou de către enzima 
specifică PCR, rubisco. Acest sistem bifazic C4 măreşte nivelurile de CO2 
pentru rubisco, reducând fotorespiraţia şi îmbunătăţind echilibrul carbonic al 
plantei. 

Plecând de la aceste câteva considerente, exprimate aici destul de 
succint, interpretările şi interrelaţiile care s-au putut face cu alte aspecte ale 
plantelor, au fost practic nemărginite. 

în consecinţă, au fost descrise 3 subtipuri biochimice ale căii C4, şi 
anume: 

1. NADP-ME (NADP-malic enzime); 

2. NAD-ME (NAD-malic enzime); 

3. PEP-CK (fosfoenolpiruvat-carbochinază); 

Aceste trei tipuri se întâlnesc la monocotiledonate, fiecare dintre ele fiind 
caracterizat printr-un set „clasic" de trăsături anatomice şi ultrastructurale, 
care se referă la numărul straturilor tecii vasculare, poziţia cloroplastelor în 
celulele PCR, dezvoltarea cloroplastelor din PCR, numărul şi mărimea 
mitocondriilor, sau apariţia unei lamele de suberină în pereţii celulelor PCR 
(Gutierrez et al., 1974; Hattersley, Browning, 1981; Yoshimura et al., 2004; 
Ueno et al, 2005). 

La dicotiledonate se întâlnesc numai tipurile NADP-ME şi NAD- 
ME. Aceste două subtipuri nu pot fi deosebite net pe baza caracterelor 
anatomice; de exemplu, cloroplastele celulelor PCR capătă o poziţie 
centripetală atât la subtipul NADP-ME, cât şi la NAD-ME, cu puţine 
excepţii, la care cloroplastele sunt plasate centrifugal. Ca şi la 
monocotiledonatele C4, cele două subtipuri pot fi deosebite printr-un 
dimorfism citologic accentuat între celulele PCR şi PCA (Voznesenskaya et 
al, 1999). Astfel, cloroplastele celulelor PCR la subtipul NADP-ME au 
grana mult redusă (asociată cu un raport ridicat între sistemele fotosintetice I 
şi II), iar cele ale celulelor PCA au grana bine dezvoltată (niveluri ridicate 
ale sistemelor fotosintetice I şi II). Raportul ridicat sistem fotosintetic 
I/sistem fotosintetic II în cloroplastele celulelor PCR la speciile NADP-ME 
reflectă o proporţie mai ridicată a fluxului ciclic de electroni, comparativ cu 

cel liniar. Situaţia opusă este valabilă la cloroplastele celulelor PCR ale 
plantelor NAD-ME. 

Cu ceva timp în urmă, caracteristicile anatomice erau considerate 
suficiente pentru a afilia o plantă la tipul C4, deci ca având o structură de tip 
kranz anatomy. Cu timpul, însă, s-a demonstrat treptat că aceste caractere nu 
trebuiau absolutizate, şi sunt insuficiente pentru a face clasificări categorice; 
în plus, s-a precizat că prezenţa unor structuri de acest tip nu este 
obligatorie pentru a o clasifica ca plantă C4 (Shomer-Ilan, 1975). 

Mai mult decât atât, corelaţiile care s-au făcut între calea 
fotosintetică şi suportul anatomic al proceselor care se desfăşoară în cadrul 
acesteia au condus la clasificări ale tipurilor anatomice foliare, la 
Chenopodiaceae. 

Monteil (1906) a realizat multe investigaţii ale limbului foliar la 
specii de Chenopodiaceae, sesizând asemănarea între tipul kranz anatomy 
de la Atriplex şi anatomia de la specii de Salsola şi Suaeda. 
Cu timpul, după cum spuneam, acest „sindrom" kranz anatomy a fost 
identificat şi la alte familii. 

Carolin et al. (1975) realizează primul studiu ultrastructural la 
Chenopodiaceae, identificând şi descriind diferite structuri anatomice; este 
interesant că s-au putut face anumite corelaţii taxonomice între grupuri 
diferite, arătându-se că anumite reorganizări taxonomice ar putea fi utile. 

Carolin (2001) a descris tipurile anatomice de la specii de 
Chenopodiaceae pe baze anatomice şi ultrastructurale. Le redăm şi noi în 
continuare: 

1. Axyroid (C4), tipul general de dicotiledonate, cu ţesut palisadic la 
faţa superioară şi ţesut lacunos la faţa abaxială. Poate să fie o teacă 
parenchimatică, mai mult sau mai puţin evidentă, având celule cu 
pereţii subţiri, în jurul fasciculelor conducătoare. Cloroplastele din 
celulele mezofilului sunt uşor mai mari decât cele din celulele tecii 
vasculare; în ambele tipuri de celule, acestea au pachete grânare mici 
şi conţin amidon. Mitocondriile nu sunt numeroase la nici un tip de 
celulă. 

2. a Corispermoid (C3), la care nu există nici o diferenţă între ţesutul 
palisadic şi cel lacunos, sau aceasta este foarte mică. Celulele interne ale 
mezofilului tind să aibă vacuole mari şi puţine cloroplaste, fiind 
asemănătoare cu cele ale tecii parenchimatice vasculare. 

2. b Austrobassoid (C 3 ), la care ţesutul acvifer separă teaca vasculară de 
planul central al ţesuturilor vasculare; la faţa abaxială, frunza poate să nu 
aibă ţesut palisadic. 

Diferenţa dintre aceste două subtipuri este oarecum arbitrară. 

3. a Neokochoid (C 3 ), asemănător cu cel Austrobassoid, dar cu o reţea de 

fascicule periferice care formează o reţea chiar dedesubtul 

clorenchimului şi nu în planul central al ţesutului vascular. Fasciculul 

principal este separat de clorenchim printr-un strat de celule ale tecii 

vasculare. 

3. b Sympegmoid (C3), asemănător cu tipul neokochoid, dar fasciculul 
conducător este separat de clorenchim prin câteva straturi de celule 
acvifere, existând o uşoară diferenţiere a tecii parenchimatice. 

4. Atriplicoid (C4), la care celulele kranz formează o teacă 
parenchimatică în jurul fasciculelor, cu excepţia unei porţiuni libere la 
faţa abaxială, iar celulele sunt aranjate radiar. Pereţii celulelor kranz 
sunt mai groşi decât cei ai celulelor mezofilului. Cloroplastele celulelor 
kranz conţin mai multe granule de amidon decât cele ale celulelor 
mezofilului, deşi ambele tipuri de celule au grana bine dezvoltată. 
Celulele kranz conţin mai multe mitocondrii, aflate între plastide 
alungite. 

5. Kochioid (C4), la care celulele kranz formează arcuri de-a lungul 
xilemului fasciculelor periferice. Multe frunze au ţesut acvifer extins. 
Există un fascicul principal şi câteva fascicule periferice, cu care 
celulele kranz formează o teacă parţială. La fasciculul principal, această 
teacă se găseşte la faţa adaxială, dar adesea nu mai este vizibilă către 
baza frunzei. La Kochia scoparia, ţesutul acvifer central este redus şi 
fasciculele laterale, opuse unul faţă de altul, sunt comasate, iar celulele 
kranz formează o teacă parţială, întreruptă lateral. Pereţii celulelor kranz 
sunt mai groşi decât cei ai celulelor mezofilului, nefiind o creştere 
evidentă a numărului de mitocondrii. Cloroplastele celulelor kranz tind 
să fie centripetale, având grana bine dezvoltate, cu granule de amidon 
evidente. De obicei, există un singur strat de celule ale mezofilului, şi în 
secţiune transversală par să fie majoritatea în contact cu celulele kranz. 

6. Salsoloid (C4), asemănător cu cel Kochioid, cu excepţia fapului că atât 
celulele kranz (clorenchim intern), cât şi celulele externe (clorenchim 
extern) tind să formeze straturi complete în jurul frunzei. Există o reţea 
periferică de ţesut vascular, asociată cu celulele kranz, dar fasciculul 
principal este situat într-o poziţie clar centrală. Mezofilul este în general 
unistratificat, deşi uneori poate exista o hipodermă. Ultrastructura 
ambelor tipuri de celule este destul de asemănătoare cu cea de la tipul 
Kochioid, cu excepţia faptului că celulele kranz au vacuole mai mici 
decât la tipul precedent. 

7. Suaedoid (C4), la care celulele kranz formează un strat mai mult sau 
mai puţin complet între ţesutul acvifer şi ţesutul palisadic. Ţesutul 
vascular formează o reţea în planul lateral şi nu există o reţea periferică 
vasculară. Plastidele celulelor kranz tind să fie centripetale, având mai 
multe grana decât celulele mezofilului; plastidele au granule de amidon 
mari. Celulele kranz au o vacuolă mai mare şi multe mitocondrii. 

8. Sarcocornoid (C3), la care există 2-3 straturi neregulate de 
clorenchim, cu spaţii aerifere mari, în special în apropierea stomatelor. 
Benzile vasculare periferice sunt de multe ori depărtate de clorenchim; 
acesta este mai mult sau mai puţin bine delimitat de ţesutul acvifer. 

9. Halosarcoid (C4), cu două straturi distincte de celule care conţin 
cloroplaste. Celulele stratului extern au spaţii intercelulare mici, cu 
excepţia celor din apropierea stomatelor, unde sunt în mod evident mai 
mari. Cloroplastele au granule de amidon rare, grana bine definite, dar 
mai mici. Pot să existe grupe izolate de celule nefotosintetice, răspândite 
printre celulele care conţin cloroplaste. Celulele stratului intern tind să 
fie izodiametrice, au pereţi mai groşi şi mitocondrii mai numeroase 
decât cele ale stratului extern. Cloroplastele celulelor interne tind să fie 
centrifugale, cu grana mici şi granule de amidon de regulă mai mari. 
Fasciculele periferice sunt adesea apropiate de stratul intern de celule 
Kranz. 

Noi am evidenţiat la Atriplex tatarica un asemenea tip de structură, 
care se încadrează în tipul atriplicoid (Jacobs, 2001; Muhaidat et al, 
2007) (Fig. 128). 




Fig. 128. Atriplex tatarica: secţiune transversală prin limbul foliar; 

se observă coroana de celule radiare în jurul fasciculelor conducătioare 

(după Grigore şi Toma, 2008) 

Acest tip de structură a fost evidenţiat şi la alte specii de Atriplex: A. 
lampa (Pyykko, 1966) şi A. buchananii (Troughton şi Cârd, 1974). O 
structură asemănătoare a fost pusă în evidenţă şi la Atriplex sibirica de către 
Gamaley (1985) (Fig. 129). 




Fig. 129. Tipul atriplicoid la Atriplex sibirica (după Gamaley, 1985) 

La Petrosimonia triandra şi P. oppositifolia, alte două specii de 
halofite obligatorii pe care le-am investigat, am evidenţiat tipul anatomic 
kochioid (Fig. 130, 131). Secţiunile transversale trebuie analizate cu multă 
atenţie, deoarece continuitatea/discontinuitatea clorenchimului intern sunt 
factori de "diagnostic" cert. Acest tip este foarte asemănător cu cel 
salsoloid, singura diferenţă fiinf faptul că, în acest caz, straturile 
concentrice sunt continuue (Gamaley, 1985; Voznesenskaya, 1999; Jacobs, 
2001; Muhaidat et al, 2007; Pyankov et al, 1997; Pyankov et al, 2001). 

Fig. 130. Secţiune transversală prin limbul foliar de P. oppositifolia 
(după Grigore şi Toma, 2008) 




Fig. 131. Secţiune transversală prin limbul foliar de P. triandra 
(Grigore, date nepublicate) 

La o altă specie de sărătură pe care am investigat-o, Camphorosma 
annua, am evidenţiat acelaşi tip anatomic, kochioid (Fig. 132). 




Fig. 132. Secţiune transversală prin limbul foliar de Camphorosma annua 
(după Grigore şi Toma, 2008) 

Faţă de celelalte specii pe care le-am citat mai sus se poate observa la 
aceasta din urmă prezenţa unui strat hipodermic. 

Muhaidat et al. (2007) au trecut în revistă diversitatea structurală a 
sindromului Kranz anatomy la dicotiledonate. Ei au pus în evidnţă tipul 
anatomic atriplicoid la speciile: Blepharis ciliaris (Fig. 133a), Cypselea 
humifusa (Fig. 133b), Zaleya pentandra (Fig. 133c), Trianthema 
portulacastrum (Fig. 133d), dar şi la două specii de Atriplex: A.rosea (Fig. 
134a) şi A. polycarpa (Fig. 134b); tipul anatomic kochioid a fost evidenţiat 
la Kochia scoparia (Fig. 135) şi Zygophyllum simplex (Fig. 136), dar şi la 
Bassia hyssopipholya, de către Gamaley (1985) (Fig. 137). 

Muhaidat et al. (2007) au mai analizat tipul anatomic salsoloid, la 
Salsola kamarovii (Fig. 138) şi cel suaedoid, la Suaeda vermiculata (Fig. 
139). 

Gamaley (1985) a caracterizat tipul salsoloid la Salsola collina (Fig. 
140) şi pe cel suaedoid la Suaeda arcuata (Fig. 141). 

Fig. 133. Tipul anatomic 
atriplicoid la Blepharis ciliaris 
(a), Cypselea humifusa (b), Zaleya 
pentandra (c), Trianthema 
portulacastrum (d) (VB - fascicul 
vascular; PCA - photosynthetic 
carbon assimilative; PCR - 
photosynthetic carbon reductive) 
(după Muhaidat et al., 2007) 

Fig. 134. Tipul atriplicoid la A. roşea (a) şi A. polyxapa (b) (după Muhaidat et al., 

2007) 

Fig. 135 Tipul kochioid la Rochia scoparia (VB - fascicul vascular; PCA - photosynthetic 

carbon assimilative; PCR - photosynthetic carbon reductive) 

(după Muhaidat et al., 2007) 




Fig. 136 Tipul kochioid la Zygophyllum simplex (după Muhaidat et al., 2007) 

Fig. 137 Tipul anatomic kochioid la Bassia hyssopifolia 
(după Gamaley, 1985) 




Fig. 138. Tipul anatomic salsoloid la Salsola kamarovii (VB - fascicul vascular; PCA 
photosynthetic carbon assimilative; PCR - photosynthetic carbon reductive) (după 

Muhaidat et al., 2007) 

Fig. 139 Tipul anatomic suaedoid la Suaeda vermiculata (VB - fascicul vascular; PCA - 
photosynthetic carbon assimilative; PCR - photosynthetic carbon reductive) (după 

Muhaidat et al., 2007) 

Am discutat cu altă ocazie (Grigore şi Toma, 2008) implicaţiile 
evolutive, adaptative ale acestor tipuri de structuri foliare, întâlnite la 
plantele C4. 

S-a arătat că acest tip funcţional reprezintă, de fapt, o strategie 
ecologică importantă la multe plante deşertice, în special specii de Atriplex, 
şi la cele din regiuni saline. La aceste specii, cheia adaptării constă în 
abilitatea de a-şi menţine dezvoltarea în condiţii de temperatură ridicată şi 
uscăciune, atunci când speciile C 3 sunt latente, ceea ce facilitează reducerea 
competiţiei interspecifice pentru apă. Ratele fotosintetice maximale la aceste 
specii C4 nu sunt în general mai mari decât la plantele concurente C3, dar 
eficienţa folosirii apei este mai mare (Keeley şi Rundei, 2003). 

Numeroase alte studii au întărit ideea conform căreia aceste plante, 
cu adaptările pe care le-am punctat, posedă, cel puţin teoretic, un avantaj 
adaptativ-ecologic faţă de alte specii. Este vorba de specii care vegetează în 
ceea ce s-ar putea cataloga ca habitate „extreme" (deserturi, săraturi). 

De exemplu, s-a demonstrat că în deserturile din China, 64,4 % din 
totalul speciilor înregistrate erau specii C4 de dicotiledonate; 36 % din 
speciile de Chenopodiaceae (în special reprezentanţi ai genurilor Anabasis, 
Atriplex, Kochia, Salsola, Suaeda) prezintă tipul fotosintetic C4, sugerându- 
se că aceste specii au o mai mare toleranţă la factorii de mediu stresanţi. 

Fig. 140 Salsola collina, tip anatomic salsoloid (după Gamaley, 1985) 




Fig. 141. Suaeda arcuata, tip anatomic suedoid (după Gamaley, 1985) 

Un alt studiu realizat asupra căilor fotosintetice la familia 
Chenopodiaceae din Asia, Africa şi Europa (Akhani, Trimborn, Ziegler, 
1 997) a reliefat faptul că există o legătură strânsă între anumite morfotipuri 
speciale şi tipul fotosintetic respectiv; s-a demonstrat că halofitele şi 
xerofitele cu tulpini articulate, de tipul Anabasis, sunt exclusiv C4. 
Halofitele suculente şi xerohalofitele sunt predominant C4. 

Pyankov et al. (2000) au realizat un studiu referitor la plantele C4 din 
Mongolia; Chenopodiaceele ocupă primul loc din acest punct de vedere (41 
de specii). în plus, chenopodiaceele C4 reprezintă 45 % din numărul total de 
specii de Chenopodiaceae şi sunt foarte importante din punct de vedere 
ecologic mai ales în regiunile aride şi saline. 

Speciile care prezintă tipul anatomic salsoloid (NADP-ME), cum ar fi de 
tipul Halohylon ammodendron şi Iljinia regelii, precum şi specii de Salsola 
şi Anabasis, s-au dovedit a fi cele mai rezistente la stresul impus de factorii 
de mediu. Mare parte din speciile de Chenopodiaceae C4 sunt halofite 
suculente, vegetând în medii saline şi deşertice. 

